Siyaasee "Dhekolhuveringe" Photo Thakun Ufaaverikan - Vaguthu\nއިސްލާމްދީން ގޮވާލަނީ އެކުވެރިކަމާއި ހަމަޖެހުމަށެވެ. ނަމަވެސް ރާއްޖޭގެ ދީނީ އިލްމުވެރިންގެ މެދުގައި ވެސް ދުވަސް ދުވަސްކޮޅުން ބޮޑެތި ޚިޔާލު ތަފާތުވުންތައް އުފެދި "ދުރުމިނެއް" އެބޭފުޅުންގެ މެދުގައި އުފެދެއެވެ. މިފަދަ ދުރުކަމެއް މިހާރު އޯއައިސީގެ ސެކްރެޓަރީ ޖެނެރަލްގެ އިސް މުޝީރުގެ މަގާމުގައި ހުންނެވި ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދާއި އެމަނިކުފާނުގެ އަރިހުގައި ކުރިން މަސައްކަތް ކުރެއްވި ބައެއް ބޭފުޅުންގެ މެދުގައި ވެސް މީގެ އަހަރެއްހާ ދުވަސް ކުރިން އުފެދުނެވެ.\nއަދާލަތު ޕާޓީގެ އިސް ސަފުގައި ތިއްބެވި އިލްމުވެރިންނާއި، ޝަހީމާއި ދެމެދު ދުރުކަމެއް އުފެދި، ބަހުގެ ހަމަލާތައް ބަދަލުކުރާ ހިސާބަށް ކަންތައްތައް ދިޔައީ ކުރީގެ ރައީސް އަބްދުﷲ ޔާމީން 2018 ވަނަ އަހަރުގެ ރިޔާސީ އިންތިޚާބަށް ކުރިމަތިލައްވާ އެމަނިކުފާނުގެ ރަނިން މޭޓެއްގެ ގޮތުގައި ޝަހީމް އިހްތިޔާރު ކުރެއްވުމުންނެވެ.\nޔާމީންގެ ފަހަތްޕުޅަށް ޝަހީމް އަރައިވަޑައިގެންނެވިއިރު، އަދާލަތު ޕާޓީގެ ރައީސް އިބްރާހިމް އަބްދުﷲ އޮންނެވީ ޖަލުގައެވެ. ޝަހީމްގެ އަމަލުފުޅުތަކަކީ އަނިޔާވެރިކަމަށް ހިތްވަރު ދެއްވުން ކަމަށް ވިދާޅުވެ އަދާލަތު ޕާޓީގެ އިސް ބޭފުޅުން ކަމަށްވާ ޑރ.އިޔާޒާއި، ޝައިހް އިލްޔާސް ފަދަ ބޭފުޅުންގެ އަމާޒަކަށް ޝަހީމް ވިއެވެ.\nދެފަރާތުން "ބަހުގެ ހަމަލާތައް" ބަދަލު ކުރަމުން ގެންދިޔަ ނަމަވެސް މީގެ ދުވަސްކޮޅެއް ކުރިން ޝަހީމާއި އިލްޔާސް ވަނީ ސުލްހަވެފައެވެ. އަދި މިއަހަރުގެ ހައްޖުގެ އަޅުކަމުގެ ތެރެއިން ޝަހީމް ވަނީ އިމްރާނާއި، އިޔާޒާއި ވެސް ބައްދަލު ކުރައްވާފައެވެ. އެބޭފުޅުން ހައްޖުގެ އަޅުކަން އަދާކުރެއްވުމުގެ ތެރޭގައި ނަންގަވާފައިވާ ބައެއް ފޮޓޯތައް މީސް މީޑިއާގައި ހިއްސާ ކުރެއްވުމާއި އެކު ގިނަ ބައެއްގެ ސަމާލުކަން އެފޮޓޯތަކަށް ވަނީ ލިބިފައެވެ.\nސިޔާސީ ފިކުރު އެއް ފަރާތް ކުރުމަށް ފަހު އިލްމުވެރިންތަކެއް އެކުވެރިކަމާއި އެކު ބައްދަލުކޮށްލާ މަންޒަރު ފެނުމުން އެތައް ބަޔަކަށް ވަނީ އުފާވެރިކަން ލިބިފައެވެ.\nޝަހީމް، އެމަނިކުފާނާއި ސިޔާސީ ގޮތުން ފިކުރު ތަފާތު ބޭފުޅުންނާއި ބައްދަލުކުރައްވާ އުފާވެރި ފޮޓޯތަކެއް އާއްމު ކުރެއްވި ނަމަވެސް ޝަހީމް އަދިވެސް ހުންނެވީ ރައީސް ޞާލިހްގެ ސަރުކާރުގެ ސިޔާސަތުތަކާއި ދެކޮޅު ބޭފުޅެއްގެ ގޮތުގައެވެ. ނަމަވެސް އަދާލަތު ޕާޓީ އަދިވެސް އޮތީ ސަރުކާރު ދިފާޢު ކުރާ ސަރުކާރުގެ ބައިވެރިއެއްގެ ގޮތުގައެވެ.\nއޮގަސްޓް 13, 2019 11:28\nނާޒިމު ވެރިކަމަށް ގެނައުމުގެ ޓީމު... ކުރިންވެސް ޢަދާލަތުގެ ވިސްނުން...\nއެއީ ޤައުމަށް މިވަގުތު އެންމެ ރަނގަޅު ގޮތް އެއަށް ދެކޮޅު ހަދާނި ކައްޓަށް މަދަށް ރީނދޫހުން ޖެހިފަ ތިބި މީސްކޮޅުއެކަބި\nއޮގަސްޓް 13, 2019 11:31\nޢަޖައިބު! ކުށްކުރާ މީހުންނަށް އަދަބު ދިނުމަކީ "އަނިޔާ" ކަމަށް ވަނީ ކިހިނަކުންތަ؟ ޢިމްރާން ޖަލަށްލީ 2015 މެއިޑޭގައި އޭނަ ހިންގި ޖަރީމާތަކާ ގުޅިގެންނޭ. އަނިޔާ އަކީ އިލްޔާސް، ނޫނީ ޢިޔާޒުގެ ދުލުން ބުނާ ކޮންމެ އެއްޗެއްތަ؟ އަނެއްކާ މިމީސްމީހުން "ޢިލްމުވެރިން" ނަށް ވީ ކޮން އިރަކުތަ؟ އަހަރުން ނުދެނެހުރިން އެއީ ޢިލްމުވެރިން ކަމެއް. އެހެންނެއް ނޫން، ޝައިޚުންނޭ ކިއިދާނެ. ޢިލްމުވެރިންނަކީ މުޅިން އެހެން ކެޓެގަރީއަކަށް ކިޔާ ނަމެއް.\nއޮގަސްޓް 15, 2019 17:26\nއޮގަސްޓް 13, 2019 11:52\nޓި ފޮޓޯތަށް ފެނިފައި މުޑުދާރު ސިޔާސީ މީހަކު ނޫނީ އުފަލެއް ނުވާނެ.\nއޮގަސްޓް 13, 2019 11:59\nވަރަށްވެސް އުފާވެރި މަންޒަރެއް. ސިޔާސީ ވެރިންނަށް މިނަމޫނާއިން އިބުރަތް ޙަސީލް ވާނެކަމަށް އުމީދުކުރަން!\nއޮގަސްޓް 13, 2019 12:28\nކަލެއައް އަފިވެސް ދޭހަވަނީ ނަމޫނާތަ މީގެއިން.. ؟\nއޮގަސްޓް 13, 2019 12:09\n30 މޫނު ގެންގުޅޭ މީހުން ތަކަކައް ބޭރުފުށުން ބޭނުން ދަޅައެއް ދެއްކުމަކީ އުނދަގޫކަމެއް ނޫނެވެ. އެއްދުވަހު އަތާ އަތް ޖޯޑުކޮއް ރަހުމަތްތެރީންކަމުގައި ދައްކާނެ..އަނެއް ދުވަހު އެކަކު އަނެކަކު ދީނުން ބޭރުކޮއް އިސްލާމްދީނުގެ އަދުއްވެއްކަމައް ހަދައި ހަނގުރާމަ އިއުލާން ކުރާނެ. ދެން އަނެއް ދުވަހު އަތާއަތް ޖޯޑުކޮއް ރަހުމަތްތެރިކަމުގެ ވާހަކަ ދައްކައި ޕިކުނިކު ހަދާނެ. މިފަދަ ބަޔަކީ އުސޫލާއި ޕުރިންސިޕަލެއް ތިބި ބަޔަކު ކަމުގައި ދެކިގެން ރައްޔިތުން މިމީހުންގެ ފަހަތުން ހިންގަން ފަށައިފިއްޔާ ހަލާކުވެދާނީ ރައްޔިތުންނެެވެ. މިއީގެއިން އެކަކުވެސް އިޚްލާސްތެރި ވެރިޔެއްކަމުގައި ދެކެގެން އުޅެފިއްޔާ އަބަދުވެސް ލިބޭނީ ކޮންމެވެސް ކެއްސެއްކެވެ.\nތިގޮތައް އެމްޑީޕީ އަކީ ލާދީނީ ގުރޫޕެއްކަން އިއުލާނު ކޮއް އެމީހުންގެ ކިބައިން ގައުމު ސަލާމަތް ކުރަން އެންމެން އަތުގަ ހިފައިގެން ތިތިބަ ބައިގަނޑު ލޮނުޒިޔާރަތްކޮޅުގަ ސުޓޭޖުހަދައިގެން ތިބި ތަންވެސް ދުށީން. މިހާރު އެތިބީ އެދުވަހު ދީނުން ބޭރުކުރި އެމްޑީޕީ އާއި އަތާ އަތްޖޯޑުކޮއް އެމީހުންގެ ސަރުކާރުގައި.\nއޮގަސްޓް 13, 2019 12:36\nއޮގަސްޓް 13, 2019 12:46\nމުނާފިގުން ކުރިމަތީސަލާންކޮށް ވަރަށް ހެޔޮދުވާ ކޮށް އެކުވެރިކޮށް އުޅޭނެ ލޯމަތިން ގެއްލޭއިރަށް ނެތި ނުބައި ކިޔަން ފަށާނެ\nއޮގަސްޓް 13, 2019 12:52\nމުނާފިގުން އެކަކު އަނެކަކާ ނިކަން ގުޅޭނެ ހިނދުކޮޅުތައް އަންނާނެ\nއޮގަސްޓް 13, 2019 12:55\nއަޅުގަނޑު އެދެނީ ތިގޮތަށް އެކުވެރިކޮށް އެންމެން އުޅުމެވެ. މިއީ އެންމެންގެ ޤައުމެވެ. އަޅުކަން ކުރަނީ ﷲއަށެވެ. ދީނަކީ ﷲ ރުހުވޮޑިގެންވާ އިސްލާމްދީނެވެ. ގޯސްކޮށް ކަމެއްކުރެވުނަސް ނަސޭހަތްދީ މަޢާފްކޮށް އުޅެންވީއެވެ. އިލްމްވެރިން ނަމޫނާ ދެއްކުން ވަރަށް މުޙިއްމެވެ. ޢިލްމުވެރިންނަކީ ﷲގެ ޙަޟުރަތުގައި މާތް ބައެކެވެ. ފިތުނައުފައްދަން މިއުޅެނީ ރަސޫލު ޒަމާނުއްސުރެ މުސްލިމުންނާއި ދެކޮޅުވެރިވެގެން އުޅޭ ޔަހޫދީނެވެ. އެމީޙުން ބޭނުންވާ ގޮތަށް މިގައުމު ބަދަލުކުރުމުގެ ފުރުޞަތު އިލްމުވެރިންގެ ފަރާތުން ނުދިނުން ވަރަށް ބޮޑަށްއެދެމެވ.\nއޮގަސްޓް 13, 2019 13:29\nމި ދުނިޔެމަތީ ތިބި އަމިއްލަ އެދުމުން ފޯވެފައިތިބި އެންމެ ބިޔަ ލަސްކަރު ތިއީ، ފޮޑިއެއް ޖަހާ ފޮޑިވެސް ފޮޓޯނަގާފަ ލިވޭނެނަމަ މީސްމީޑިއާއަށް ލާނެ\nއޮގަސްޓް 13, 2019 13:35\nތީގާ ގިނައިން ތިތިބީ ރައްޔިތުންގެ ފައިސާއިން ހައްޖަށް ގޮސްތިބިމީހުން. ހިހޫތަނުން ކައިއުޅޭ މީހުން.\nއޮގަސްޓް 13, 2019 13:36\nތިއީ ޤައުމުގެ އަދުއްވުން، ގައުމު ފުނޑާލާފައިވެސް އެމީހުންގެ އަމިއްލަ އެދުން ހާސިލް ކުރުމަށް ވިއްދާފައިތިބި ބައެއް\nއޮގަސްޓް 13, 2019 13:49\nތިޔޭ މުސްލިމުންގެ ގޮތަކީ މާމޮޅު ޑިމޮކްރަސީއެއް މިރާއްޖެ ގެނެސްގެން ހުރިހާ އިސްލާމީ ވެލިއުތައް މިރާއްޖޭގަ ހަލާކުކޮށްލީ\nއޮގަސްޓް 13, 2019 13:55\nމާޝާ ﷲ? ވ އުފާވެރި މަންޒަރެއް. ޚިޔާލު ތަފާތުވިއަސް މުސްލިމުންނަކީ އެއްބައެއް.\nއޮގަސްޓް 13, 2019 14:02\nއަނެއްކާވެސް ބަޣާވާތެއް ބޯމަތިވާން އުޅެނީބާ!؟\nއޮގަސްޓް 13, 2019 14:03\nޑރ. ޝަހީމަކީ އެއްވެސް މީހެއްގެ ދުޝްމަނެއް ނޫން. ސަލާންކޮށް ވާހަކަ ދައްކާ ހެދޭހާ ހިތްވަރުވެސް ހުންނާނެ. އަމުދުން އެމާތް ބިމުގަ. އެކަމަކު ފޮޓޯގަ ދެން ތިތިބަ މީހުންނާ އެއް ފެންވަރަށް ދުވަހަކުވެސް ވެއްޓިދާނެ ކަމަކަށް ނުބެލެވޭ. ޝަހީމަށް ލާދީނީ އަބަދުވެސް ލާދީނީ. އަނިޔާވެރިން އަބަދުވެސް ދަންނާނެ. ފައިސާއަށް ނުވަތަ އެހެން މީހަކަށް ހަސަދަ ފިލުވުމުގެ ބޭނުމުގަވެސް އެކަންކަމެއް ބަދަލެއް ނުކުރައްވާނެ. ދެން ތިތިބީ ހަސަދައާއި ފައިސާއަށް ނަފްސު ވިއްކާލާފަ ތިބި އަގެއް، ހުރުމަތެއް ނެތް ބައެއް. ޑރ. ޝަހީމާ އެއް ގިނތިއަކަށް ދެނެއް ނުވެސް އާދެވޭނެ.\nޤަބޫލު ކުރިއަސް ނުކުރިއަށް ތި ހުރިހާ މީހުން ސިޔާސީ އޭ ކިޔައިގެން ދިވެހިންގެ ލާރި ކޮޅު ކާލަނީ.. ރައްޔިތުން ވާނެ އަތް ޖަހަން.\nޑރ.ޝަހީމަކީ ޜައީސް ޞާލިޙުގެ ސިޔާސަތަކާ ދެކޮޅެ ބޭފުޅެއްނޫން. ވާނުވާ އެނގިވަދައިގަންނަވާ ކޮންމެ ޢިލްމުވެރިޔަކުވެސް ދެކޮޅުވަނީ އެމް.ޑީ.ޕީ އަށް ބާރު ދިނުމާ. ރާ ޢާންމު ކުރުމާއި އިސްލާމީ ވަޙުދަތު ނައއތާލުމުގެ ސިޔާސަތާ.\nއޮގަސްޓް 13, 2019 14:22\nއިލިޔާސް އަށް ނުކުރުނު ބޯބާލަންވެސް ، މިމީހުންގެ ދީން ވެރިކަން.\nތީގެ ތެރެއިން އެންމެ މަކަރު ހަދާމީހާ އެންމެން ކައިރިއަށް ގޮަސް ފޮޓޯ ނަގާފަ ސަމާލުކަންހޯދަނީ...ސުބުޙަނަﷲ. ވަރަށް އަޑިނުބައި މީހެއް\nއޮގަސްޓް 13, 2019 15:44\nއެ މަތިވެރި ބިމުގައި ކާކު އަތާ އަތް ގުޅާނުލާނީ. އެކުވެރިކަމާ އެކު އެކަން ކުރިއެއްކަމަކު، އޭގެން އެއްވެސް ބޭފުޅަކު ސިޔާސީ ގޮތުން ގޯހެއް ހަދަންޏާ އަނެކާއަށް އެކަން ހަނދާން ކޮށްދޭނެ. ތިޔަ ފޮޓޯއަށް ބަލާއިރުގައި، އެމީހުންގެ ތެރެއިން އެންމެ ސީނިއާ މީހާ ހެދިފައި އެހުރީ، ޝެއިކް އިމްރާން. އެންމެ އަތް ފުޅަލީވެސް އެބޭފުޅާގެ. ޑރ ޝަހީމް މިހާރު އެވަނީ ސްޓައިލް ބަދަލު ކުރައްވާ ޑެނިމް ޖިންސަން ބަދަލުކުރައްވާފައި. ކިތަންމެ ގޮތަކަށް ވިސްނިއަސް އޭގެން އިގޭ އެއްޗަކީ އެތިއްބެވި ހުރިހާ ބޭފުޅުނަންވުރެއް ސިޔާސީ ކަންކަމުގައި ހިޔާލު ތަފާތުވާނީ ޝަހީމްގެއޭ. ޝަހީމް އެއް ނޭދޭނެ، ސެކެއުލާ ސަރުކާރެއް ގާއިމް ކުރާކަށް. ޝަހީމް އެއް ނޭދޭނެ، ރައީސް ނަޝީދު ފަދަ ވިޔާނުދާ ވާހަކަ ދީނާ ބެހޭގޮތުން، އުންމަތާ ބެހޭގޮތުން، ގައުމާ ބެހޭގޮތުން ދައްކާފައިވާ މީހެއްގެ ފަހަތުގައި ތިބެގެން ވެރިކަން ކުރާކަށް. މިމައްސަލައގެން ދެން އެތާ ތިބި ޝެއިހުން އެވަނީ ގާފިލުވެ، ފެއިލްވެފައި. އަމިއްލަ އަތައް ގޮވާފައި. ވަޒީފާއި، ގާތްތިމާގެ މީހުނަށް އަދި ޕާޓީ ކުދިންނަށް މިސަރުކާރުން ބަހާލި މަގާމުތައް ގެއްލިދާނެތީ އެތިބީ ތުނބުޅި ކުރުކޮށްގެން ހައްޕު ކިޔައިގެން.\nއޮގަސްޓް 13, 2019 18:03\nޝަހީމް ރައީސް ކަމަށް ސަޅި ވާނެ. ކުރިމަތި ލައްވާނެ ދުވަހަކަށް އިންތިޒާރު ކުރަން.\nއޮގަސްޓް 13, 2019 18:43\nއޮގަސްޓް 13, 2019 21:20\nމިއީ ސިޔާސީ ދެކޮޅުވެރިންނެއް ނޫނޭ! ދުނިޔޭގެ ދަހިވެތިކަމުގައި ތެޅިބާލާ މީހުން.


ޙައްޖުވެރިން އެނބުރި ހޮޓަލަށް އަންނަމުންދަނީ\n[މިހާތަނަށް މި ލިޔުން ކިޔާފައިވަނީ 984 ފަހަރު]\nޑިސެމްބަރު 2008 (ބުރާސްފަތި): މިއަދު ހަވީރު ޖަމްރާއަށް ހިލައުކުމަށްފަހު ޙައްޖުވެރިން ވަނީ މިނާއިން ފުރާފައެވެ.\nދިވެހި ޙައްޖުވެރިން ހިލައުކައިފި.\n[މިހާތަނަށް މި ލިޔުން ކިޔާފައިވަނީ 1116 ފަހަރު]\nޑިސެމްބރު 2008 (އަންގާރަ): ޙައްޖުމަހުގެ 11، 12 އަދި 13 މިތިންދުވަހު ހުރިހާ ޙައްޖާޖީންވެސް ތިން ޖަމްރާއަށް ހިލަ އުކާނެއެވެ. މިގޮތުން މިއަދު ދިވެހި ޙައްޖާޖީން ތިން ޖަމްރާއަށް ހިލައުކައިފިއެވެ. މައުލޫމާތު ލިބިފައިވާގޮތުގައި ދިވެހިންގެ ގިނަ ޖަމާޢަތްތައް ހިލައުކުމަށް ގޮސްފައިވަނީ މިރެއެވެ.\nމިނާގެ ހޮސްޕިޓަލުގައި އޮތް ބަލިމީހާ ކައިރިއަށް މިނސްޓަރު ޒިޔާރަތް ކުރައްވައިފި\n[މިހާތަނަށް މި ލިޔުން ކިޔާފައިވަނީ 926 ފަހަރު]\nޑިސެމްބރު 2008 (އަންގާރަ): މިނާގެ ހޮސްޕިޓަލުގައި އެޑްމިޓްކޮށްފައިވާ ޞަފާ ޙައްޖު ޖަމާޢަތުގެ ބަލިމީހާގެ ޙާލު ބައްލަވާ ލެއްވުމަށްޓަކައި މިނިސްޓަރ އޮފް ސްޓޭޓް ފޮރ އިސްލާމިކް އެފެއާރޒް ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު އިއްޔެ މިނާގެ ހޮސްޕިޓަލަށް ޒިޔާރަތް ކުރައްވައިފިއެވެ.\n[މިހާތަނަށް މި ލިޔުން ކިޔާފައިވަނީ 965 ފަހަރު]\nޑިސެމްބރު 2008 (ހޯމަ): މިއަދަކީ 1429 ވަނައަހަރުގެ އަޟްޙާޢީދު ދުވަހެވެ.\nޙައްޖުވެރިން ޢަރަފާތުން އެނބުރި މިނާއަށް\n[މިހާތަނަށް މި ލިޔުން ކިޔާފައިވަނީ 966 ފަހަރު]\nޑިސެމްބރު 2008 (ހޯމަ): ދިވެހި ހުރިހާ ޙައްޖުވެރިންހެން މިހާރު ތިބީ މިނާގައި ކަމަށް މިނާގައި ހުންނެވި ނޫރުލް އިސްލާމްގެ އެޑިޓަރު މައުލޫމާތު ދެއްވައެވެ.\nޙައްޖުވެރިން ޢަރަފާތް ބިމުގައި\n[މިހާތަނަށް މި ލިޔުން ކިޔާފައިވަނީ 1031 ފަހަރު]\nޑިސެމްބރު 2008 (އާދިއްތަ): މިއަދަކީ 1429 ވަނަ އަހަރުގެ ޢަރަފާތް ދުވަހެވެ. ޙައްޖުގެ ޢަޅުކަމަށްޓަކައި ހުރިހާ ޙައްޖުވެރިންވެސް މިއަދު ޢަރާފާތް ބިމަށް ދާނެއެވެ. އެހެން ޤައުމުތަކުގެ ޙައްޖުވެރިން ޢަރަފާތަށް ދަތުރުކުމުންދާއިރު ދިވެހި ހުރިހާ ޙައްޖާޖީން މިވަގުތު ތިބީ ޢަރަފާތުގެ މާތް ބިމުގައެވެ.\nޙައްޖުވެރިން ޢަރަފާތު ބިމަށް ހިނގައްޖެ\nޑިސެމްބރު 2008 (އާދިއްތަ): ދިވެހި ޙައްޖެ ވެރިންގެ ހުރިހާ ޖަމާޢަތްތައް ރޭގެ ފަތިހު ޢަރަފާތު ބިމަށް ހިނގައްޖެއެވެ.\nމިނިސްޓަރު ދިވެހި ކިޔަވާ ކުދިންނާއި ބައްދަލުކުރައްވައިފި\n[މިހާތަނަށް މި ލިޔުން ކިޔާފައިވަނީ 1008 ފަހަރު]\nޑިސެމްބަރު 2008 (ހޮނިހިރު): މިނިސްޓަރ އޮފް ސްޓޭޓް ފޮރ އިސްލާމިކް އެފެއާރޒް ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު ޙައްޖުވެރިންނަށް އެހީތެރިވުމަށްޓަކައި މިނާއަށް ގޮސްތިބި ދިވެހި ކިޔަވާ ކުދިންނާއި ބައްދަލުކުރައްވައިފިއެވެ.\nއަމީރުލް ޙައްޖު މިނާގައި ތިއްބެވި ދިވެހި ޙައްޖާޖީންގެ ޙާލު ބައްލަވާލައްވައިފި\n[މިހާތަނަށް މި ލިޔުން ކިޔާފައިވަނީ 1153 ފަހަރު]\nމިނިސްޓަރ އޮފް ސްޓޭޓް ފޮރ އިސްލާމިކް އެފެއަރޒް، ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު މިނާގައި ތިއްބެވި ދިވެހި ޙައްޖުވެރިންގެ ޙާލު ބައްލަވާލައްވައިފިއެވެ.\nޙައްޖުވެރިން މިނާ އަށް ހިނގައްޖެ\nދިވެހި ޙައްޖެ ވެރިންގެ ހުރިހާ ޖަމާޢަތްތައް މިހާރު މިނާ އަށް ހިނގައްޖެއެވެ.


އެމް.ޑީ.ޕީގެ ޗެއަރޕާސަން ޢަލީ ވަޙީދުގެ ޕާސްޕޯރޓް، އިމިގްރޭޝަނުން ކެންސަލުކުރި މައްސަލާގައި ނެރޭ ނޫސްބަޔާން – Maldivian Democratic Party\n22 ސެޕްޓެމްބަރު 2016\nއެމް.ޑީ.ޕީގެ ޗެއަރޕާސަން ޢަލީ ވަޙީދުގެ ޕާސްޕޯރޓް، އިމިގްރޭޝަނުން ކެންސަލުކުރި މައްސަލާގައި ނެރޭ ނޫސްބަޔާން\nދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) ގެ ޗެއަރޕާސަން ޢަލީ ވަޙީދުގެ ޕާސްޕޯޓް، މޯލްޑިވްސް އިމިގްރޭޝަނުން ކެންސަލްކޮށްފައިވާކަމަށް އިމިގްރޭޝަނުން ހާމަކޮށްފައިވާތީއާއި، އަދި އެބޭފުޅާގެ މައްޗަށް ޓެރަރިޒަމުގެ ދަޢުވާކޮށްފައިވާކަމަށް މިހާރު މަޢުލޫމާތު ލިބިފައިވާތީ، ޢަބްދުﷲ ޔާމިން ޢަބްދުލްޤައްޔޫމުގެ ސަރުކާރުގެ އެ ނޭއްގާނީ ޢަމަލު އެންމެ ހަރުއަޑުން ކުށްވެރިކުރަމެވެ.\nއެމް.ޑީ.ޕީ ގެ ޗެއަރޕާސަން ޢަލީ ވަޙީދުގެ ޕާސްޕޯޓް، މޯލްޑިވްސް އިމިގްރޭޝަނުން ކެންސަލްކޮށްފައިވަނީ ޢަބްދުﷲ ޔާމިން ޢަބްދުލްޤައްޔޫމުގެ ސަރުކާރުން ހިންގަމުންދާ ބޮޑެތި ވައްކަންތަކާއި ފަސާދައާއި ބައިނަލްއަޤުވާމީ ޖަރީމާތައް ހެކިތަކާއެކު ދިވެހި ރައްޔިތުންނަށާއި ދުނިޔެއަށް ހާމަކުރައްވަމުން ގެންދަވާތީ އެކަމުގެ ސަބަބުން ޢަބްދުﷲ ޔާމިންގެ ސަރުކާރު ކަންބޮޑުވެ، ގޮތްހުސްވަމުންދާތީއެވެ.\nރާއްޖޭގައި ބޭއްވުނު އެންމެ ބޮޑު މުޒާހަރާ ކަމުގައިވާ “މޭޑޭ މުޒާހަރާ” އާގުޅިގެން ޗެއަރޕާސަން ޢަލީ ވަޙީދު ޙައްޔަރުކޮށް ޖަލަށްލާފައިވަނީ ވެސް ޢަބްދުﷲ ޔާމިންގެ ސަރުކާރުން ހިންގަމުންދާ ވައްކަންތަކާއި ޖަރީމާތަކާ ދެކޮޅަށް އަޑުއުފުލުމަށް އެހާ ގިނަ އަދަދެއްގެ ރައްޔިތުން ނެރުއްވުމުގައި އެބޭފުޅާ އަދާކުރެއްވި އިސް ދައުރުގެ ސަބަބުން ސަރުކާރު ޖެހިލުންވެ، ކަންބޮޑުވެފައިވުމުންނެވެ.\nއެމް.ޑީ.ޕީ ގެ ޗެއަރޕާސަން ޢަލީ ވަޙީދުގެ ޕާސްޕޯޓް، މޯލްޑިވްސް އިމިގްރޭޝަނުން ކެންސަލްކޮށްފައިވާއިރު، މީގެ ކުރިން އިމިގްރޭޝަނުން ވަނީ އެމް.ޑީ.ޕީގެ ރައީސް އަދި ރާއްޖޭގެ ކުރީގެ ރަޢީސުލްޖުމްހޫރިއްޔާ މުޙައްމަދު ނަޝީދާއި، މޯލްޑިވްސް ޔުނައިޓެޑް އޮޕޮޒިޝަން (އެމް.ޔޫ.އޯ)ގެ ލީޑަރ އަދި ރާއްޖޭގެ ކުރީގެ ނައިބް ރައީސް ޑޮކްޓަރ މުޙައްމަދު ޖަމީލު އަޙްމަދާއި، އެމް.ޔޫ.އޯގެ ޝެޑޯ ކެބިނެޓް މިނިސްޓަރ އަދި އެމް.ޑީ.ޕީ ސަރުކާރުގެ ކުރީގެ ފޮރިން މިނިސްޓަރ ޢަހްމަދު ނަސީމާއި، އެމް.ޑީ.ޕީ ގެ މާލޭ ދާއިރާގެ ރައީސް އަކުރަމް ކަމާލުއްދީނުގެ ޕާސްޕޯޓު ކެންސަލްކޮށްފައެވެ.\nޢަބްދުﷲ ޔާމިނުގެ ސަރުކާރުގެ މިފަދަ ނޭއްގާނީ އަދި ފިނޑި އަމަލުތަކަކީ ސަރުކާރުގެ ބޮޑެތި ވައްކަންތަކާއި ޖަރީމާތައް ބޭޒާރުކޮށް ސަރުކާރާ ދެކޮޅަށް އިދިކޮޅު ލީޑަރުން ކުރައްވަމުން ގެންދަވާ މަސައްކަތްޕުޅުތައް ފަހަތަށް ޖެއްސޭނޭ ކަމެއް ނޫނެވެ.


Nabihyaa ah Thabaavumaamedhu Aharemen Imthihaan Kurevemundhanee | Thiladhun\nނަބިއްޔާއަށް ތަބާވުމާމެދު އަހަރެމެން އިމްތިހާން ކުރެވެމުންދަނީ\n. ނޮވެމްބަރ 8, 2019\nمحمد صلى الله عليه وسلم މެދުވެރި ކުރައްވައި ﷲ سبحانه وتعالى ވަނީ އަހަރެމެންނަށް ތެދުމަގު ދައްކަވާފައެވެ. އަނދިރި ކަމުގެ ތެރެއިން އަލިކަމުގެ ތެރެއަށް ނެރުއްވާފައެވެ. އެކަލޭގެފާނުގެ ރިސާލަތުގެ ބަރަކާތުން ދެދުނިޔޭގެ ހެޔޮކަން އަޅުގަނޑުމެންނަށް ލިބިއްޖެއެވެ. އެކަލޭގެފާނުދެކެ ލޯބިވުން އަހަރެމެންގެ މައްޗަށް ﷲ سبحانه وتعالى ވަނީ ވާޖިބުކުރައްވާފައެވެ.\nއެކަލޭގެފާނަށް ޢިއްޒަތްކުރުމާއި އެކަލޭގެފާނަށް ނަޞްރު ދެވެން އޮތް ކޮންމެ ގޮތަކުން ނަޞްރުދިނުމާއި، ކޮންމެ ހިނދެއްގައިވެސް އަހަރެމެންގެ އަމިއްލަނަފްސުތަކުގެ މައްޗަށް އެކަލޭގެފާނުގެ ނިންމެވުން އިސްކުރުމާއި އެކަލޭގެފާނުގެ ރިސާލަތަށް ކުރެވޭ ކޮންމެ އިހާނާތްތެރިކަމަކުން ރައްކާތެރިކޮށް ޙިމާޔަތްކުރުމަކީ އަހަރެމެންގެ މައްޗަށް ވާޖިބުވެގެންވާ ކަންކަމެވެ. ޝައްކެއްނެތެވެ.\nﷲ سبحانه وتعالى އެއިލާހުގެ ރަސޫލުންނާއި އެއިލާހަށް ކިޔަމަންގަތް އަޅުންގެ ނަޞްރުވެރި ފަރާތެވެ. އެކަމުގެ ބައިވަރު ސަބަބުތައް އެއިލާހު ލެއްވެވިއެވެ. އިލާހީ މުޢުޖިޒާތްތަކާއި، އިތުރު އެކަލޭގެފާނުގެ މިތުރު ޞަޙާބީންނެވެ. ތާބިޢީންނެވެ. ތަބަޢައް ތާބިޢީންނެވެ. ސަލަފުއްޞާލިޙުންނެވެ. މިއުންމަތުގެ ޢިލްމުވެރިންނާއި އެކަލޭގެފާނުގެ ސުންނަތުގެ މަތީގައި ސާބިތުވެތިއްބެވި އެންމެހާ މީސްތަކުންނެވެ.\nالله سبحانه وتعالى، رسول الله صلى الله عليه وسلم ރިސާލަތައިގެން ފޮނުއްވި އެއް މަޤްޞަދަކީ މީސްތަކުން އިމްތިޙާންކުރެއްވުމެވެ. ﷲ އާއި އެއިލާހުގެ رسول الله صلى الله عليه وسلم އަށް ޙައްޤުގޮތުގައި ނަޞްރުދެނީ ކޮންބައެއްތޯ ބެއްލެވުމެވެ. އަދި ޚާއްޞަކޮށް ޣައިބުގައި، އެބަހީ އެކަލޭގެފާނު ދުނިޔެ ދޫކުރައްވާ ވަޑައިގަތް ފަހުން، އެކަލޭގެފާނު އެބައިމީހުންގެ ތެރޭގައި ނެތި، އެކަލޭގެފާނަށް ތަބަޢަވަނީ ކޮންބައެއްތޯ، އެކަލޭގެފާނު ގެނެސްދެއްވި ރިސާލަތު ތެދުކޮށް، ކުރެއްވި އަމުރުތަކަށް ކިޔަމަންވެ، ކުރެއްވި ނަހީތަކުން ދުރުވަނީ ކޮންބައެއްތޯ ބެއްލެވުމަށެވެ. އެހެނީ ޙަޤީޤަތުގައި އުނދަގޫ އީމާންކަމަކީ ޣައިބުގެ އީމާންކަމެވެ.\nرسول الله صلى الله عليه وسلم އެބައިމީހުންގެ ތެރޭގައި ވެފައި، އެކަލޭގެފާނު ދެކެވަޑައިގަތުމާއި، ބައްދަލުވުމާއި، މުޢުޖިޒާތްތައް ލޮލުގެ ކުރިމަތީގައި ހިނގުމާއި، ކީރިތި ޤުރުއާން ބާވައިލެއްވެމުން ދިޔުމާއި މިފަދަ ކަންތައްތައް ފެނިދެނިވި ހުރެ އީމާންވާ މީހާއަށްވުރެ އެކަންތައްތައް ހިނގުމުގެ މާފަހުން އީމާންވާމީހާއަށް ވަރުގަދަ އީމާންކަމެއް ޙާޞިލްކުރަން އުނދަގޫވެދާނެއެވެ. އީމާންކަމަކީވެސް އޭގެ ދަރަޖަތައް ތަފާތުވާކަމެކެވެ.\nޖިބްރީލް عليه السلام ގެ އީމާންކަމާއި މާތް تبي صلى الله عليه وسلم ގެ އީމާންކަމާ އެއްވަރު ނުވެއެވެ. ހަމައެފަދައިން މާތް تبي صلى الله عليه وسلمގެ އީމާންކަމާއި އަބޫބަކްރު رضي الله عنه ގެ އީމާންކަމާ އެއްވަރު ނުވެއެވެ. އަބޫބަކްރު رضي الله عنه ގެ އީމާންކަމާ އެހެނިގެން ޞަޙާބީންގެ އީމާންކަމާވެސް އެއްވަރުނުވެއެވެ. އީމާންކަމުގެ މިންވަރު ތަފާތުވާއިރު ހަނދާންކުރަންޖެހޭ ކަމަކީ އީމާންކަމަކީ އިތުރުވެ އުނިވާ އެއްޗެއްކަމެވެ. އިތުރުވަނީ ކިޔަމަންވުމުގެ ސަބަބުންނެވެ. އުނިވަނީ އުރެދުމުގެ ސަބަބުންނެވެ.\nމިއަދު އަހަރެމެން އިމްތިޙާންކުރެވެމުން މިދަނީ تبي صلى الله عليه وسلم އަށް އަހަރެމެން ތަބަޢަވުމާ މެދުއެވެ. އެކަމަކީ އަހަރެމެންގެ މައްޗަށް ވާޖިބުކުރައްވާފައިވާ ކަމަކަށްވާއިރު، އަހަރެމެންގެ تبي صلى الله عليه وسلم އަށް އަހަރެމެންނަށް ތަބަޢަވެވެނީ ކިހާވަރަކަށްތޯ އަހަރެމެންގެ ނަފްސުތަކާ ސުވާލުކޮށްލަން އެބަޖެހެއެވެ.\nލިއުނީ: އައްޝައިޚް މުޙައްމަދު ޝާފިޢު


Hiyaalu Faalhukuraanee Maslahathu Nugelley Gothah: Raees Solih - Vaguthu\nއަރަބި ގައުމުތަކުގެ ހާލަތު ގޯސްވެދާނެ ކަމުގެ ބިރު ބޮޑުވަނީ -3މިނެޓް ކުރިން\nހިޔާލު ފާޅުކުރާނީ މަސްލަހަތު ނުގެއްލޭ ގޮތަށް: ރައީސް ޞާލިހް\n5 މަސް ކުރިން ( އޮކްޓޯބަރ 22, 2019 )\nކޮންމެ މީހަކުވެސް ޚިޔާލު ފާޅުކުރުމުގެ މިނިވަންކަން ބޭނުންކުރާނީ އަނެކާގެ މަސްލަހަތު ނުގެއްލޭގޮތަށް ކަމަށް ރައީސުލްޖުމްހުރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nރައީސް މިހެން ވިދާޅުވެފައިވަނީ މިހާރު ޖަޕާނަށް ކުރައްވަމުން ގެންދަވާ ދަތުރުގެ ތެރެއިން، އެ ޤައުމުގައި ތިބި ދިވެހިންނާ ބައްދަލުކޮށް، ވާހަކަފުޅު ދައްކަވަމުންނެވެ.\nރައީސް ވިދާޅުވީ ޤާނޫނު އަސާސީން އެތައް ހައްގެއް ލިބިފައިވާ ކަމަށާއި، އެ ހައްގުތައް ކަނޑައަޅާފައި އޮތުމުގެ ބޭނުމަކީ ސުލްހަވެރިކަމާއި ހަމަޖެހުން ޤާއިމްކުރުން ކަމަށެވެ. ބޯ އެހެންކަމުން ޚިޔާލު ފާޅުކުމުގެ މިނިވަންކަން ބޭނުން ކުރާއިރު، އާންމުންގެ މަސްލަހަތު ނުގެއްލޭ ގޮތަށް އެ މިނިވަންކަން ބޭނުންކުރުމަށް ރައީސް ވަނީ އިލްތިމާސް ކުރައްވާފައެވެ.\nމީގެ އިތުރުން ރައީސް ވިދާޅުވީ ރާއްޖެއިން ބޭރުގައި އުޅުނު ނަމަވެސް، މިފަދަ ކަންކަމަށް ސަމާލުކަން ދޭންޖެހޭ ކަމަށެވެ. އަދި ކުދިން ތަރުވިއްޔަތުކުރުމުގައި، ވަކިން ޚާއްސަ ސަމާލުކަމެއް، މިފަދަ ކަންކަމަށް ދޭންޖެހޭ ކަމަށެވެ.\nރައީސް ޞާލިހް ޖަޕާނަށް ފުރާވަޑައިގެންނެވީ މިދިޔަ ހޮނިހިރު ދުވަހުއެވެ. މި ބައްދަލުވުމަކީ ދެ ގައުމުގެ ދޭތެރޭގައި އޮންނަ ޒަމާންވީ ބަދަހިގުޅުން އިތުރަށް ބަދަހި ކުރުމެވެ. މިއީ ޖަޕާން ސަރުކާރުގެ ދައުވަތަކަށް، ރައީސްގެ ދެކަނބަލުން އެ ޤައުމަށް ކުރައްވާ ރަސްމީ ދަތުރުފުޅެކެވެ.\nކޮވިޑް-19: ކަރަންޓީން ފެސިލިޓީތައް ރައީސް ބައްލަވާލައްވައިފި\nރައީސް ޔާމީންއާ މެދުގައި ތަފާތު ކުރުން ގެންގުޅޭކަން ސާބިތުވެއްޖެ: އަބްދުއްރަހީމް\nއޭޕްރީލް ނިމޭއިރު އިރުމަތީ އޭޝިއާގެ ގައުމުތަކަށް ރާއްޖެ ހުޅުވާލެވޭނެ - ރައީސް\nއޮކްޓޯބަރ 22, 2019 10:07\nޓިބޭފުޅާ މަސްލަހަތު މާނަކުރާގޮތް ރައްޔިތުންނަށް ސާފުކޮށްދޭން ގިވާލަން\nއޮކްޓޯބަރ 22, 2019 10:25\nއޮކްޓޯބަރ 22, 2019 10:30\nކިހާތާހިރު މިމީހުން ހިތަ އް އެރި އެ އްޗެ އް އެހެންމީހުނަ އް ކިޔަންވީ މީހުންގެ އަބުރުކަތިލަންވީމަ\nއެކަންވެސް ކުރަންވީ ތިނެތި އެ އްކޮ އް ފިތިގެންތޯ އެމްޑީ އެން އަ އް ފިޔަވަޅުނޭޅިގެން ތިޔަ އުޅު އްވަނީ.\nއޮކްޓޯބަރ 22, 2019 10:42\nލާދީނީ ވާހަކަ އަށް މަރުޙަބާ ކިޔާށޭ ބުނަންވީނުން، މަސްލަހަތު ގެއްލުނަސް ދީން ހިމާޔަތް ކުރުމަށް ވާހަކަ ނުދައްކާނެ އެއްގޮތެއްވެސް ނޯންނާނެ، ވާހަކަ ކީއްކުރަން ދީނަށްޓަކައި ޖާނާއި ފުރާނައިން ޤުރުބާން ވާންވެސް ތައްޔާރު، މަރާލިޔަސް ހެޔޮ އިންޝާﷲ މިގޮތުގައި ތިބޭނީ\nދެން ތި ބައުންޑްރީން ބޭރުވާ "ލާދީނީ" ވާހަކަތަށް ދެއްކި މީހުނަށް ފިޔަވަޅުއަޅާ މަސްލަހަތު އަނބުރާ އިޔާދަ ނުކުރެވިގެން ތިއުޅެނީ ކީއްވެގެންތަ؟ ނުކިޔަވާހުރުމުން އެކަން ކުރަން ނޭނގެނީތަ؟\nއޮކްޓޯބަރ 22, 2019 10:44\nތިކިޔަން އުޅޭ ބަނދިވަރު ނިކަން ކެރިގެން ކިޔާބަލަ! އަހަރެމެންނަށް ނިކަން ރަނގަޅަށް އެނގޭ ކަރުބުޑުގަ ތި ތާށިވެފައިއޮތް ބަސްވެސް. އެކަމަކު މިގައުމުގެ މީހުން އިސްލާމްދީނަށް ލޯބިއޮތްލެއް ބޮޑުކަމުން އަދި އެ ނުބައި ބަސް ނުބުނެވިގެން ތިއުޅެނީ. ކަލޭމެން ދެން ޖަހާނެ ލަނގިރިއަކީ، އިސްލާމްދިނާ މުސްލިމު ދިވެހިން ދުރުކުރުމާއި، ޅަދަރިންނަށް ދީނާ ދުރު ތައުލީމާ ތަރުބިއްޔަތު ސްކޫލްތައް މެދުވެރިކޮށް ފޯރުކޮށްދިނުން. ކަލޭމެން ވެރިކަމަށް އައިސްތިތިބީ ޝައިޠާނާއާ ބައިއަތު ހިފައި މިގައުމުގައި އޮތް އިސްލާމްދީން ނައްތާލުމަށްކަން އަހަރެމެން ނިކަން ދެނެތިބިން.\nއޮކްޓޯބަރ 22, 2019 10:45\nލާދީނީ ވާހަކަތައް ފާޅު ދައްކަން ފުރުސަތު ދިނުމަކީ ގައުމުގެ ހަމަޖެހުމަށް އަސަރުކުރި ކަމަކީ. ސީދާ އެކަމަށް އެޑްރެސްކުރަން ނުކެރެނީ އެ ރިޕޯޓްނެރުން އަނދިރި ދައުލަތުގެ ބާރު މާގަދަވީމަތަ؟\nއޮކްޓޯބަރ 22, 2019 10:48\nގައުމެއްގެ ރައީސްއެއްގައި ހުންނަންޖެހޭ އެއްވެސް ސިފައެއްނެތް. ފާޅުގައި ވާހަކަދައްކަން ނުކެރޭ. ފޮރުވައިގެން ބުނަންބޭނުންވާ އެތި ބާއްވާފަ ވަށައިގެންހުރި ކަންކަމުގެ ވާހަކަ ތިދައްކަނީ. ކަލޭ4ލައްކަ މީހުންގެ މައްޗަށް ވެރިއަކަށް އެކަށީގެންވާ މީހެއްނޫން. އަދި ފައިސާދީފަ ގަތް ވެރިކަމެއްނަމަވެސް ގާބިލް ކެރޭ ހިތްވަރުގަދަ ގާނޫނު ނަގަހައްޓާ ހައްޤަށް ވަކާލާތުކުރާ މީހެއްނަމަ އަހަރެމެން5އަހަރަށް ބަލައިގަނެފީމުސް. އެކަމަކު ތިއީ ހަމަ ރުކުގައި ގަނެފައިން ހުހެއް. ހޮލޯމޭންއެއް. ޖަސަދެއް. ބޭކާރު މީހެއް. ބޮޑުމުސާރައާއި ކޮންމެ ވީކެންޑެއްގައި ދުނިޔޭގެ ގައުމަކަށް ދަތުރުކޮށް މަޖާކުރަން ބަހައްޓާވަރުގެ މީހެއްނޫން.\nއޮކްޓޯބަރ 22, 2019 10:49\nގަބުޅިކަތީބު. ނިކަން ކެރިގެން ބުނެބަލަ އަހަރެމެން މިކިޔާ މަސްލަހަތަކީ ލާދީނީއަށް އާއެކޭބުނެ މަޑުން ތިބުމޭ!!! ހިޔަޅު ހިތުން ތިއީ ވެސް ވެރިއެއްދޯ..\nއޮކްޓޯބަރ 22, 2019 10:50\nމަސްލަހަތާ ޑިމޮކްރަސީއާއި ވެރިކަމާ މިހުރިހާ ކަމަކީވެސް މާތްވެގެންވާ އިސްލާމްދީނަށް ފަހު އަންނަކަންކަން. ކަލޭމެން އިސްލާމްދީނަށް ހިތުހުރި އެއްޗެއްކިޔަމުންދާއިރު ހިތަކަށްނާރާތަ 100 ޕަސެންޓް މުސްލިމްގައުމެއްގައި މަސްލަހަތު އޮންނާނީ އިސްލާމްދީނަށް ހުރި ލޯތްބެއްގެ މައްޗަށް ކަމެއް؟\nއޮކްޓޯބަރ 22, 2019 10:59\nމަސްލަހަތަކީ ކޮބަިތޯއެވެ. ޢަޅެ އިބޫސޯލިހް ތިބަސް މާނަކުރާގޮތް ބުެލަދީބަލަ.\nއޮކްޓޯބަރ 22, 2019 11:10\nހަމަ ތެދުފުޅެއް.. ޚިޔާލު ފާޅުކުރުމުގެ ނަމުގައި ދީނަށް ހަޖޫޖަހައި ރަސޫލާއަށް ފުރައްސާރަކޮށް... އޮލްޓަނޭޓިވް އޭކިޔައި މުޖުތަމަޢުގެ ހަމަޖެހުން ނަގާލުމަށް ފުރުސަތު ނުދެވޭނެ..\nތިއޭ ގައުމުގެ ގިނަމީހުން މިދައްކާވާހަކައަކީވެސް.. އަދި އެދޭގޮތަކީވެސް..\nއެފަދަކަން ކަން ކޮންމެ މީހެއްކަމަށް ވިޔަސް މަޤާމާއި ހައިސިއްޔަތަށް ބެލުމެއް ނެތި ގާނޫނުއެޅެން ހުރި އެންމެ ހަރުކަށިފިޔަވަޅު އަޅުއްވާ..\nސަކީނާވިޔަސް، މަންނިވިޔަސް، ސަފީދު ވިޔަސް، ސަކީނާވިޔަސް، ފެންހިންދާ ވިޔަސް ހެޔޮ.. މުޖުތަމުގެ ލާބަ އިސްވާނީ.. ފަރުދުންގެ ބޭނުމަށްވުރެން.. ވީއިރު ފިޔަވަޅު އަޅުއްވާ..\nއޮކްޓޯބަރ 22, 2019 11:16\nޚިޔާލު ފާލުކކުރަނީ މަސްލަހަތު ނުގެއްލޭ ގޮތަށެވެ. މަސްލަހަތު ގެއްލޭކަމަށް ސަރުކާރުން ފާހަގަކުރަނީ ދީނަށް ފުރައްސާރަކުރާ މީހުންނާ އިދިކޮޅަށް ޚިޔާލު ފާޅު ކުރުމެވެ. މަސްލަހަތުގެއްލެނީ ދީނަށް ފުރައްސާރަކުރާ މީހުންނާ އިދިކޮޅަށް ދައްކާ ވާހަކަ އެމްޑީއެންއަށް ތާއީދުކުރާ އެމްޑީޕީ މީހުންނަށް ހަޖަމް ނުކުރެވޭތީއެވެ.\nއޮކްޓޯބަރ 22, 2019 11:46\nއެއީ ކީއްވެ، މިޙަރު ތިބުނާ އެއްޗަކާ ކުރިން ބުނަމުން އައި އެއްޗާ ތަފާތުވާން ޖެހުނީ ކީއްވެ. އަދި ތީގެ އިނދިކޮޅަށް ތިބުނި ބަސް ބުނަން މާގިނަ ދުވަހެއް ނުނަގާނެ ކަމީ ކަށަވަރުކަމެއް.\nފުރިހަމަ މުއުމިނުގެ ކިބައަކު ތިކަހަލަ ސިފައެއް ނުހުންނާނެ.\nއޮކްޓޯބަރ 22, 2019 11:50\nއެމްޑީއެން އުވާލަން ގޮވަންފެށީމާ ޚިޔާލުފާޅުކުރުމޭ ފަޅޮލޭ ކިޔާނެކަމެއްނެތް! ކަލެއަށް އެކަން ކުރަން ނުކުރެންޏާ އިސްތިޢުފާދީފައި ގޭގައި އޮވޭ!\nއޮކްޓޯބަރ 22, 2019 12:16\nވޭތުވެދިޔަ7އަހަރު ކަލޭ ދެއްކީ ކޮން މަން ޒަރެއްބާ ، ކަލޭ ތަކައް ނޭނގޭނެ ކަން ކުރަން ޖެހޭ ގޮތެއް ،އެ އައް ވުރެ ނާގާބިލު އިލް މެއް ނެއް މީހެއް ތީ\nއޮކްޓޯބަރ 22, 2019 12:23\nއިސްލާމްދީން ހަޖަމްނުވާމީހުން ދައްކާނީ މިކަހަލަވާހަކަ!\nއޮކްޓޯބަރ 22, 2019 12:33\nނަމުން ސޯލިހް، ކަމުން ޖާހިލް، ވަރަށް ސަލާމް\nއޮކްޓޯބަރ 22, 2019 16:29\nއިސްލާމްދީނާއި ފުށުއަރާގޮތައް ޚިޔާލު ފާޅުކޮއްގެން ނުވާނެޔޭ ކަލެޔައް ނުބުނެވިގެން އުޅެނީ ކީއްވެތަ.\nއޮކްޓޯބަރ 22, 2019 17:21\nއިއްޒަތްތެރި ރައީސް މިއަދު ރައީސް ހިތްވަރުގަދަ ބޭފުލަކަށް ވެލައްވާ ދިވެހި ރައްޔިތުން އެދެމުންދަނީ އެމްޑީއެން އުވާލުމަށް ވީމާ އެމްޑީއެން އުވާލައްވައިގެން ހިތްވަރުގަދަ ދިވެހިރައްޔިތުންގެ ރައީސަކަށް ވެލައްވާ މިއަދު މިގައުމުގަ ފެތުރެމުންދާ ފިތުނަ ނިއްޥާލުމަށް އެމް ޑީ އެން އުވާލައްވަވާ. ނަސީދު މަސައްކަތް ކުރައްވަމުން އެގެންދަވަނި ގައުމު ހަލަބޮލިކޮށް މަނިކުފާނާ ރައްޔިތުންނާ ޖެހޭނޭ ގޮތެއްހެދުމަށް އެކަން ވިސްނަވާ ނަސިދާމެދު އަވަހަށް ފިޔަވަޅު އަޅުއްވާ .ފިސާރި ހިތްވަރުގަދަ ފިރިހެނަކަށްވެލައްވާ.\nއޮކްޓޯބަރ 26, 2019 09:09\nއެކަމު ކިނބޫ ބުރާންޗަކަށް ނޭގުނުދޯ ޔާމީނުގެ ވެރިކަމުގެ ދުވަސްވަރު އެމްޑީޕީ ކުދިން އަނެކުންގެ ހައްގަށްވާ ގޮތަށް ހިޔާލު ފާޅުކުރިކަމެއް އަދި މަޖިލީހުގައި އަބުރުގެ ބިލުވެއްދި އިރު ކިނބޫމެން މަޖިލިސް ޖަލްސާތަކަކަށް ނުދޭ


Story: Thadhubeeru kehi dhineema...\nތަދުބީރު ކެހި ދިނީމާ...\nވިނަރެސް | 12 ޑިސެންބަރ 2020\nހިތްގައިމު އުޑުމަތި ސާފު ވައިމަޑު ދުވަހެކެވެ. އަސުރުގެ ހިތްގައިމު ވަގުތެވެ. ޒިޔާން ދަތުރުކުރަމުން އައި ލޯންޗު ރަށުގައި ބަނދަރުކުރަނީއެވެ. އާދައިގެ މަތީން ރަށުގެ ގިނަ ބަޔަކު ބަނދަރަށް އެއްވެފައި އޮތެވެ. ލޯންޗުން އަންނަ ގާތްތިމާގެ މީހުންނާއި ރައްޓެހިންގެ އިސްތިގުބާލުގައެވެ. ލޯންޗު ބަނދަރު ކޮށްލުމާއެކު މީހުންތައް ފައިބަންފެށިއެވެ. ކޮންމެ މީހަކު ފޭބުމުންވެސް އެމީހެއްގެ އިސްތިގުބާލުކުރުމަށް އައިސްތިބި މީހުން އެމީހަކު ވަށާލައެވެ. އެހެނަސް ޒިޔާން ވީ ބީރައްޓެއްސަކަށެވެ. އަމިއްލަ ރަށުގައި ރަށުގެ އަހުލުވެރީން އޭނާ ދަންނަ ކަމަކަށް ނުހެދިއެވެ. އެކި މީހުން އެބަޔަކު ހުރިތަނެއްގައި ހުރެގެން ތުންތަޅުވަމުން އެއްޗެހިތަކެއް ކިޔައެވެ. އެމީހުންގެ މޫނު މަތިން ފެންނަމުން ދިޔައީ ހިތްހަމަ ނުޖެހުމާއި ނަފްރަތެވެ. އެއީ މީގެ ދިހަ ވަރަކަށް އަހަރު ކުރިންވެސް ޒިޔާން ތަޖުރިބާ ކުރަންޖެހުނު ކަމެކެވެ. ހަމަ އެމަންޒަރެވެ. އެހެންކަމުން އެތާ މަޑުކޮށްލުމެއް ނެތި ރަށުތެރެއަށް ހިނގައިގަތެވެ\nއާދައިގެ ގޮތަކަށް ހަދާފައިވާ ގެއެކެވެ. ވީރާނާކަށް މުޅި ގޯތިރެއަށް ވެރިވެފައިވެއެވެ. ގޭގައި މީހަކު ނޫޅޭތާ ގިނަދުވަސް ވުމުގެ ސަބަބުންނެވެ. ގޯތިތެރޭގައި ވަނީ ބޯވިނަގަސްތައް ފަޅާފައެވެ. ގޯތި ސާފުކޮށް ބަލަހައްޓާނެ ފަރާތެއް ނެތަތީއެވެ. ގެއަށް ވަދެވުމާއެކު ފުރަތަމަވެސް ޒިޔާންގެ ލޮލުގައި އަޅައިގަތީ ސިޓީން ރޫމްގައި ބަހައްޓާފައި ހުރި ތަސްވީރުގައެވެ. އެއީ އޭނަގެ ލޯބިވާ މަންމައާއި ބައްޕަގެ ތަސްވީރެވެ. ހިރަފުސް އަރާ ފުސްވެފައިވާ ފޮޓޯ ފުރޭމް ނަގައި ލައިގެން ހުރި ޓީޝާޓުން އިރަފުސް ފޮޅާލައި ސާފުކޮށްލިއެވެ. އަދި ފޮޓޯ ފުރޭމް މޭގައި ޖައްސާލައިގެން އެނދުގައި އޮށޯވެލިއެވެ.\nޒިޔާން އޭލެވެލް ނިންމި އަހަރު އޭނަގެ ބައްޕަ ނިޔާވެއްޖެއެވެ. ބަލިވެ އުޅެފައެވެ. ގަދަ ހުމެއް އައިސް އެހުން ރަގަނޅު ނުވެ އެގޮތަށް އޮވެ ނިޔާވެގެން ދިޔައީ މާލެ އަށް ފަރުވާއަށް ގެނައި ފަހުންނެވެ. ޒިޔާންގެ ހުރިހާކަމެއް ވެސް އެދުވަހަށް ފަހު ބަލަހައްޓަމުން އައީ އޭނާގެ މަންމަ އެވެ. މަންމަގެ ބުރަމަސައްކަތާއެކު، ޒިޔާން މަތީ ތަޢުލީމު ހާސިލްކުރުމަށް މާލެ ފޮނުވިއެވެ. އެމަންމަ ވާ ގުރުބާނީގެ ފޮނި މީރުކަން ހޯދައި ދިނުމަށް ޒިޔާން މާލެ އައިސް ގައުމީ ޔުނީވަރސިޓީން ބިޒްނަސް މެނޭޖްމަންޓްގެ ރޮގުން ޑިގްރީއަށް ކިޔަވަން ފެށިއެވެ. ކޮންމެ ސެމިސްޓާރ އަކުވެސް ރަގަނޅު ނަތީޖާތަކެއް ހޯދަމުން ދިޔައެވެ. އަހަރު ނިމި ޗުއްޓީ ލިބުމާއެކު އަވަސްވެ ގަންނަނީ ލޯބިވާ މަންމަ ކައިރިއަށް ރަށަށް އައުމަށެވެ.\nލިމްޝާ އާއި މެދު ޒިޔާންއަށް ވިސްނެން ފެށީ މިގޮތައް ޗުއްޓީގައި ރަށަށް އައިސް ހުރި ދުވަސްވަރެއްގައެވެ. ލިމްޝާ އަކީ ޒިޔާން އާއެކު އޭލެވް ހެދި ކުއްޖެކެވެ. އާއްމުކޮށް ހަވީރު ގަޑީގައި ގޭގައި މަގުމައްޗަށް ވާގޮތަށް ހުންނަ ޖޯލިފަތީގައި ޖައްސާލައިގެން އޮންނަ އިރު ލިމްޝާ އެމަގުން ދާތަން ފެންނެއެވެ. ގިނަ ދުވަސް ދުވަހު ދަނީ ރައްޓެހި ކޮންމެވެސް ކުދިންތަކަކާ އެކުއެވެ. އެހެންކަމުން ޒިޔާނަކަށް ވާހަކަ ދައްކާކަށް ނުކެރެއެވެ. ޒިޔާން ހުންނަނީ ހިތާހިތުން އެފަދަ ފުރުސަތެއް ލިބޭތޯ ދުޢާ ކޮށްލަ ކޮށްލައެވެ. މިގޮތަށް މާގިނަ ދުވަހަކު އިންތިޒާރު ކުރާކަށް ނުޖެހުނެވެ. އެއްދުވަހެއްގެ ހަވީރު ލިމްޝާ އެކަނި ދާތަން ފެނުނެވެ. ނަސީބު ދިމާކުރި ގޮތުން މަންމަވެސް އެދުވަހު ގެއަކު ނޫޅެއެވެ. ވަރަށް ހިތްވަރު ކޮށްފައި ޒިޔާން ގޮވާލިއެވެ.\n" ލިމްޝާ .... މިހާރު ދަންނަ ކަމަށް ވެސް ނުހަދާ ދޯ "\n" އޭނ... ޒިޔާން ދޯ .... ދަންނަކަމަށް ނުހަދަނީ އަހަރެއްތަ....... މިމަގުން ކިތައްދުވަހު މިދަނީ ގައިމު ޒިޔާން ގޮވާވެސް ނުލާ " ޒިޔާން އާއި ދިމާއަށް އަންނަމުން ލިމްޝާ ބުނެލިއެވެ. ޒިޔާން ހިތައްއެރިއެވެ. އެބުނީސް ދޮގެއް ނޫނެވެ. އަންހެން ކުއްޖަކާ އިސްވެ ވާހަކަ ދައްކަން ކެރެން ވާނެއެވެ. އެކުދިން އިސްވެ ވާހަކަ ދައްކާނެކަމަށް ހުރެއްޖެ ނަމަ، ބޭނުންވާ ކަންތައް ހާސިލެއް ނުވާނެއެވެ.\n" އާނ ދޯ.. ރައްޓެހިންނާއެކު ދާތީވެ ގޮވާލަން ނުކެރެނީ.... ކޮބާ ކިހިނެއްތަ ކަންތައްތައް.."\n" ދެން ގޯހެއްނޫން ........ ރަގަނޅު ހަމަ،،،،،..... ޒިޔާންގެ ކޯސް ކިހިނެއްވަނީ ........ އަހަންނަށް ވީއްޔަ އެނަސީބުވެސް ނެތީ " ދެރަވެފައި ލިމްޝާ ބުންޏެވެ.\n" ކޯސް ވަރަށް ރަގަނޅު......... ލިމްޝާ އަށް ވެސް އަދި ފުރުސަތު ލިބޭނެ........ އުންމީދު ކުރަންޏާ ކޮންމެސް ދުވަހަކުން އެކަމެއް ހާސިލް ވާނެ....... " ޒިޔާން ބުންނެވެ\n" އާން ދޯ ތިކަންވެސް އޮތީ ތިހެން....... ޒިޔާން ދަނީއްޔޭ އިނގޭ ......... މަންމަ ބުނެގެން އެއްޗެއް ބަލައި ބޮޑުދައިތަމެން ގެއަށް މިދަނީ ...... " ލިމްޝަ ހިނގައިގަތެވެ.\n" ލިމް.. ލިމްޝާ މިރޭ ބައްދަލުކޮށްލެވިދާނެތަ......... " ލިމްޝާ ހިނގައިގަތުމުން ވަރަށް ހިތްވަރުކޮށްފައި ޒިޔާން އެހިއެވެ.\n" ޒިޔާންގެ އަޑަށް ހުއްޓިފައި .... ޒިޔާންއާއި ދިމާއަށް ބަލައިލަމުން އާނއެކޭ ބުނުމުގެ ގޮތުން ބޯޖަހައިލިއެވެ. " މިރޭ ނުވައެއް ޖަހާއިރަށް ދާނަން ތިގޭ ދޮށަށް ....... އޯކޭ " ލިމްޝާ ބޯޖަހާލުމުން ޒިޔާން ބުންޏެވެ.\n" އޯކޭ " ލިމްޝާ އެއް ބަސްވުމުން ޒިޔާން ވަރަށް އުފާވިއެވެ.\nލިމްޝާ އާއެކު ޒިޔާންގެ ލޯބީގެ ހަޔާތުގެ ފެށުމަކީ އެއީއެވެ. އެރޭގެ ބައްދަލުވުމެވެ. އެރެއަށްފަހު ދެމީހުންގެ ލޯބީގެ ގުޅުންތައް ދިޔައީ ބަދަހިވަމުންނެވެ. ގުޅުން ވަރުގަދަވަމުންނެވެ. އެގުޅުންވީ ޒިޔާންގެ މަންމަވެސް ނުހަނު ރުހޭ ގުޅުމަކަށެވެ. އެއީ ޒިޔާންގެ ހިތަށް ލިބުނު އިތުރު ހިތްހަމަ ޖެހުމެކެވެ. މަންމަގެ ނުރުހުމުގައި އެއްވެސް ކަމެއް ނުކުރުމަށް އަޒުމްކަނޑައަޅައިގެން ހުރީތީއެވެ. އާދަކާދަޔާއި އެއްގޮތަށް ޒިޔާންމެންގެ ގުޅުމުގެ ވާހަކަވެސް ރަށުތެރޭގައި ފެތުރިގެން ދިޔައެވެ.\nއެގުޅުމަށް މަރުހަބާކިޔާ މީހުންނާއި ހަސަދަވެރިވާ މީހުންވެސް ތިއްބެވެ. ދުރު ދުރުން އެކިއެކި ވާހަކަތައް ޒިޔާންމެންގެ ކަންފަތަށް ފޯރަމުން ދިޔަ ނަމަވެސް އެކަމާ ދެމީހުންކުރެ އެކަކުވެސް އަޅާނުލުމަށް ނިންމިއެވެ. ޒިޔާން އަށް ލިމްޝާގެ ލޯބި ހާސިލްވުމުން އެންމެ ނަފްރަތު ކުރީ ރިޒްވާނެވެ. ލިމްޝާގެ ކަންތައް ހިތުއަޅައިގެން އެވާހަކަ ނުބުނެވި އުޅެނިކޮށް ފެނުނީ އޭނާގެ އުންމީދުތައް ޒިޔާން ވިއްސިވިހާލި ކޮށްލިތަނެވެ. އެކަމުގެ ހަސަދަވެރިކަން ރިޒްވާންގެ ހިތުގައި ބިންވަޅުނެގިގެން ދިޔައެވެ. ކޮންމެ ގޮތަކުންވެސް ލިމްޝާ ކާމިޔާބުކުރުމަށް ރިޒްވާން ބޭނުންވިއެވެ. އެއީ ކޮންމެ ގޮތަކުން ކަމުގައި ނަމަވެސް މެއެވެ.\nޒިޔާން ނިންމައިގެން ހުރީ ކޯސް ނިމުނުހާ އަވަހަކަށް ލިމްޝާއާއި އިނުމަށެވެ. މަންމަގެ ވެސް އެނދުމަކީ އެއީ ކަމުގައި ވާތީއެވެ. ޒިޔާން ރަށުން ފުރީ އެފޮނި އުންމީދުތަކާއެކުއެވެ. ލިމްޝާ އޭނާގެ މިލްކަކަށް ހެދުމަށް ވަރަށް އަވަހަށް އަންނާނެން ކަމުގެ އަހުދުތައް ވުމަށް ފަހުގައެވެ. ޒިޔާން ލޯންޗަށް އަރަންދެން ބަނދަރުމަތީގައި ލިމްޝާ ހުއްޓެވެ. ހިނިތުންވުމާއެކު އެވެ.\nދުވަސްތައް މާޒީއާއި އެކުވެގެން ދެއެވެ. ފޯނު ކުރުމާއި ޗެޓް ކުރުމުގައި ވަގުތު ހޭދަކުރަމުން ދިޔަ ނަމަވެސް ޒިޔާން އެނާގެ މަގްސަދު ހަދާން ނައްތާނުލައެވެ. ކިޔެވުމަށް ސަމާލުކަން ދިނެވެ. އޭނާގެ ކުރިމަގު އުޖާލާކުރާނެ ޕްލޭންނަށް ރާވަމުން ދިޔައެވެ. އުންމީދީ ތަދުބީރުތައް އަބަދުމެ ޒިޔާންގެ ކުރިމަތީގައި ސިފަވަމުން ދެއެވެ. އަހަރެއް ފާއިތުވީ ގޮތް ވެސް ނޭންގުނެވެ. ކޯސް ނިމިއްޖެއެވެ. ޒިޔާން އުންމީދުތައް ހާސިލްވިއެވެ. މަންމަގެ އުންމީދުތައް ފުރިހަމަކޮށްދެވުނެވެ. ރަގަނޅު ނަތީޖާއަކުން ފާސްވިއެވެ. ދެން އިތުރަށް މަޑުކުރުމުގެ ބޭނުމެއް ނެތެވެ. މަންމަ އާއި ލިމްޝާ ދުށުމަށް ކެތްމަދުވެފައި ހުރި ޒިޔާން ލޯންޗް ޓިކެޓް ބުކްކޮށްލިއެވެ. ރަށަށް ދާންވާއިރަށް ބާޒާރުކޮށް މަންމަ އަށް ފޮތި ގަނޑަކާއި ލިމްޝާއަށް އަނގޮޓިއެއް ގަތެވެ.\nޒިޔާން ބޭނުންވީ މަންމައަށާއި ލިމްޝާއަށްވެސް ނާންގައި ރަށަށް ދިއުމަށެވެ. ޝަޕްރައިޒެއް ދިނުމަށެވެ. ލޯންޗު ކައިރީގައި މަޑުކޮށްލައިގެން ހުއްޓާ ރަށުކުއްޖެއް އައިސް ކޮތަޅެއް ދިއްކޮއްލުމަށްފަހު އެގެންދެވިދާނެތޯ އެހިއެވެ. ކާކަށް ގެންދާ އެއްޗެއްތޯ އެހުމުން ހަސަންޓެއަށް ކަމަށާއި ލޯންޗު ދޮށަށް ބަލައި އަންނާނެ ކަމުގައި ބުނުމުން އެކޮތަޅާއި ޒިޔާން ހަވާލުވިއެވެ. ޒިޔާން ކޮތަޅާއި ހަވާލުކުރި ކުއްޖާ ގޮސް އެރީ ރިޒްވާންގެ ސައިކަލުގެ ފަހަތަށެވެ. ސައިކަލު ދުއްވާލަމުން މަލާމާތުގެ ހިނިގަނޑެއް ޖަހާލަމުން ރަގަނޅު ލަގާއެއް ލިބޭނެއޭ ރިޒްވާން ބުންޏެވެ. ރިޒްވާނާއި ބައިވެރިވުމުގެ ގޮތުން އެޒުވާނާވެސް ހުނުމުގައި ބައިވެރިވިއެވެ.\nތިންގަޑިއިރުގެ ދަތުރަކަށްފަހު ލޯންޗު ރަށުގެ ބަނދަރާއި ގާތްކޮށްލުމާއެކު، ޕޮލިހުންގެ ޓީމެއް ލޯންޗު ކައިރިއަށް އައިސް ހުރިހާ ޕަސެންޖަރުން ފައިބައި އެމީހެއްގަނައި އެއްޗެކާއި ހަވާލުވެގެން މަޑުކޮށްލުމަށް އަމުރު ކުރިއެވެ. ދެން ފަހަރަކު މީހަކު ޗެކްކުރަމުން ގެންދިޔައެވެ. އެމީހުން ގަނައި ލަގެޖްތައްވެސް މެއެވެ. ލޯންޗު ދޮށުގައި ޕޮލިހުން ހަރަކާތްތެރިވާކަމުގެ ޚަބަރު ރަށުތެރެއަށް ދިއުމާއެކު ރަށުގެ ކުޑަ ބޮޑު އެންމެން ހެން އެތަނަށް ޖަމާވެ މަންޒަރު ބަލަން އެކި ދިމަދިމާގައި މަޑުކޮށްލައިގެން ތިއްބެވެ. ޒިޔާންގެ މަންމަ އާއި ލިމްޝާވެސް އެތާ ތިއްބެވެ. އެކިމީހުން ވަކިވަކިން ޗެކްކުރަމުން ގޮސް ޒިޔާން ޗެކްކުރަން ފެށިއެވެ. ލައިގެން ހުރި އެއްޗެހި ޗެކްކުރުމަށްފަހު، އަތުގައި އޮތް ކޮތަޅު ނަގައި އޭގައި ޕާރުސަލު ކަނޑަންފެށުމުން ތިޔައީ ކުއްޖަކު ހަސަންޓޭއާއި ހަވާލުކުރުމަށް ދިންއެއްޗެއް ކަމަށް ޒިޔާން ބުންޏެވެ. މިހެން ބުނުމުން ތިޔަ ހަސަންޓޭ އެއް މިތާއެނބަހުރިހޭ އެހުމުން ޒިޔާން ދެފަރާތް ހޯދާ ބަލާލުމަށްފަހު ހަސަންޓޭއަށް އިޝާރާތް ކޮށްލިއެވެ. ހަމަ އެވަގުތު ޕޮލިސް ކުއްޖަކު ހަސަންޓޭ އެތަނަށް ގެނެސްފިއެވެ. ހަސަންޓޭ ކައިރީ އެއީ އޭނާގެ އެއްޗެއްތޯ ނޫނީ އޭނާއާއި ހަވާލުކުރަން ފޮނުވި އެއްޗެއްތޯ އެހުމުން އެނގޭކަމަށްވެސް ނުހެދިއެވެ. ތިޔަ ގެނައި ކުއްޖަކާއި ނިކަންގުޅާބަލާށޭ ބުނުމުން އެއީ ކާކުކަން ނޭންގޭ ކަމަށާއި ލޯންޗުދޮށުން އޭނާއާއި ހަވާލުކުރި އެއްޗެއް ކަމުގައި ޒިޔާން ބުންޏެވެ.\nޒިޔާންއަށް އެއީ އޭނާގެ އެއްޗެއް ނޫންކަން ސާބިތު ނުކޮށްދެވުމުން، ޕޮލިހުން އެޕާރުސަލް ކަނޑައިގެން ބެލިއިރު އޭނގައި ވަނީ މަސްތުވާ ތަކެއްޗަށް ސައްކުކުރެވޭ ބާވަތެއްގެ ކުދި ރަބަރު ޕެކެޓުތަކެކެވެ. އެހެންކަމުން ޕޮލިހުން އެންގީ މަސްތުވާތަކެތި ކަމަށް ޝައްކުކުރެވޭތީ ޒިޔާން ޕޮލިހުންގެ ބަންދަން ގެންދަނީކަމަށް ބުނެ ފަހަތަށް ބިޑިއެޅުވިއެވެ. އެމަންޒަރު ބަލަން ދުރުގައި ހުރި މަންމައަށް ކެތެއް ނުވިއެވެ. ރޮމުން ދަރިފުޅާދިމާއަށް ދުވެފައި ކަހަލަ ގޮތަކަށް އައެވެ. ދަރިފުޅުތިކުރީ ކީއްހޭ ކިޔަމުންނެވެ. މަންމަގެ ހުރިހާ އުންމީދެއް ފެނަން ހަދާލީ ނޫންހޭ ކިޔަމުންނެވެ. ޒިޔާން ވެސް ރޮމުން ދިޔައެވެ. އެއީ އޭނާ ކުރިކަމެއް ނޫންކަމުގައި ބުނަމުން ދިޔައެވެ. އެހެނަސް އެކަން މިއަދު ގަބޫލުކުރަނާނީ ކާކު ހެއްޔެވެ، ހުދު ޒިޔާންގެ މަންމަވެސް އެވާހަކަތައް ގަބޫލު ނުކުރިއެވެ. ތިޔައީ އަހަރެން ހީކުރިކަހަލަ، އުންމީދު ކުރި ކަހަލަ ދަރިއެއް ނޫން ކަމަށާއި ދެން ދުވަހަކުވެސް ޒިޔާންގެ މޫނު ދެކެންވެސް ބޭނުން ނޫންކަމަށް ބުނީ ގިސްލަމުން ނެވެ. ޕޮލިހުންގެ ލޯންޗަށް އަރުވައިގެން އަތޮޅު ޕޮލިސް ސްޓޭޝަން ހުންނަ ދިއްދުވަށް ލޯންޗު މިސްރާބު ކޮށްލިވަގުތު ޒިޔާން އޭނާގެ މަންމައާއި ދިމާއަށް ރޮވިފައިހުރި ހާލު ބަލައިލިއެވެ. އޭރު މަންމަ ވެއްޓެނީއެވެ. ކޮންމެވެސްކަމެއް މަންމައަށް ވީކަމުގައި ޒިޔާން ހިތާހިތުން ކިޔާލިއެވެ. މަން... މަންމާ އޭކިޔާ ގޮވައިލެވުނެވެ.\nޒިޔާން ގެންދެވުނީ ދިއްދޫގައި ހުންނަ ޕޮލިސް ސްޓޭޝަންގައި ވަގުތީގޮތުން ކުއްވެރިން ބަހައްޓަން ތައްޔާރުކޮށްފައި ހުރި ޖަލަކަށެވެ. އެރެއަކު އެއްވެސް ސުވާލެއް އޭނައާއި އަމާޒެއް ނުވެއެވެ. ކެއުމަށް މުގުރިހައާއި ބަތް ގެނައި ނަމަވެސް ވެފައި ހުރި ދެރައެއްގެ ބޮޑުކަމުން އަރުން އެންމެ ސުވަލެއްވެސް އެތެރެއެއް ނުވިއެވެ\nޖެހިގެން އައި ދުވަހު ޒިޔާންއަށް ހޭލެވުނީ ޕޮލިހަކު ގޮވުމުންނެވެ. އަވަހަށް ތައްޔާރުވުމަށް އޭނާ ބުންޏެވެ. ވާންމިއުޅެނީ ކިހިނެއްކަމެއް ނޭންގޭ ހާލު ވަރަށް އަވަހަށް ތައްޔާރުވެލިއެވެ. އޭނާ ގެންދިޔައީ ފުދޭވަރެއްގެ ތަނަވަސް ކޮޓަރިއަކަށެވެ. ޕޮލިހުންގެ ދެއޮފިޝަރުން އެތާ ހުއްޓެވެ. ޒިޔާން ވެދުމުން އެކިކަހަލަ ވާހަކަތައް ދެއްކިއެވެ. ޒިޔާންގެ ހަޔާތުގެ ވާހަކަތައް އޮޅުން ފިލުވިއެވެ. މިގޮތުގައި ފަސްވަރަކަށް މިނެޓް ވީފަހުން ޕޮލިހުންގެ އޮފިޝަރުންގެ ތެރެއިން އެކަކު މިއުޅެނީ ޒިޔާން ރަށަށް ގެންދަންކަމަށް ބުންޏެވެ. ޒިޔާންގެ މޫނުމައްޗަށް ހިނިތުންވުން ވެރިވެގެން ދިޔަ ނަމަވެސް ހަމަ އެހިދު ދެން އިވުނު ވާހަކައިން އޭނާ މޭގަނޑު އަތަށް އައި ކަހަލައެވެ. ހަތަރު އުދަރެސް ފެނު ޖެހުނުވެ. ގިސްލަ ގިސްލާފައި ބާރަށް ރޮއިގަނެވުނެވެ. ކުރިމަތީގައި ހުރި މޭޒުގައި ދެއަތުން ތަޅައި ގަނެވުނެވެ. އޭނާއަށް ހުރެވުނީ ކޮންތާކު ކަންވެސް ނޭންގުނެވެ. ވާނީވެސް އެހެންނެވެ. އޭނާގެ ހަމައެކަނި ހުރި ފަރާތް މުޅި އުމުރަށް އޭނާއާއި ވަކިވެގެން ދިޔައީއެވެ. އޭނާ ނުކުރާ ކުށެއްގައި ބަންދުވެ މުޅި ރަށަށް ބަދުނާމުވުމުން އެމައިލަގޮޑިއަށް ގެންނުވީއެވެ. ހާޓްއެޓޭކެއްޖެހި ފަރުވާ ދޭނެ ވަގުތެއް ނުލިބި ނިޔައުވީއެވެ.\nޒިޔާން ސިއްސައިގެން ދިޔައީ މީހަކު ގޮވާލުމުންނެވެ. ލޯމަރާލައިގެން ނިއްކުރިމަތީގައި އަތްވިއްދާލައިގެން އޮތް ޒިޔާން ލޯ ހުޅުވާލައި، ކަރުނުން ފުސްވެފައިވާ ލޯ ފުހެލަމުން ބަލައިލިއެވެ. ކުރިމަތީގައި ހުރީ އޭނާގެ އެންމެގާތް ރަހުމަތްތެރިޔާ ސިޔާންއެވެ.\n" އަހަރެން ހީކުރީ ސިޔާންވެސް މިހާރު ..." ޒިޔާން ބުނަން އުޅުން ޖުމްލަ ހުއްޓުވީ ސިޔާންއެވެ. އެކަކު އިތުބާރު ނުކުރިއަށް އޭނާގެ ފުރިހަމަ އިތުބާރު އަބަދުވެސް ރަހުމަތްތެރިޔާއަށް އޮންނަ ކަމަށް ބުންޏެވެ. އަދި ކެއުމުގެ ކަންތައް ހަމަޖައްސަންވާނީ އެގެއިންކަމުގައި ބުނެފައި ކޮންމެ ދުވަހަކުވެސް ބަލައި އަންނާނެކަމަށް ބުންޏެވެ.\nސިޔާން އަށް އެނގިފައިވާ ހުރިހާ ވާހަކައެއް ޒިޔާންއަށް ކިޔައިދިނެވެ. ޒިޔާންއަށް ލަނޑުދިނީ ރިޒްވާން ކަމާއި އެކަން ކުރީ ލިމްޝާ ހާސިލް ކުރަން ކަމުގައި ބުންޏެވެ. އަދި ރިޒްވާނާއި ކައިވެނިކޮށްގެން ލިމްޝާ އުޅެނީ ވަރަށް ހާލުގައި ކަމަށާއި، އެހެން ނަމަވެސް ޒިޔާން އަށް ލަނޑުދިނީ ރިޒްވާންކަމަށް ލިމްޝާ ގަބޫލު ނުކުރާކަމަށް ބުންޏެވެ.\n" ތަގުދީރުގައި ލިމްޝާ އަހަންނަށް ލިބެންނެތީ .........ހަޔާތުގެ އެސަފްހާ ދެން ހުޅުވުމުގެ ބޭނުމެއް ނެތް.......... ލިމްޝާވެސް އެވަނީ ދިރިއުޅުމެއް ފަށާފައި .... އެދިރިއުޅުމުގެ ހަލާކު ކޮށްލަން މަސައްކަތް ކުރުމުގެ ބޭނުމެއް ނެތް...... ލިބުނު ފިލާވަޅުން އިބުރަތް ހާސިލްކޮށްގެން މުސްތަގުބަލު އުޖާލާކުރުން އަހަރެންގެ ހުރިހާވެސް އުންމީދަކީ......... އިރާދަކުރެއްވީއްޔާ ދިރިއުޅުމުގައި ކާމިޔާބު މީހަކަށް ވާނަން........... އުފާވެރި ހަޔާތެއް ބިނާކުރާނަން...." ހިތާމައާއި މޮޅިވެރިކަން އެކުލެވުނަސް ޒިޔާންގެ އަޒުމްވަރުގަދައެވެ.\nމާޒީން ލިބުނު ފިކާވަޅުތަކުން މުސްތަޤުބަލު އުޖާލާ ކުރުމަކީ ޒިޔާންގެ އުންމީދެވެ. ޒިޔާންގެ އަޒުމަކީ ރަގަނޅު ދިރިއުޅުމެއް ބިނާކުރުމުމެވެ. ހަޔާތުގައި ވޭތުވެގެންދިޔަ ކަންތައްތައް މަތިން ހަދާން ނައްތާލުމަށްފަހު، އުޖާލާ މުސްތަގުބަލެއް ހާސިލްކުރުމެވެ. އެކަމުގައި ޒިޔާނަށް މިއަދު ހިތްވަރު ދޭން ހުރީ ސިޔާންއެވެ. އޭނާގެ އެންމެ ގާތް އެކުވެރިޔާއެވެ. ތަދުބީރު އަބަދު ކެހިދޭނެ ކަމަށް ޒިޔާން ގަބޫލެއް ނުކުރެއެވެ.


Dhiraagu High Speed Fiber Internet Ge Hidhumaiy Rathafandhoo Ah - Vaguthu\nދިރާގު ހައި ސްޕީޑް ފައިބަރ އިންޓަނެޓްގެ ހިދުމަތް ރަތަފަންދޫ އަށް - ފޮޓޯ: ދިރާގު\nދިރާގުން ފޯރުކޮށްދާ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގުގެ ހައިސްޕީޑް ފައިބަރ ގެ ޚިދުމަތް ގދ. ރަތަފަންދޫގައި ރަސްމީކޮށް އިފްތިތާހްކޮށްފިއެވެ.\nދިރާގުން ރަތަފަންދޫ އަށް މި ޚިދުމަތް ތައާރަފުކޮށްފައިވަނީ ޑިޖިޓަލް ޓެކްނޮލޮނީ އަދި ވަކިން ޚާއްސަކޮށް އިންޓަނެޓް އަސާސީ ޙިދުމަތަކަށް ވެފައިވައި ދުވަސްވަރެއްގައިއެވެ.\nއެ ކުންފުނިން ބުނީ، އެ ކުންފުނީގެ ފައިބަރ ބްރޯޑްބޭންޑް ޕޯރޓްފޯލިއޯ ގައި ކަސްޓަމަރުންނަށް ތަފާތު އަގުތަކާއި ޑޭޓާ އެލަވަންސްތައް ހިމެނޭ ގިނަ ޕެކޭޖްތަކެއް ލިބިގެންދާނެ ކަަމަށެވެ.\n"މިއީ ވީހާވެސް ގިނަ ކަސްޓަމަރުންގެ ބޭނުންތަކަށް ބަލައި، ވީހާވެސް ގިނަ ޕެކޭޖްތަކުން އިހްތިޔާރު ކުރުމުގެ ފުރުސަތެއް. އެގޮތުން، ރާއްޖޭގެ ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ހިމެނޭ ޕެކޭޖްވެސް ދިރާގު ފައިބަރ ބްރޯޑްބޭންޑް ޚިދުމަތުން ލިބިގެންދާނެ". ދިރާގުން ބުނެފައިވެއެވެ.\nދިރާގު ސީނިއަރ މެނޭޖަރ ބްރޭންޑް އެންޑް މާކެޓިންގ ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި އަޅުގަނޑުމެން އެންމެ ބޮޑު އިސްކަމެއްދެނީ ހައިސްޕީޑް އަދި ފެންވަރު ރަނގަޅު ކަނެކްޓިވިޓީ ރައްޖޭގެ ވީހާވެސް ގިނަ ބަޔަކަށް ފޯރުކޮށްދިނުމެވެ. މިއީ އަޅުގަނޑުމެން ރާއްޖޭގެ ހުރިހާ ހިސާބެއްގައި ޑިޖިޓަލް ކޮމއިނުޓީތައް ބިނާކޮށް، ބާރުވެރިކުރުމަށް ކުރަމުންދާ މަސައްކަތުގެ ތެރެއިން މުހިންމު ކަމެކެވެ.\nދިރާގު ފައިބަރ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ ޚިދުމަތެވެ. އަދި، ދިރާގު ފައިބަރ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބަރ ނެޓްވޯކެވެ. އެގޮތުން މިހާރު ރާއްޖޭގެ ގޭބިސީގެ 80 އިންސައްތައަށް މި ޚިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 65 ރަށެއް ހިމެނެއެވެ.


Gulhifalhuge labor pakark tharaggee kuran annekkaves hulhuvalaifi\nގުޅިފަޅުގެ ލޭބާޕާކް ތަރައްގީ ކުރަން އަނެއްކާވެސް ހުޅުވާލައިފި\nގުޅިފަޅު: ފޭސް އެކެއްގެ ފެނާއި ނަރުދަމާގެ ހޮޅި ވަޅުލައި ދޭނެ ބަޔަކު ހޯދަން ވަނީ އިއުލާންކޮށްފައި -- ފޮޓޯ: އަވަސް\nގުޅިފަޅުގައި ލޭބާ ޕާކެއް ތަރައްގީ ކުރަން ހުޅުވާލި ފުރުސަތަށް އެކަށީގެންވާ ތަރުހީބެއް ނުލިބުމުން ދެވަނަ ފަހަރަށް ބީލަމަށް ހުޅުވާލައިި އެވެ.\nގުޅިފަޅު އިންވެސްޓްމެންޓް (ޖީއައިއެލް) އިން ބުނީ ގުޅިފަޅުގައި ލޭބާ ޕާކެއް ތަރައްގީކޮށް ބަލަހައްޓައި ހިންގަން ޝައުގުވެރިވާ ފަރާތްތަކުން އެކްސްޕްރެޝަން އޮފް އިންޓްރެސްޓް (އީއޯއައި) ހުށަހަޅަން ހުޅުވާލުމުން އެކަށީގެންވާ ތަރުޙީބެއް ލިބިފައިނުވާ ކަމަށާއި އެހެންވެ އަލުން އެކަމަށް ޝައުގުވެރިވެލައްވާ އަދި ޝަރުޠު ހަމަވާ ފަރާތްތަކަށް ބީލަމުގެ ދައުވަތު ދޭ ކަމަށެވެ.\nޖީއައިއެލް އިން ބުނީ ރާއްޖޭގައި މަސައްކަތްކުރާ ބިދޭސީ މުވައްޒަފުން ދިރިއުޅޭނެ ރަނގަޅު މާހައުލެއް ގާއިމު ކުރަން ސަރުކާރުގެ އިސްނެންގެވުމަށް ގުޅިފަޅުގައި ލޭބާ ޕާކެއް ތަރައްގީ ކުރަން ނިންމާފައިވާތީ އެ ޕާކް ތަރައްގީކޮށް ހިންގާ އަދި ޚިދުމަތްތައް ފޯރުކޮށްދިނުމަށް ލޭބާ ކްއާޓާސް އިމާރާތް ކުރުމާއި، ކައްކާ ތަންތަނާއި މެސް ރޫމާއި މުނިފޫހިފިލުވުމަށް ޚާއްޞަކޮށް ހެދޭ ތަންތަނާއެކު އެހެނިހެން ޚިދުމަތްތައް ޖީއައިއެލް އިން ކަނޑައަޅާ ގަވާއިދުތަކާ އެއްގޮތަށް ކުރިޔަށް ގެންދިޔުން ހިމެނޭ ކަމަށާއި ރާއްޖެއިން ބޭރުގެ ފަރާތްތަކަށް މި ބީލަމުގައި ފުރުސަތު އެބައޮތް ކަމަށެވެ.\nމި ޕްރޮޖެކްޓުގެ ބިޑް ސެކިޔުރިޓީއަކީ 150،000.00 އެމެރިކާ ޑޮލަރެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީޙުން ފެށިގެން 168 ދުވަހެވެ. ޕާފޯމަންސް ސެކިއުރިޓީގެ ގޮތުގައި ހުށަހަޅަން ޖެހޭނީ ލަފާކުރާ އިންވެސްޓްމަންޓް އަގުގެ ފަސް ޕަސެންޓެވެ. ބީލަންފޮތްތަކަށް ފައިސާ ބަލައިގަތުން އޮންނާނީ މި މަހުގެ 16 އިން އަންނަ ޑިސެންބަރު މަހުގެ އަށް ވަނަ ދުވަހަށެވެ. މި ޕްރޮޖެކްޓްގެ ބީލަން ހުށަހެޅުން އޮންނާނީ އަން އަހަރުގެ މާޗު ހައެއްގަ އެވެ.\nގުޅީފަޅަކީ ކުރީގެ ރައީސް މުހައްމަދު ނަޝީދު އިންޑިޔާގެ ކުންފުންޏެއް ކަމަށްވާ ގްލޯބަލް ޑިވެލޮޕްމަންޓް ފަންޑް އާ ހަވާލުކޮށްގެން ހިއްކި ރަށެކެވެ. ނަމަވެސް އެ ރަށުގައި އަޅާ ފްލެޓްތައް ލަސްވުމާއިއެކު މަޝްރޫއު ކުރިއަށް ނުގެންދެވިގެން ސަރުކާރުވަނީ ރަށް އަނބުރާ ނަގާފަ އެވެ.\nގުޅިފަޅު ހިއްކަން އެއް ބިލިއަން ރުފިޔާގެ ލޯނެއް\nމާލެ މީހުންނަށް 3000 ގޯއްޗަށް ހުޅުވާލަނީ


ތިރީގައި މި ދަންނަވާ މަގާމަށް ކޮންޓްރެކްޓް އުސޫލުން މި ސަރވިސްއަށް މުވައްޒަފަކު ބޭނުންވެއްޖެއެވެ.\nލިޔަން ކިޔަން އެނގޭ މީހެއް ކަމުގައި ވުން.\nއިސްލާމް ދީނުގައި ހައްދެއް ކަނޑައެޅިފައިވާ ކުށެއް ކުރިކަން ނުވަތަ ވައްކަން ، ޓެކުން، މަކަރާއި ޙީލަތް، މަސްތުވާ ތަކެތި ބޭނުން ކުރުން، ނުވަތަ މަސްތުވާ ތަކެތި ވިޔަފާރި ކުރުން، އަދި ޚިޔާނާތް ފަދަ ކުށެއް ކުރިކަން ވޭތުވެދިޔަ 05 އަހަރު ދުވަހުގެ ތެރޭގައި ޝަރީޢަތަށް ސާބިތުވެފައިވާ މީހެއް ކަމުގައި ނުވުން.\nދޯނި ދަތުރުތަކުގައި ބައިވެރިވުން.\nދޯންޏާއި ދޯނީގައި ހުންނަ ތަކެތި ރައްކާތެރިކަމާއިއެކު ބެލެހެއްޓުން.\nދޯނި ސާފު ތާހިރުކޮށް ބެލެހެއްޓުން.\nދޯންޏަށް އަރުވާ މުދަލާއި ތަކެތި ރައްކާތެރިކަމާއިއެކު ބެލެހެއްޓުން.\nޖަލުގައި ދިމާވާ ކުއްލި ޙާލަތްތަކާއި ގުޅިގެން ކުރަން ޖެހޭ ދަތުރު ތަކުގައި ބައިވެރިވުން.\n18-35 އަހަރާ ދެމެދު.\n- ކަނޑު އުޅަނދު ފަހަރު ދުއްވުމުގެ ޑްރައިވިންގ ލައިސަންސް އޮތުން.\n- ސެންޓަރ ފޯ މެރިޓައިމް ސްޓަޑީސް އިން ކުރިއަށް ގެންދާ ނެވިގޭޝަން ނުވަތަ މެރިން އޮޕަރޭޝަން ކޯސްފުރިހަމަކޮށްފައިވުން\n- މަޤާމަށް ބޭނުންވާ ތަމްރީނެއް/ ލައިސަންސެއް/ ހުއްދައެއް/ ސަނަދެއް ހާސިލުކޮށްފައިވުން.\n- ވަޒީފާއަށް އެދޭ ފޯމު (މި ފޯމު މި ސަރވިސްގެ ވެބްސައިޓު www.corrections.gov.mv އިން ޑައުންލޯޑް ކުރެވޭނެއެވެ. އަދި މި ސަރވިސްގެ ކައުންޓަރުންވެސް ލިބެން ހުންނާނެއެވެ.)\n- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަންއޮތް، ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\n- ލިބިފައިވާ ތަޢުލީމީ ސެޓުފިކެޓުތަކުގެ ފޮޓޯ ކޮޕީ\n- ވަޒީފާއަށް އެދޭ ފަރާތުގެ ވަނަވަރު ( ސީވީ )\nމި މަޤާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ހުށައަޅަންޖެހޭ ލިޔެކިއުންތަކާއި އެކު 25 މާރިޗް 2019 ވަނަ ދުވަހުގެ 15:00 ގެ ކުރިން މޯލްޑިވްސް ކަރެކްޝަނަލް ސަރވިސް ( ޣާޒީ ބިލްޑިންގ/ ގްރައުންޑް ފްލޯރ) އަށް ހުށަހެޅުއްވުން އެދެމެވެ.\n14 މާރިޗް 2019\nސުންގަޑި: 25 މާރިޗު 2019 1500


ޙައްޖު - ޤުރްއާނުގައި\n[މިހާތަނަށް މި ލިޔުން ކިޔާފައިވަނީ 1375 ފަހަރު]\nމީސްތަކުންނަށް حج އަށް އައުމަށް ގޮވައިލައްވާށެވެ!\nހަމަކަށަވަރުން، ޞަފާއާއި މަރުވާ ވަނީ ...\n[މިހާތަނަށް މި ލިޔުން ކިޔާފައިވަނީ 1370 ފަހަރު]\nހަމަކަށަވަރުން، صفا އާއި مروة ވަނީ اللَّه ގެ شعائر (އެބަހީ: ފާޅުގައި އަޅުކަން ކުރުމަށް ލައްވާފައިވާ ތަންތަން) ގެ ތެރެއިންނެވެ. ފަހެ، ގެފުޅަށްގޮސް حج ވާ މީހާ ނުވަތަ عمرة ވާ މީހާ، އެ ދެތާނގައި ހިނގައި سعى ކުރުމަކުން އެމީހާގެ މައްޗަކަށް ކުށެއްނެތެވެ. އަދި (فرض ގެ އިތުރަށް) ހެޔޮކަމެއްކޮށްފިމީހާ (ދަންނާށެވެ!) ފަހެ، ހަމަކަށަވަރުން اللَّه އީ، (އެފަދަ މީހުންނަށް) شكر ވެރިވެވޮޑިގެންވާ (އެބަހީ: އެއުރެންނަށް ހެޔޮ ޖަޒާދެއްވާ) މޮޅަށް ދެނެވޮޑިގެންވާ ރަސްކަލާނގެއެވެ."\n[މިހާތަނަށް މި ލިޔުން ކިޔާފައިވަނީ 1306 ފަހަރު]\n" ފާޅުވެގެންވާ ހެކިތަކެއް އެތާނގައި ވެއެވެ. إبراهيم ގެފާނު ހުންނެވިތަން (އޭގެތެރެއިން) ވެއެވެ."\nޙައްޖު ގެ ވަގުތަކީ ކަނޑައެޅި އެނގިގެންވާ މައްސަރު ތަކެއް\n[މިހާތަނަށް މި ލިޔުން ކިޔާފައިވަނީ 1241 ފަހަރު]\n"حج ގެ ވަގުތަކީ ކަނޑައެޅި އެނގިގެންވާ މައްސަރު ތަކެކެވެ. ފަހެ، އެ މައްސަރުތަކުގައި حج فرض ކޮށްގެންފި މީހާ (އެބަހީ: حج ވުމަށް قصد ކޮށް إحرام ބަނދެފިމީހާ، ދަންނާށެވެ!) ފަހެ حج ވުމުގެ ތެރޭގައި جماع ވުމެއް، އަދި އުރެދުމެއް، އަދި އަރާރުންވުމެއްވެސް ނެތެވެ."\nޙައްޖުގެ ފިދްޔައާއި ހަދްޔު\n"هَدْى ގެތެރެއިން ތަނަވަސްވެ ލިބުނު އެއްޗެއް ކަތިލުން ހުށްޓެވެ."\n[މިހާތަނަށް މި ލިޔުން ކިޔާފައިވަނީ 1226 ފަހަރު]\nމާނަ: "ހުޅެވިހަނދާމެދު ކަލޭގެފާނާ އެއުރެން سؤال ކުރެތެވެ. ކަލޭގެފާނު ވިދާޅުވާށެވެ! އެއީ މީސްތަކުންނަށް (އެކިއެކި ކަންކަމުގެ) ވަގުތު އެނގުމަށާއި حج ގެ ދުވަސްތައް ފާހަގަކުރުމަށްވާ އެއްޗެކެވެ. އަދި ގޭގޭގެ ފުރަގަހުން ވަދެއުޅުން އެއީ ހެޔޮކަމެއް ކަމުގައެއް ނުވެއެވެ. އެހެނެއްކަމަކު، ހެޔޮކަންކުރާ މީހާއީ، اللَّه އަށް تقوى ވެރިވެއްޖެ މީހެކެވެ. އަދި ތިޔަބައިމީހުން ގޭގެޔަށް، އެ ގޭގޭގެ ދޮރުދޮރުން ވަދެއުޅޭށެވެ! އަދި ތިޔަބައިމީހުން اللَّه އަށް تقوى ވެރިވާށެވެ! އެއީ، ތިޔަބައިމީހުން ދިންނަވައި نصيب ލިބުމަށްޓަކައެވެ."


São Paulo ge school akah badi jahai7dharivarun maraalaifi – adduLIVE\nސައު ޕައޮލޯގެ ސްކޫލަކަށް ދިން ބަޑީގެ ހަމަލާއެއްގައި ހަތް ދަރިވަރުން މަރުވެއްޖެ\n0 Mar 13, 2019, 21:04 ލިޔުނީ އައިޝަތު ފަތުހީ\nހަމަލާއަށްފަހު ގާތްތިމާގެ މީހުން ސްކޫލް ކުރިމައްޗަށް އެއްވެފައި - ފޮޓޯ: ރޮއިޓާސް\nދެކުނު އިރުމަތީ ބްރެސިލްގެ ސްކޫލަކަށް ދެ މީހަކު ވެގެން ދިން ބަޑީގެ ހަމަލާއެއްގައި މަދުވެގެން ހަތް ދަރިވަރުންނާއި މުވައްޒަފަކު މަރުވެފައިވާ ކަމަށް އޮފިޝަލުން ބުނެފި އެވެ.\nރާއްޖޭ ގަޑިން އިރުއޮއްސި 18:30 ހާއިރު މި ހާދިސާ ހިނގާފައި ވަނީ ސައޮ ޕައޮލޯ ކައިރީ އޮންނަ ސުޒާނޯގެ ސަރުކާރު ސްކޫލެއްގެ ދަރިވަރުންގެ ބްރޭކް ގަޑީގައެވެ.\nފުލުހުންނާއި ހަވާލާދީ "ބީބީސީ" އިން ރިޕޯޓްކުރާ ގޮތުގައި ހަމަލާ ދިން ދެ މީހުން ވަނީ ހަމަލާއަށްފަހު އަމިއްލަ ގަޔަށް ބަޑިޖަހައިގެން މަރުވެފައެވެ.\nބަޑީގެ ހަމަލާތަކަކީ ބްރެޒިލްގައި އާންމު ކަމަކަށް ވީނަމަވެސް، މި ބާވަތުގެ ހާދިސާތަކަކީ އާންމު ކަމެއް ނޫނެވެ.\nމިދިޔަ ޖެނުއަރީ މަހު ވެރިކަމާއި ހަވާލުވެވަޑައިގަތް ރައީސް ޖައިރް ބޮލްސޮނާރޯ ވަނީ ޤަވާއިދާއި އެއްގޮތަށް ދިރިއުޅޭ ރައްޔިތުންނަށް ބަޑި ގެންގުޅުން ފަސޭހަކޮށްދޭ ޤަރާރެއްގައި ސޮއިކޮށްފަ އެވެ. އެ ޤަރާރުގައި ސޮއިކުރުމަކީ އޭނާގެ ރިޔާސީ ވައުދުފުޅެކެވެ.\nހަމަލާ ދިން ކަމަށް ތުހުމަތުކުރެވޭ މީހުންނާއި މަރުވި ދަރިވަރުންގެ ނަންތައް އަދި ހާމަކޮށްފައި ނުވާއިރު، ލަފާކުރެވޭ ގޮތުގައި ހަމަލާ ދީފައި ވަނީ މީގެ ކުރިން އެ ސްކޫލްގައި ކިޔެވި ދަރިވަރުން ކަމުގައިވާ އުމުރުން 20 އަހަރާއި 25 އަހަރާއި ދެމެދުގެ ދެ މީހުންނެވެ. ފުލުހުން ބުނީ މި ހަމަލާދިނުމުގެ މަޤްޞަދު އަދި ސާފުވެފައި ނުވާ ކަމަށެވެ.\nއެ ސްކޫލްގައި އުމުރުން ހަ އަހަރާއި 18 އަހަރާއި ދެމެދުގެ ގާތްގަނޑަކަށް 1،000 ޕްރައިމަރީ އަދި ސެކަންޑަރީ ދަރިވަރުން ތަޢުލީމް ހާސިލްކުރަމުންދެއެވެ. އެ ސްކޫލް ހުންނަނީ ސައޮ ޕައޮލޯ އިން 50 ކިލޯމީޓަރު ދުރުގައި ސުޒާނޯގަ އެވެ.\nހާދިސާ ހިނގި ވަގުތު ސްކޫލްގައި ތިބީ ހަމައެކަނި ސެކަންޑަރީ ދަރިވަރުން ކަމަށް މަޢުލޫމާތު ލިބެއެވެ. ފުލުހުން ބުނީ ދުނިދަނޑި އަކާއި ގޮވާޒާތުގެ ތަކެތި ވެސް ފެނިފައިވާ ކަމަށެވެ.


އިނދިކޮޅު ރައްޔިތުން ނުކުމެ ކާނިވާ ސަރަޙައްދު ފުރާލައިފި\nއިނދިކޮޅު މައި ޕާޓީ ޕީޕީއެމް އިން ކުރިއަށް އޮތް ލޯކަލް ކައުންސިލް އިންތިޚާބުގެ ކެމްޕެއިން ފެށުމުގެ ގޮތުން މާލޭ ކާނިވާ ސަރަޙައްދުގައި ބޭއްވި ޖަލްސާއަށް، މިސަރުކާރާ އިނދިކޮޅު ގިނަ ރައްޔިތުންތަކެއް އެއްވެ އެސަރަޙައްދު އެއްކޮށް ފުރާލައިފި އެވެ.\nޖަލްސާއަށް އެއްވި މީހުން ގިނަވުމުގެ ސަބަބުން ޖަހާފައިހުރި ގޮނޑިތައް ފުރުމުން ދެވަނަ ފަހަރަށް ގޮނޑިގެނެސްވަނީ ޖަހާފައި އެވެ. ނަމަވެސް މީހުން ގިނަވެ އެގޮނޑިތައްވެސް ފުރުމުން، ޕީޕީއެމްގެ ލީޑަރޝިޕްގައި ތިއްބެވި ބޭފުޅުންނާއި މިފަހަރު ކައުންސިލަށް ވާދަކުރާ ކެނޑިޑޭޓުން ގޮނޑިތަކުން ތެދުވެ، އެގޮނޑިތައް ޖަލްސާއަށް ޙާޟިރުވި ޢާއްމު ރައްޔިތުންނަށް ވަނީ ދީފައި އެވެ.\nޕީޕީއެމްގެ ލީޑަރޝިޕްގައި ތިއްބެވި ބޭފުޅުންނާއި މިފަހަރު ކައުންސިލަށް ވާދަކުރާ ކެނޑިޑޭޓުން ގޮނޑިތަކުން ތެދުވުމަށްފަހު، ޖަލްސާ ނިމެންދެންވެސް އެބޭފުޅުން ތިއްބެވީ ކޮޅަށެވެ.\nޕީޕީއެމްގެ ކެމްޕެއިން ފެށުމަށް ކާނިވާ ސަރަޙައްދުގައި ބޭއްވި ޖަލްސާއަށް ގިނަ ޢަދަދެއްގެ ރައްޔިތުން ޖަމާވެފައި މިވަނީ ސަރުކާރާއި އެމްޑީޕީއަށް ވަރަށް ބޮޑަށް ދިވެހި ރައްޔިތުން ފާޑުކިޔަމުންދާ ދަނޑިވަޅެއްގައި އެވެ.\nއެގޮތުން މީގެ ހަފްތާއެއް ކުރިން ވެރިކަން ހިންގާ އެމްޑީޕީން ލޯކަލް ކައުންސިލް އިންތިޚާބަށް ކެމްޕެއިންގ ފެށުމުގެ ގޮތުން ހަމަ އެސަރަޙައްދުގައި ބޭއްވި ޖަލްސާއަށް ޙާޟިރުވެފައިވަނީ އެޕާޓީއާއި ސަރުކާރަށް ތާއީދުކުރާ މަދު ޢަދަދެއްގެ ރައްޔިތުންތަކެކެވެ.\nގިނަ ޢަދަދެއްގެ ރައްޔިތުންނާއިއެކު ބޭއްވި ޕީޕީއެމްގެ ކެމްޕެއިންގ ޖަލްސާ މާލޭގައި ހުންނަ އެމްޑީޕީގެ މައި ހަރުގޭގައިވެސް ލައިވްކޮށް އަޅުވާފައިވާ ހުރިކަމަށް ވެއެވެ.\nއަރުޝީފަށް ނެގީ 29/02/2020 01:56\nއެންމެފަހުން އަޕްޑޭޓްކުރީ 29/02/2020 01:56\nމިހާތަނަށް ފާބަން ހުއްދަ ދިނީ 10 ރިސޯޓަކާއި 55 ސަފާރީއަކަށް\nމުހައްމަދު އުސާމް 1 މިނެޓު ކުރިން\nކޯވިޑް-19: މެލޭޝިއާއިން ޕޮޒިޓިވް ވި ދިވެހި މީހާ ރަނގަޅު ވެއްޖެ- އެޗްޕީއޭ\nކޯވިޑް-19: 10 ރިސޯޓަކާއި 55 ސަފާރީއަކުން މީހުން ފޭބުން ހުއްދަކޮށްފި\nއިސްލާމްދީނުގަ މިޔުޒިކް ކުޅުމަށް ކުޑަކުޑަ ފުރުސަތެއް އޮތް ނަމަވެސް އަޅުގަނޑު މިޔުޒިކް ކުޅުން ދޫކޮށެއް ނުލީމުސް: އަލީ ރަމީޒް\nމަރިޔަމް ވަހީދާ 13 މިނެޓު ކުރިން


Crown and champa ge Innahura Maldives resort hulhuvaifi Crown and champa ge Innahura Maldives resort hulhuvaifi\nކްރައުން އެންޑް ޗަންޕާގެ އިންނަހުރާ މޯލްޑިވްސް ރިސޯޓްސް ހުޅުވައިފި\nކްރައުން އެންޑް ޗަންޕާއިން ތަރައްޤީކުރި އިންހުރާ ރިސޯޓު\nކްރައުން އެންޑް ޗަންޕާއިން ޅ އަތޮޅޫގައި ތަރައްޤީކުރި އިންނަހުރާ މޯލްޑިވްސް ރިސޯޓް ހުޅުވައިފިއެވެ.\nމި ރިސޯޓް ހުޅުވާފައިވަނީ މިއަދުއެވެ. ރާއްޖޭގެ އެންމެ ބޮޑު އެއް ޓޫރިޒަމް ކުންފުނިން ތަރައްޤީކުރި، މި ރިސޯޓުގައި ހުންނަނީ މުޅިން ވެސް އެއްގަމު ކޮޓަރި އެވެ. އެ ގޮތުން އިރުއަރާ ތަން ފެންނަ 45 ކޮޓަރި އާއި އިރު އޮއްސޭ މަންޒަރު ފެންނަ 33 ކޮޓަރި ހުރެ އެވެ. އަދި އާއިލާއާއިއެކު ޗުއްޓީ ހޭދަކޮށްލަން ބޭނުންވާ ފަރާތްތަކަށް ޙާއްސަ ކޮޓަރިތައްވެސް މި ރިސޯޓްގައި ހުރެއެވެ.\nމާލެ އިން ފުރައިގެން ސީޕްލޭންގައި 40 މިނެޓުން މި ރިސޯޓަށް ދެވެއެވެ. މި ރިސޯޓުގައި ސްވިމިން ޕޫލަކާއި ވޯޓާ ސްޕޯޓްސް އަދި ޑައިވިން ސެންޓަރަކާއި ޖިމެއް އަދި "ދުނިޔެ" ބްރޭންޑްގެ ސްޕާއެއް ވެސް ހުރެ އެވެ. އަދި ޓޫރިސްޓުންނަށް އެކްސްކާޝަންގެ ހިދުމަތް ވެސް ލިބެން ހުންނާނެ ކަމަށް އެ ރިސޯޓުން ބުނެއެވެ.\nއިންނަހުރާގެ އިތުރުންވެސް ކްރައުން އެންޑް ޗަމްޕާ ރިސޯޓްސް ގެ ދަށުން ގިނަ ރިސޯޓްތަކެއް އަންނަނީ ހިންގަމުންނެވެ. އޭގެތެރޭގައި ހުރުވަޅި މޯލްޑިވްސް، ކުޑަދޫ ޕްރައިވެޓް އައިލެންޑް، ކުރެއްދޫ އައިލެންޑް ރިސޯޓް އެންޑް ސްޕާ، ކޮމަންޑޫ އައިލެންޑް ރިސޯޓް އެންޑް ސްޕާ ހިމެނެއެވެ. މީގެ އިތުރުން މީރު އައިލެންޑް ރިސޯޓު އެންޑް ސްޕާ، މިރިހި އައިލެންޑް ރިސޯޓު، ވެލިގަނޑު އައިލެންޑް ރިސޯޓު އެންޑް ސްޕާ، ވިލަމެންދޫ އައިލެންޑް ރިސޯޓު އެންޑް ސްޕާ ރިސޯޓު ފާހަގަކޮށްލެވެއެވެ.\nޕެޓްރޯލާއި ޑީސަލްގެ އަގު ހެޔޮކޮށްފި\nއައްޑޫ ސިޓީގައި 24 ގަޑިއިރު ވިޔަފާރިކުރެވޭނެ ސަރަހައްދުތައް ކަނޑައަޅައިފި\nޓެކްސީ ޚިދުމަތް ދިނުމަށް އެޕްލިކޭޝަން ތައްޔާރުކުރުމަށް ހުޅުވާލައިފި


Corruption and Asset Recovery Commission in thayyaaru kuri report Raees ah aruvaifi - AO News\nކޮރަޕްޝަން އެންޑް އެސެޓް ރިކަވަރީ ކޮމިޝަނުން ތައްޔާރުކުރި ރިޕޯޓު ރައީސް އަށް އަރުވައިފި\n23 ޖުލައި 2020 ވަނަ ދުވަހު "ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ" އިން ބޭއްވި ޕްރެސްކޮންފަރެންސްގެ ތެރެއިން - ފޮޓޯ: ރައީސް އޮފީސް\nދަޢުލަތުގެ މުދަލާއި ފައިސާއަށް ޚިޔާނާތްތެރިވުމާއި ކޮރަޕްޝަނުގެ މައްސަލަތައް ތަޙުޤީޤު ކުރުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އުފެއްދެވި “ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ”ގެ ރިޕޯޓު އެމަނިކުފާނަށް އަރުވައިފިއެވެ.\nއެކަމާއި، ކޮމިޝަނުގެ މަސައްކަތްތަކާއި ބެހޭގޮތުން މަޢުލޫމާތު ދެއްވުމަށް މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި ނޫސްވެރިންގެ ބައްދަލުވުމެއްގައި، އެ ކޮމިޝަނުގެ ރައީސް އަޙްމަދު އަސްޢަދު ވަނީ ކޮމިޝަނަށް ހުށަހެޅިފައިވާ މައްސަލަތަކާއި، ވަކިން ޚާއްޞަކޮށް މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީ.އާރް.ސީ.) ގެ ބޮޑު ޚިޔާނާތާއިގުޅޭ މައްސަލައިގައި މިހާތަނަށް އެ ކޮމިޝަނުން މަސައްކަތްތައް ކުރިއަށް ގެންދަވާފައިވާ ގޮތުގެ މަޢޫލޫމާތު ނޫސްވެރިންނާއި ޙިއްޞާކުރައްވާފައެވެ.\nއެ މައްސަލައިގެ ތަޙުޤީޤުގެ މަޢުލޫމާތު ހާމަކުރައްވަމުން އަސްޢަދު ވިދާޅުވީ، އެމް.އެމް.ޕީ.އާރް.ސީ. އިން 37 ރަށަކާއި 12 ފަޅެއް ނުއަގުގައި ދޫކުރުމުން ދަޢުލަތަށް ލިބެންޖެހޭ ބޮޑު ޢަދަދެއްގެ ފައިސާ ލިބިފައި ނުވާކަމަށެވެ. އަދި އެމް.އެމް.ޕީ.އާރް.ސީ. އާއި ގުޅޭ މައްސަލަތަކުގެ ތެރެއިން 30 މައްސަލައެއް މިހާރު ވެސް ކުރިއަށްގެންދާ ކަމަށާއި، މީގެތެރެއިން ދެ މައްސަލައެއް ނިންމައި ދަޢުވާކުރުމަށް ޕްރޮސިކިއުޓަރ ޖެނެރަލްގެ އޮފީހަށް ފޮނުވާފައިވާއިރު، އިތުރު ފަސް މައްސަލައެއް ދަޢުވާކުރުމަށް ވަރަށް އަވަހަށް ފޮނުވާނެކަމަށް އެ ކޮމިޝަނުން ވިދާޅުވިއެވެ. މީގެ އިތުރުން، ކޮމިޝަނުން ބަލާ މައްސަލަތަކަށް އިސްކަންދޭ ތަރުތީބު ކަނޑައެޅުމުގައި ގެންގުޅޭ އުސޫލާއި ބެހޭގޮތުން ކޮމިޝަނުން ވިދާޅުވީ، އެ މަސައްކަތް ކުރައްވަނީ އެންޓި ކޮރަޕްޝަން ކޮމިޝަން (އޭ.ސީ.ސީ.) އާއި ފުލުހުންނާއި ގުޅިގެން، ތުހުމަތު ކުރެވޭ މީހުންނަކީ ކޮން ބައެއްކަން ބެލުމެއްނެތި، ވަކި ކަންތައްތަކެއް ހިމެނޭގޮތަށް ޕޮއިންޓު ދޭ އުސޫލެއްގެ ދަށުން ކަމަށެވެ.\nމީގެ އިތުރުން، ކުރިން ބަލައި ނިމިފައިހުރި ބައެއް މައްސަލަތަކުގައި ތެރޭގައި ހިމެނޭ ދަރުމަވަންތަ ހޮސްޕިޓަލާއި ގުޅޭ މައްސަލައާއި ފުށިދިއްގަރު ފަޅުގެ މައްސަލައިގައި އިތުރަށް ބަލަންޖެހޭ ކަންކަން ހުރުމުން، އެ މަސައްކަތް ވެސް ކުރަމުންދާކަން އެ ކޮމިޝަނުން ފާހަގަކުރެއްވިއެވެ.\n1 ޖަނަވަރީ 2012 އިން ފެށިގެން 17 ނޮވެންބަރު 2018 ގެ ނިޔަލަށް ހިންގާފައިވާ ޚިޔާނާތާއި، ދަޢުލަތުގެ މުދަލާއި ފައިސާ ނަހަމަ ގޮތުގައި ބޭނުން ކުރުމުގެ މައްސަލަތައް ތަހުޤީޤުކޮށް، އިންސާފު ޤާއިމުކޮށްދިނުމަކީ ރައީސުލްޖުމްހޫރިއްޔާގެ ވަޢުދެކެވެ. މި ވަޢުދުގެ ދަށުން “ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ”ގެ ނަމުގައި ރައީސުލްޖުމްހޫރިއްޔާ ކޮމިޝަނެއް އުފައްދަވާފައި ވަނީ 17 ނޮވެންބަރު 2018 ގައެވެ.\nރައީސް ޞާލިޙްކޮރަޕްޝަންކޮރަޕްޝަން އެންޑް އެސެޓް ރިކަވަރީ ކޮމިޝަން\nއަސާސީ ޚިދުމަތްތައް ފޯރުކޮށްދިނުމުގައި އެމްޓީސީސީން އަދާކުރަމުން އަންނަނީ ނަމޫނާ ދައުރެއް: ރައީސް\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީސް އުފައްދަވައިފި


105 Meylu Dhigu Gandu Fengandeh Antarctica In Halaaku Vehje - Vaguthu\n105 މޭލު ދިގު ގަނޑު ފެންގަނޑެއް އެންޓާޓިކާ އިން ހަލާކުވެއްޖެ\nބޮޑުމިނުގައި 1،667 ސްކެއާ މޭލު ހުންނަ ގަނޑު ފެންގަނޑެއް އެންޓާޓިކާއިން ކަނޑައިގެން މޫދަށް ވެއްޓިއްޖެއެވެ.\nޔޫރަޕިއަން ސްޕޭސް އެޖެންސީ އިން ބުނާ ގޮތުގައި މިއީ މިހާތަނަށް އެންޓާޓިކާ އިން ހަލާކުވެގެން ވެއްޓުނު އެންމެ ބޮޑު ގަނޑު ފެންގަނޑެވެ.\nއެންޓާޓިކާ އިން ފާއިތުވި ގަރުނެއްހާ ދުވަހު އެކި ފަހަރުމަތިން ގަނޑު ފެންތައް ހަލާކުވެގެން އެންޓާޓިކާއިން ވަކިވެގެން ދާއިރު މިފަހަރު ވެއްޓުނު ގަނޑު ފެންގަނޑު މަޖޯކާ (ގައުމެއް) އަށް ވުރެ ބޮޑުކަމަށް ޔޫރަޕިއަން ސްޕޭސް އެޖެންސީ އިން ބުނެއެވެ.\nމިފަހަރު ހަލާވެގެން އެންޓާޓިކާ އިން މޫދަށް ވެއްޓުނު ގަނޑު ފެންގަނޑުގެ ބޮޑުމިނުގައި 1،667 ސްކެއާ މޭލު ހުރެއެވެ. މި ގަނޑުފެންގަނޑުގެ ދިގުމިނުގައި 105 މޭލު އަދި ފުޅާމިނުގައި 15 މޭލު ހުރެއެވެ.\nބްރިޓިޝް އެންޓާކްޓިކް ސާވޭގެ ތަޖުރިބާކާރަކު ވިދާޅުވީ މިފަހަރު އެންޓާޓިކާ އިން ހަލާކުވެގެން މޫދަށް ވެއްޓުނު ގަނޑު ފެންގަނޑަކީ މޫސުމަށް އަންނަ ބަދަލާ ގުޅިގެން ހަލާކުވި އެއްޗެއް ނޫން ކަމަށެވެ. މި ގަނޑު ފެންގަނޑު ހަލާކުވާނެކަން ކުރިން ވެސް އެނގޭކަމަށް އޭނާ ވަނީ ބުނެފައެވެ.\nމޫސުމަށް އަންނަ ބަދާލާ ގުޅިގެން އެންޓާޓިކާގައި ހުންނަ ގަނޑު ފެންގަނޑުތައް ވިރިގެން ހަލާކުވެގެން ދެއެވެ. މިއީ ދުނިޔެއިން ޖައްވުގެ ތެރެއަށް ފޮނުވާ ވިހަ ގޭސްތަކުގެ ސަބަބުން އޯޒޯން ފަށަލަ ހަލާކުވެ އިރުގެ ދޯދިތައް ދުނިޔެއަށް އެޅޭ މިންވަރު އިތުރުވާތީ ވާ ކަމެކެވެ. ގަނޑުފެންތައް މިގޮތަށް ވިރި ހުސްވާން ފެށުމުން ކަނޑުގެ ލޮނުގަނޑު އުސްވެ ރާއްޖެ ފަދަ ގައުމުތަކަށް ނުރައްކަލަކަށްވެސް މިކަން ވެއެވެ.\nމެއި 20, 2021 12:12\nސައިންސުވެރިން މި ކަން މާ މޮޅު ކަމަ ކަށް ހަދައިން އުޅުނަސް އަހަރުމެން މުސްލިމުން މި ކަމާ ހައިރާނެއް ނުވޭ. ސަބަބަ ކީ މި ކަމަ ކީ މީގެ ސާދަސްތޭ ކަ އަހަރު ކުރިންސުރެ އަހަރުންނަށް އެނގޭ ކަން ކަން\nމެއި 20, 2021 15:15\nކަލޭ ނާސާ އައް ދާންވީނޫން، ހާދަ ޒަމާނަކު ދުނިޔޭގަ ތިއުޅުނީ، 1400 ޢަހަރު ކުރިން ވީމަ. ގަދަ ގޮލައެއް ތީ..\nމެއި 20, 2021 17:23\nހާދަ އުފާވެރި ހަބަރެކޭ


April 03, 2020 7\n65 މިލިއަން ޑޮލަރުގެ ޑްރަގު ލަންކާ އިން އަތުލައިފި\nކޮލަމްބޯ (އެޕްރީލް 3) - ސްރީ ލަންކާގެ ކަނޑުގެ ސިފައިން، 65 މިލިއަން ޑޮލަރުގެ ޑްރަގު އަތުލައިގެންފި އެވެ.\nގއ. ވިލިނގިލީގައި މަރުވި މީހެއްގެ މައްސަލައިގައި ހަ މީހަކު މިއަދު ހައްޔަރުކޮށްފި އެވެ.


Foakaidhoo Bandharu Mashroo Ah Beynun Kuranee MTCC Fleet Ge Enmme Bodu Haimaaku! - Vaguthu\nފޯކައިދޫ ބަނދަރު މަޝްރޫއަށް ބޭނުން ކުރާ އެމްޓީސީސީ ފްލީޓްގެ އެންމެބޮޑު ހައިމާކު - ފޮޓޯ: އެމްޓީސީސި\nށ. ފޯކައިދޫ ބަނދަރު ތަރައްގީ ކުރުމުގެ މަޝްރޫއަށް ބޭނުން ކުރަނީ އެމްޓީސީސީގެ ފްލީޓްގެ އެންމެ ބޮޑު ހައިމާކު ކަމަށް އެ ކުންފުނިން މިއަދު ބުނެފިއެވެ.\nއެ މަސައްކަތް ކުރިއަށްގެންދާ އެމްޓީސީސީން ހާމަކުރިގޮތުގައި، އެ މަޝްރޫއުގެ ދަށުން ބަނދަރުގެ މަސައްކަތުގެ ދަބައިކުޅަ އެއްބައި ނިންމާފައިވާއިރު، ނެރު ފުންކުރުމުގެ މަސައްކަތުގެ 91 އިންސައްތަ މަސައްކަތް ވަނީ ނިމިފައެވެ..\nއެ ކުންފުނިން މިއަދު ބުނީ ބަނދަރު ފުންކުރުމުގެ މަސައްކަތް ކުރަނީ އެ ކުންފުނީގެ ފްލީޓްގެ އެންމެބޮޑު އެކްސްކަވޭޓަރ ބޭނުންކޮށްގެން ކަމަށެވެ. މި ހައިމާކުގެ ކެޕޭސިޓީގައި 70 ޓަންސް ހުންނާނެ ކަމަށް އެ ކުންފުނިން މައުލޫމާތު ދެއެވެ. އަދި މި ހައިމާކާއެކު މަސައްކަތުގެ ސްޕީޑް އަވަސްވާނެ ކަމަށް އެ ކުންފުނިން ހާމަ ކުރެއެވެ.\nއެ ކުންފުނިން މައުލޫމާތު ދޭގޮތުގައި އެ މަޝްރޫއުގެ ދަށުން 39,995 ކިއުބިކް މީޓަރުގެ އައު ހާބަރ ބޭސިން ފުންކުރުމާއި، 1800 ކިއުބިކް މީޓަރުގެ ސަރަހައްދެއްގެ މިހާރު ބޭނުންކުރަމުންދާ ހާބަރ ބޭސިން ފުންކުރުމާއި، 4000 ކިއުބިކް މީޓަރުގެ ސަރަޙައްދެއްގެ ނެރު ފުންކުރުމާއި،507 މީޓަރުގެ ސަރަހައްދެއްގައި ބޭރުތޮށި ލުމާއި، 100 މީޓަރުގެ ސަރަޙައްދެއްގައި ރިވެޓްމަންޓް ޖެހުމާއި، 464 މީޓަރުގެ ސަރަޙައްދެއްގައި އެއްގަމު ތޮށި ލުމުގެ މަސައްކަތް ހިމެނެއެވެ.\nއަދި އޭގެ އިތުރުން 2320 އަކަ މީޓަރުގެ ސަރަހައްދެއްގައި ޕޭވްމަންޓް ހަދައި، ނެރު ބައްތި އާއި މަގު ބައްތި ޖެހުމުގެ މަސައްކަތް ވެސް މި މަޝްރޫއުގެ ތެރޭގައި ހިމެނެއެވެ.\nމި މަޝްރޫއަކީ 52.7 މިލިއަން ރުފިޔާގެ މަޝްރޫއެއްކަން ފާހަގަކޮށްލަން ޖެހެއެވެ.\nޑިސެމްބަރު 7, 2021 07:21\nފޯކައިދޫގެ ބަނދަރަކީ ރައީސްޔާމީން ނިންމަވާފައިވާ މަޝްރޫއެއް މިސަރުކާރުން ރެބަންކަނޑަނީ ގުނބޯ ސަރުކާރު.


މާލޭގައި ކެމްޕެއިން ޕޯސްޓަރު ހަރުކުރެވޭނީ ސިޓީ ކައުންސިލްގެ ހުއްދަ ހޯދައިގެން – Dhen.mv\nމާލޭގައި ކެމްޕެއިން ޕޯސްޓަރު ހަރުކުރެވޭނީ ސިޓީ ކައުންސިލްގެ ހުއްދަ ހޯދައިގެން\nMarch 1, 2020 - 9:44 pm\nކުރިޔަށް އޮތް ލޯކަލް ކައުންސިލް އިންތިހާބުގައި މާލެ ސިޓީގައި އެއްވެސް ކެމްޕެއިން ޕޯސްޓަރެއް ހަރު ކުރެވޭނީ ސިޓީ ކައުންސިލްގެ ހުއްދަ ހޯދައިގެން ކަމަށް އެ ކައުންސިލުން ބުނެފިއެވެ.\nމާލެ ސިޓީ ކައުންސިލުން މިއަދު ކުރި އިއުލާނެއްގައި ބުނީ ކައުންސިލް އިންތިހާބުގައި ވާދަކުރާ ކެންޑިޑޭޓުންނަށް އެއްވެސް ފީއަކާ ނުލައި މާލޭގައި ކެމްޕެއިން ޕޯސްޓަރު ހަރުކުރުމުގެ ހުއްދަ ދިނުމަށް އެކައުންސިލުން ނިންމާފައިވާ ކަމަށެވެ.\nސިޓީ ކައުންސިލުން ބުނެފައިވަނީ ހުއްދަ ނެތި ޕޯސްޓަރު ހަރުކޮށްފި ނަމަ ނުވަތަ ޕޯސްޓަރުތައް ނަގަންޖެހޭ މުއްދަތު ހަމަވުމަށް ފަހު އެތަކެތި ނުނަގައިފި ނަމަ އެ ތަކެތި ހަރުކުރި ފަރާތެއް ޖޫރިމަނާކުރާނެ ކަމަށެވެ. އެގޮތުން، ހުއްދަ ނުނަގާ ޕޯސްޓަރު ހަރުކުރާ ނަމަ، ކޮންމެ ދުވަހަކަށް 1،000ރ. އާއި 2،000ރ. އާ ދެމެދުގެ އަދަދަކުން އެ ކެންޑިޑޭޓަކު ޖޫރިމަނާ ކުރެވޭނެ ކަމަށާއި ޕޯސްޓަރު ނަގަންޖެހޭ މުއްދަތު ހަމަވުމަށް ފަހު އެ ތަކެތި ނުނަގާ ބަހައްޓާ ކޮންމެ ދުވަހަށް ވެސް 2،000ރ. އިން ޖޫރިމަނާ ކުރެވޭނެ ކަމަށް ސިޓީ ކައުންސިލުން ބުނެއެވެ.\nޕޯސްޓަރު ހަރުކުރުމުގެ ހުއްދައަކަށް އެދި ސިޓީ ކައުންސިލަށް ހުށަހަޅާއިރު ކެންޑިޑެސީ ބަލައިގަތް ކަމުގެ ލިޔުމާއި ހަރުކުރާ ޕޯސްޓަރެއްގެ ހާޑް ކޮޕީ އާއި އަމިއްލަ އިމާރާތެއްގައި ހަރުކުރާ ނަމަ، އެތަނެއްގެ ވެރި ފަރާތުގެ ހުއްދަ އޮތްކަމުގެ ލިޔުމެއް ހުށަހަޅަން ޖެހޭނެއެވެ. އަދި ދީނާ ގުޅުންހުރި ޕޯސްޓަރެއް ނަމަ، އިސްލާމިކް މިނިސްޓްރީގެ ހުއްދަ ހޯދަން ޖެހޭނެ ކަމަށް ވެސް އެ އިއުލާނުގައިވެއެވެ.\nސިޓީ ކައުންސިލުން ބުނީ ޕޯސްޓަރު ހަރު ކުރާއިރު ދައުލަތުގެ އިމާރާތްތަކާއި އެފަދަ ތަންތަނުގެ ފާރުތަކާއި ސަހަރާތަކާއި ޕާކްތަކުގެ އިތުރުން ކަރަންޓް ފޮށިތަކުގެ ޕޯސްޓަރު ހަރު ނުކުރެވޭނެ ކަމަށެވެ. އަދި މަގުމައްޗަށާއި ވެހިކަލްތަކުގެ ތެރެއަށް ޕޯސްޓަރު އެޅުމަކީ މަނާ ކަމެއް ކަަމށް ސިޓީ ކައުންސިލުން ބުނެއެވެ.


އަޅުގަނޑުމެން - Healing Through Ruqya\n“THE ULTIMATE CURE FROM QURAN AND SUNNAH”\nSihr(black magic), Jinni posessions,Evil eye ( Esfeenah) and Envy ( Hasadha )has become very controversial issue in Maldives as well as in other countries. People are going through with these difficulities and are waiting foraway to get cured.People are lead astray due to the unlawful practices of witches(saahir) and fortune tellers.\nSo our aim is to provide authentic cures and treatments from quran and sunnah and help all those victims who are suffering due to these ailments.May Allah guide us to the right path in this and let it be free from any shirk.\n4 thoughts on “އަޅުގަނޑުމެން”\ngeah hadhaafai hunna sihr baathil kuraane gotheh ingilahvvaa nama egotheh alhugandaa hissaa kohlahvva..\nއަޅުގަނޑަކީވެސް ރުޤްޔާ ކުރާ ރާޤީ އަކީމެވެ. މިހާރު ދެ މީހެއްގެ ގާތުގައި ކިޔަވަމުން ގެންދަމެވެ. ނަމަވެސް އެދެވޭ ކުރިއެރުމެއް ނުލިބެއެވެ. އޭގެތެރެއިން އެއްކޭހުގައި ވާގޮތަކީ އެކަނި ތަފާތު މީސްމީހުނަށް ވެގެން ވާހަކަ ދައްކަނީއެވެ. ދަންނަ އަދި ނުދަންނަ މީސްމީހުންނާއި، ޢާއިލާގެ މީސްމީހުންނަށް ވެގެންނެވެ. މިކަމެއް ވާންފެށީ މީގެ 10 ވަރަކަށް އަހަރު ކުރިން އިންމީހަކު ވަރި ކުރިފަހުން ނެވެ. ވަރަށްގިނައިން އޭނާގެ ވާހަކަ ދައްކައެވެ. މިއަދާހަމައަށްވެސް އެކަމެއް ރަނގަޅެއް ނުވެއެވެ. އަޖުނާދު ލައްވައިވެސް ބެލިކަމަށް ވެއެވެ. އަޅުގަނޑު ބެލުމުންވެސް ވަކި ބާވަތެއް ފާހަގައެއް ނުވިއެެވެ. އެނގެނީ ސިޙުރުގެ އަސަުރު ހުރިކަމެވެ. އެގޮތުން ގާތުގައި ކިޔެވުމުންވެސް އެދެވޭ ނަތީޖާއެއް ނުފެނުނެވެ. ކިރުވެސް ދެވިއްޖެއެވެ. ހޮޑުލިކަމުގައިވިޔަސް ކުލައަކުން މާބޮޑުއެއްޗެއް ނޭގުނެވެ. މިހާރު ފެނަށް ކިޔަވައި ފެން ދޭން ފަށައިފީމެވެ. މިކަމުގައި އިތުރަށް ކުރިޔަށް ދާންވީގޮތް ވިދާޅުވެ ދެއްވުން އެދެމެވެ.\nދެވަނަ ކޭހުގައި ފިރިހެނެކެވެ. މުޅި ހަށިގަނޑު ތުރުތުރު އަޅަނީއެވެ. ވަޒީފާއެއްގައި އުޅެވޭ ވަރެއްވެސް ނޫނެވެ. އަންބަކާ 3އަހަރަށްދާ ދަރިޔަކު އެބަހުއްޓެވެ. އަންހެނުންނާވެސް އަދި ގާތް ރައްޓެހިންނާވެސް މާބޮޑު ގުޅުމެއް ނެތެވެ. ވަރަށްގާތް މީހުންވެސް ފެނުނަސް ދަންނަކަމަށްވެސް ނުހަދައެވެ. ގޮވާލުމުން ވެސް މާބޮޑު އަޅާލުމެއް ނުހުރެއެވެ. ޞަބާޙް ލައްވައިވެސް ފަރުވާ ލިބިގަތްކަމަށް ބުންޏެވެ. އެއްވެސް ކުރިއެރުމެއް ނުލިބެއެވެ. އަޅުގަނޑުވެސް ވަރަށް ގިނަގޮތްގޮތުން މަސައްކަތްކޮށް އަދި އަލިމަގެއް ނުފެނެއެވެ. ރުޤްޔާގެ ތަފާތު ބާވަތްތައް ބަލައި ޓެސްޓް ކުރެވިއްޖެއެވެ. ބައެއްފަހަރު އަސަރު ފެނުނަސް މާބޮޑު އަސަރެއް ނުފެނެއެވެ. ނަމަވެސް އަމިއްލައަށް ކިޔަން ރުޤްޔާގެ ބައިތަކެއް ދިނުމުން ކިޔަން އުނދަގޫކަމަށާއި، އަދި ކިޔަން ފޫހިވެ ރުޅިގަދަ ވާކަމަށް ފާހަގަ ވެއެވެ. ކުރިޔަށް ދިޔުމަށް އިތުރު ޚިޔާލާއި މަޝްވަރާ ބޭނުންވެއެވެ.\nތިޔަ ވިދާޅުވި2ކޭސްގައިވެސް ހަމަ އެކަކި އެސްފީނާއަށް މަދުވެގެން ވިދިވިދިގެން 21 ދުވަހު އެސްފީނާއަށް ބަލިމީހާ ގާތުގައި ކިޔަވާށެވޭ. އަދި ފެނަށް ކިޔަވައިގެން ބަލިމީހާއަށް ފެންފޮދެއް ބޯންދިނުމަށް ފަހު އަނެއްބައި ފެނުން ފެންވަރަން ހަވާލުކުރާށެވެ. އިންޝާ ﷲ ކުރިއެރުން އަންނާނެއެވެ.


100MBPS speed gai Ooredoo SuperNet mulhi Addu ah\nސަތޭކަ އެމްބީ ސްޕީޑުގައި އުރީދޫ ސުޕަނެޓު މުޅި އައްޑުއަށް\nއައްޑޫ 27، އޮކްޓޫބަރު 2018: އުރީދޫ ސުޕަނެޓުގެ ހިދުމަތް އައްޑޫގައި ތައާރަފު ކުރަން ބޭއްވި ރަސްމިއްޔާތުގެ ތެރެއިން- ފޮޓޯ: އުރީދޫ\nސަތޭކަ އެމްބީޕީއެސް އާއި ހަމައަށް ހަލުވި ސްޕީޑުތަކާއި އެކު، އުރީދޫ ސުޕަނެޓް ފިކްސްޑް ބްރޯޑްބޭންޑުގެ ހިދުމަތް އައްޑޫ ސިޓީގެ ހުރިހާ ރަށަކަށް މިއަދު ތައާރަފްކޮށްފި އެވެ.\nއުރީދޫ އިން މި އުފާވެރި ހަބަރު އިއުލާންކޮށްފައިވަނީ، އައްޑޫގެ މޭޔަރު އަބްދުﷲ ސޯދިގު، އުރީދޫގެ ސީއީއޯ ނަޖީބް ޙާން، ސީސީއޯ ބާލާޖީ ސްރިނިވާސަން އަދި ޑައިރެކްޓާ އޮފް ސޭލްސް އެންޑް ބްރޭންޑް ހުސެން ނިޔާޒުގެ ބައިވެރިވުމާއި އެކު، އައްޑޫގައި މިއަދު ބޭއްވުނު ހާއްސަ ހަފްލާއެއްގަ އެވެ.\nމި ހިދުމަތާބެހޭ ގޮތުން އުރީދޫގެ ސީއީއޯ ނަޖީބު ހާން ވިދާޅުވީ ދުނިޔޭގެ އެކި ހިސާބުތަކުގައި ވެސް އިޤްތިސޯދީ އަދި އިޖްތިމާއީ ކުރިއެރުން މަގުފަހިކޮށްދިނުމުގައި ހަލުވި ސްޕީޑުގެ ބްރޯޑްބޭންޑް އިންޓަނެޓް ކުޅެމުންދާ މުހިއްމު ދައުރު އަޅުގަނޑުމެންނަށް މި ދަނީ ފެންނަމުން ކަމަށެވެ.\n"ފިކްސްޑް އިންޓަނެޓްގެ ލައިސަންސް ލިބުމާއި އެކު، އަޅުގަނޑުމެންނަށް އެންމެ މުހިއްމު އެއް އަމާޒަކަށް ވެގެންދިޔައީ ރާއްޖޭގެ ކޮންމެ ހިސާބެއްގައި ދިރިއުޅޭ ރައްޔިތަކަށް ވެސް، ހަލުވި ސްޕީޑުގެ ބްރޯޑްބޭންޑް އިންޓަނެޓްގެ ހިދުމަތް ފޯރުކޮށްދިނުމަށް. މިއަދު، އައްޑޫ ސިޓީގެ ހުރިހާ ރަށެއްގައިވެސް ރާއްޖޭގެ އެންމެ ހަލުވި ސްޕީޑުގެ އިންޓަނެޓް ހިދުމަތް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބިގެންދިޔަ ވަރަށް ބޮޑު އުފަލެއް،" ނަޖީބު ވިދާޅުވި އެވެ.\nމުޅި ރާއްޖެ އަށް ހަލުވި ސްޕީޑުގެ ބްރޯޑްބޭންޑް ތައާރަފްކުރުމަށް އުރީދޫ އިން ކުރަމުންދާ މަސައްކަތުގެ ތެރެއިން އައިސްފައިވާ މި އުފާވެރި ދުވަހުގެ މުނާސަބަތުގައި، އެ ކުންފުނިން ވަނީ ސުޕަރނެޓް ހިޔާރު ކުރަށްވާ އައްޑޫ ސިޓީގެ ކަސްޓަމަރުންނަށް ވަރަށް ހާއްސަ އޮފަ އެއް ތައާރަފް ކޮށްފަ އެވެ. ހަމައެހެންމެ އައްޑޫގެ ރައްޔިތުންނަށް ހަލުވި ސްޕީޑުގެ އިންޓަނެޓް ހޯދުމުގައި އިތުރު ފަސޭހަކަމެއް ގެނެސްދިނުމުގެ ގޮތުން، އުރީދޫ އިން ސުޕަނެޓްގެ ހިދުމަތް ފޯރުކޮށްދިނުމުގައި އެއްވެސް އެކްޓިވޭޝަން ފީ އެއް ނުވަތަ ޑެޕޮސިޓެއް ނުހިމެނުމަށްވަނީ ހަމަޖައްސާފަ އެވެ.\nދޭއް އެމްބީޕީއެސް އިން ފެށިގެން 100 އެމްބީޕީއެސް އާއި ދެމެދުގެ ސްޕީޑުތަކުގައި، ކަސްޓަމަރުންގެ އެކި އެކި ބޭނުންތަކަށް އެކަށޭނެގޮތަށް ފަރުމާކުރެވިފައިވާ ތަފާތު ސުޕަނެޓް ބްރޯޑްބޭންޑް ޕެކޭޖް އުރީދޫ އިން ފޯރުކޮށްދެ އެވެ. ހަމައެހެންމެ މި ޕެކޭޖުތަށް ވަނީ ފޭސްބުކް، ޔޫޓިއުބް، ނެޓްފްލިކްސް ފަދަ ދިވެހިންގެ މެދުގައި މަޤްބޫލް އެޕްލިކޭޝަންތަކުގެ ތަޖުރިބާ އިތުރަށް ފުރިހަމަ ކޮށްދޭގޮތަށް އޮޕްޓިމައިޒް ކުރެވިފަ އެވެ. މި ހިދުމަތާއި އެކު، އައްޑޫގެ ރައްޔިތުންނަށް މާކެޓުގެ އެންމެ ހެޔޮ އަގުތަކުގައި އިންޓަނެޓް ބޭނުންކުރެވޭނެ އެވެ. ސުޕަރނެޓްގެ ހިދުމަތް ހޯދުމުގައި ކަސްޓަމަރުންނަށް އިތުރަށް ލުއިފަސޭހަކަމެއް ފޯރުކޮށްދިނުމުގެ ގޮތުން، އުރީދޫ އިން ވަނީ 12 މަހުގެ އިންސްޓޯލްމަންޓް ޕްލޭން އަކާއި އެކު ސުޕަރނެޓްގެ ރައުޓަރު ބައްލަވައިގަތުމުގެ ފުރުސަތު ދީފަ އެވެ.\nއުރީދޫން ޑޮކްޓަރުންނަށް ބައެއް ހިދުމަތްތައް ހިލޭކޮށްލަނީ\nފޯރިގަދަ އުރީދޫ މަސްރޭސް މި އަހަރު ވެސް ބާއްވަނީ\nއުރީދޫން ވާވޭ ޕީ30 ސީރީޒް ފޯންގެ ޕްރީއޯޑަރު ނަގަން ފަށައިފި\nއެޗްޑީ ވޮއިސްއާއެކު އުރީދޫ ކޯލްތައް ސާފުވެއްޖެ


noosh | Help Find Ahmed Rilwan (@moyameehaa) | Page 2\nރިލްވާން ގެއްލުނުތާ 100 ދުވަސް: ތަހުގީގު ކޮޅެއްގައި ނުޖެހި!\nމިނިވަން ނިއުސް ވެބްސައިޓްގެ ނޫސްވެރިޔާ އަހުމަދު ރިލްވާން ގެއްލުނުތާ މިއަދަށް 100 ދުވަސްވީ އެވެ. މިދިޔަ އޮގަސްޓް މަހުގެ 8 ވަނަ ދުވަހުން ފެށިގެން އޭނާ ހޯދުމަށް ޓަކައި ފުލުހުންނާއި އާއިލާއިން ވެސް އަންނަނީ އަތްފުނާ އަޅަމުންނެވެ. އެކަމަކު ހިތާމަވެރި ޚަބަރަކީ އޭނާ ނުފެނުނުތާނގައި، އޭނާ އަށް ވީ ކީއްކަން އެކަކަށް ވެސް ރޭކާ ނުލި ކަމެވެ. ރާއްޖޭގައި މީހުން ގެއްލެ އެވެ. އެހެން ނަމަވެސް ރިލްވާންގެ މައްސަލަ ސީރިއަސް read more…\nރިލްވާން ހޯދަން ނުކުޅެދިފައި ވަނީ އައިއެސްގެ ގޭންގްތަކުން ސަރުކާރު ހިސޯރުކޮށްފައިވާތީ: ނަޝީދު\nމިނިވަން ނިއުސްގެ ނޫސްވެރިޔާ އަހުމަދު ރިލްވާން ހޯދަން ސަރުކާރަށް ނުކުޅެދިފައިވާ ކަމަށާއި އޭގެ ސަބަބަކީ އިސްލާމިކް ސްޓޭޓް (އައިއެސް) އާ ގުޅިފައިވާ ގޭންގްތަކަކުން ސަރުކާރު ހިސޯރުކޮށްފައިވާތީ ކަމަށް ކުރީގެ ރައީސް އަދި އިދިކޮޅު އެމްޑީޕީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ. އެމަނިކުފާނު ކުރެއްވި ޓުވީޓެއްގައި ވިދާޅުވީ ރިލްވާން ރަހީނުކުރިތާ 100 ދުވަސްވެފައިވާއިރު ވެސް އޭނާ ހޯދަން ސަރުކާރަށް ނުކުޅެދިފައިވާ ކަމަށެވެ. ރިލްވާން ގެއްލުނީ އޭނާ ލިޔުންތަކާއި ސޯޝަލް read more…\nރިލްވާން މައްސަލާގައި ހައްޔަރުކޮށްފައި ހުރި މީހާ ގޭބަންދަށް ބަދަލުކޮށްފި\nމިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުނު މައްސަލާގައި ފުލުހުން ހައްޔަރުކޮށްފައި ހުރި 25 އަހަރުގެ މީހާ އިއްޔެ ގޭބަންދަށް ބަދަލުކޮށްފި އެވެ. އޭނާ ގޭ ބަންދަށް ބަދަލުކޮށްފައި މިވަނީ، ފަސް ފަހަރަށް ބަންދުގެ މުއްދަތު އިތުރުކޮށްފަ އެވެ. ފުލުހުންގެ މީޑިއާ އޮފިޝަލް މިއަދު ވިދާޅުވީ ރިލްވާން ގެއްލުނު މައްސަލާގައި ފުލުހުންގެ ބެލުމުގެ ދަށުގައި ހުރި މީހާ ގޭބަންދަށް ކޯޓުން ބަދަލުކުރީ ހަތް ދުވަހަށް ކަމަށެވެ. އޭގެ ފަހުން ބަންދުގެ read more…\nThis article first appeared on DhivehiSitee.com. Republished with permission “You run back and forth listening for unusual events, peering into the faces of travelers. “Why are you looking at me likeamadman?” I have lostafriend. Please forgive me.” – Rumi Sunday will be the 100th day since read more…\nThe family of missing Minivan News journalist Ahmed Rilwan have welcomed the decision of the Police Integrity Commission (PIC) to look into allegations of negligence related to the investigation of his disappearance. “We do not wish for any other family to face the pain and suffering this family has gone read more…\nComparing Minivan News journalist Ahmed Rilwan’s disappearance with the killing of American President John F. Kennedy, Home Minister Umar Naseer today said, “not all crimes in the world are solvable.” “Americans still have not solved the case of who shot and killed President John F. Kennedy,” speaking atapress read more…\nThe Criminal Court has again extended the detention of the sole suspect remaining in custody in relation to the disappearance of Minivan News journalist Ahmed Rilwan. Police have today confirmed that the suspect, whose identity has not been revealed to the public, had his extension extended for the fifth time read more…\nރިލްވާންގެ މައްސަލާގައި ހައްޔަރުކޮށްފައި ހުރި މީހާގެ ބަންދުގެ މުއްދަތު އަނެއްކާ ވެސް އިތުރުކޮށްފި\nމިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުނު މައްސަލާގައި ފުލުހުން ހައްޔަރުކޮށްފައި ހުރި 25 އަހަރުގެ މީހާގެ ބަންދުގެ މުއްދަތު ފަސް ވަނަ ފަހަރަށް އިއްޔެ އިތުރުކޮށްފި އެވެ. މިދިޔަ އޮގަސްޓް މަހުގެ އަށް ވަނަ ދުވަހުގެ ރޭ ރިލްވާން ގެއްލުނު މައްސަލާގައި ހަތަރު މީހަކު ފުލުހުން ހައްޔަރުކުރި އެވެ. އެހެން ނަމަވެސް އޭގެ ތެރެއިން ތިން މީހަކު ކޯޓުން ވަނީ ދޫކޮށްލައިފަ އެވެ. ފުލުހުންގެ މީޑިއާ އޮފިޝަލް ވިދާޅުވީ read more…\nThe Maldivian Democracy Network (MDN) has urged the Maldives Police Service (MPS) to speed up its investigations into the many death threats made to journalists and to ensure their adequate protection. Inapress statement released on the occasion of UNESCO’s International Day to End Impunity for Crimes against Journalists, read more…\nއަދީބަށް ކުރި ތުހުމަތުތަކާއި ރިލްވާން ގެއްލުމާ ގުޅޭގޮތުން ނެރުނު ރިޕޯޓުގައިވާ ބައެއް ވާހަކަ ދިމާވޭ: ޝަހިންދާ\nޓޫރިޒަމް މިނިސްޓަރު އަހުމަދު އަދީބުގެ މައްޗަށް ތުހުމަތުކޮށްފައިވާ ކޮރަޕްޝަން މައްސަލަތަކާއި މިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުމާ ގުޅޭގޮތުން ނެރުނު ރިޕޯޓުގައި ހުރި ބައެއް ވާހަކަތައް ދިމާވާތީ އެ ރިޕޯޓުގައިވާ ކަންކަން ތަހުގީގުކުރުން މުހިއްމު ކަމަށް މޯލްޑިވިއަން ޑިމޮކްރަސީ ނެޓްވޯކް (އެމްއެންޑީއެން)ގެ އެގްޒެކެޓިވް ޑިރެކްޓަރު ޝަހިންދާ އިސްމާއިލް މިއަދު ވިދާޅުވެއްޖެ އެވެ. ރިލްވާން ގެއްލުމާ ގުޅޭގޮތުން ބޭރުގެ އިންވެސްޓިގޭޓަރަކު ލައްވައި ތަހުގީގެއް ހިންގުމަށް ފަހު އެމްޑީއެން އިން ރިޕޯޓެއް read more…


Jaahiliyya Zamaanuge Meehunnekey PPM Ekey Thafaatheh Nei Kamah Raajje MV In Sifakohffi ޖާހިލިއްޔަ ޒަމާނުގެ މީހުންނެކޭ ޕީޕީއެމެކޭ ތަފާތެއް ނެތް ކަމަށް ރާއްޖެ އެމްވީ އިން ސިފަކޮށްފި – Huvadhoo News Jaahiliyya Zamaanuge Meehunnekey PPM Ekey Thafaatheh Nei Kamah Raajje MV In Sifakohffi Huvadhoo News\nޖާހިލިއްޔަ ޒަމާނުގެ މީހުންނެކޭ ޕީޕީއެމެކޭ ތަފާތެއް ނެތް ކަމަށް ރާއްޖެ އެމްވީ އިން ސިފަކޮށްފި\nބަދުރު ހަނގުރާމައިގައި މަރުވި ކާފަރުންގެ މައްޗަށް ރޮއެދޭން ނުކުތް ޖާހިލިއްޔަ ޒަމާނުގެ މީހުންނެކޭ، ޕީޕީއެމެކޭ ތަފާތެއް ނެތް ކަމަށް ރާއްޖެ އެމްވީ އިން ސިފަކޮށްފިއެވެ.\nރާއްޖެ ޓީވީގެ ވެބްސައިޓް ކަމަށްވާ “ރާއްޖެ އެމްވީ” ގައި ޝާއިއު ކުރި މިލިޔުމަކީ އިންޑިއާ ސިފައިން ރާއްޖޭގައި ތިބުމާއި ދެކޮޅަށް ޕީޕީއެމް އިން ހިންގަމުން ގެންދާ ހަރަކާތްތަކަށް ފާޑުކިއުމުގެ ގޮތުން ލިޔެފައިވާ ލިޔުމެކެވެ.\nއެގޮތުން “މިޒަމާނުގައި ދައްޖާލަށް ސައިކުރާ ކައްކައިދޭ ގޮތުގެ މިސާލަކީ އިދިކޮޅުން ހިންގާ އިންޑިއާ އައުޓް” ސުރުޚީގެ ދަށުން އެ ވެބްސައިޓްގައި ޝާއިއުކޮށްފައިވާ ލިޔުމުގައި ޕީޕީއެމްގެ މެންބަރުން ކާފަރުންގެ ގޮތުގައި ސިފަ ކޮށްފައިވާ ލިޔުމުގައި ކުރީގެ ރައީސް ޑރ.މުހައްމަދު ވަހީދު ހަސަން މަނިކަށް ވެސް ފުރައްސާރަ ކޮށްފައިވެއެވެ.\nއިދިކޮޅު ޕީޕީއެމްގެ މެންބަރުންނަކީ ކާފަރުން ކަމަށް “ރާއްޖެ އެމްވީ” އިން ސިފަކުރިއިރު މިއީ ދާދިފަހުން ޤާނޫނުލް އުޤޫބާތަށް ގެނެވުނު އިސްލާހާއި އެކު ޖިނާއީ ކުށެކެވެ. މިހާރު ޤާނޫނުލްއުޤޫބާތު ބުނާ ގޮތުން ތަކްފީރު ކުރުމުގެ އަމަލާއި، މީހެއްގެ ނަސްލާއި، އުފަންވީ ޤައުމާއި، ކުލައާއި، ސިޔާސީ ވިސްނުމާއި ގުޅިގެން ހިންގާ ބައެއް ކަހަލަ އަމަލުތަކަކީ ކުށްތަކެވެ. ޤާނޫނުލް އުޤޫބާތުގެ 124 ވަނަ މާއްދާގެ (ހ) ގައި ބުނާގޮތުން މުސްލިމަކު ކަނޑައެޅިގެން ކުފުރުގެ އަމަލެއް ނުކުރާހާ ހިނދަކު ނުވަތަ ކުފުރުގެ ބަހެއް ފާޅު ނުކުރާހާ ހިނދަކު، ނުވަތަ ފާޅުގައި ދީނުން ބޭރުވެ މުރުތައްދު ނުވާހާ ހިނދަކު އާންމު ތަނެއްގައި އެމީހަކީ ކާފަރެއްގެ ގޮތުގައި ނުވަތަ މުރުތައްދު ވެފައިވާ މީހެއްގެ ގޮތުގައި ސިފަ ކުރުމަކީ ޖުނަހްގެ 1 ވަނަ ދަރަޖައިގެ ކުށެކެވެ. އެ ކުށުގެ އަސާސީ އަދަބަކީ4މަހާ 24 ދުވަހަށް ޖަލަށްލުމެވެ.\nމިކަމާ ގުޅިގެން ގިނަ ބަޔަކު ގެންދަނީ މީސްމީޑިއާގައި “ރާއްޖެ އެމްވީ” ކުށްވެރިކޮށް ވާހަކަ ދައްކަވަމުންނެވެ. އަދި މިމައްސަލަ ބަލައިދިނުމަށް މީޑިއާ ކައުންސިލަށް ގޮވާލަމުންނެވެ.


Naraka Akee Vaa Thanekeve.. - Vaguthu\nމުސްލިމުން ޤަބޫލުކުރާގޮތުގައި ނަރަކައަކީ ވާތަނެކެވެ. އެއީ ހުރިހާ އަހުލުއް ސުންނަތް ޖަމާޢަތުގެ އަޤީދާއެވެ. އެންމެފަހުގެ މާތްރަސޫލާ އަދި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ އަޞްޙާބު ބޭކަލުންނާއި އެބޭކަލުންނަށް ތަބާވެވަޑައިގެންނެވި ތާބިޢީ ބޭކަލުންނާއި ޙަދީޘް ޢިލްމުވެރިންނާއި ފިޤުހުއިލްމުވެރިންގެ ހުރިހާ އަހުލުއް ސުންނަތުގެ ހުރިހާ ބަޔެއްވެސް ޤަބޫލުކުރަނީ މިގޮތަށެވެ.\nމިގޮތަށް ޤަބޫލުކުރާ ކުރުން ބިނާވެފައިއޮތީ މިބަޔާންކުރެވޭ ގޮތްތަކުންނެވެ.\nރަސޫލާ މުޙައްމަދު ޞައްލަﷲ ޢަލައިހި ވަސައްލަމަގެ ސުންނަތް\nއަދި ކުރީގެ ރަސޫލު ބޭކަލުންގެ ބަސްފުޅުތަކުން\nހުރިހާ ރަސޫލުބޭކަލުންނާއި ނަބީބޭކަލުންވެސް އެބޭކަލުން އެބަޔެއްގެ ގާތަށް ފޮނުއްވުނު މީހުންގެ ގާތަށް ގޮވާލެއްވީ ﷲގެ މަގަށާއި އަދި ބަޔާންކޮށްދެއްވައި އިންޒާރުދެއްވީ ނަރަކައިގެ އަލިފާނާއި މެދުގައެވެ.\nކީރިތި ޤުރުއާނުގައި ﷲ ސުބުޙަނާހޫ ވަތަޢާލާ ވަނީ އެތައްފަހަރެއްގައި އެތައްތަނެއްގައި ނަރަކައިގެ ވާހަކަބަޔާންކުރައްވާފައެވެ. ވަރަށް ގިނަ އާޔަތްތަކުގައި މިކަން ބަޔާންކުރައްވާފައިވެއެވެ. އަދި މާތްނަބިއްޔާގެ ދޫފުޅުންވެސް ވަނީ މިކަން ބަޔާންކޮށްދެއްވައި އަންގަވާފައެވެ.\nفَاتَّقُوا النَّارَ الَّتِي وَقُودُهَا النَّاسُ وَالْحِجَارَ‌ةُ ۖ أُعِدَّتْ لِلْكَافِرِ‌ينَ ﴿٢٤﴾ ސޫރަތުލް ބަޤަރާ\nދެންފަހެ ނަރަކައަށް ބިރުވެތިވާހުށިކަމެވެ. އެނަރަކައަކީ އެނަރަކައިގެ ދަރުކަމުގައި މީސްތަކުންނާއި އަދި ހިލަވާ ނަރަކައެވެ. އެއީ ކާފަރުންނަށް ތައްޔާރުކުރެވިފައިވާ ޖަހައްނަމައެވެ.\nއަދިވެސް ﷲ ޢައްޖަ ވަޖައްލަ ވަޙީކުރައްވައެވެ.\nإِنَّا أَعْتَدْنَا لِلظَّالِمِينَ نَارً‌ا أَحَاطَ بِهِمْ سُرَ‌ادِقُهَا ۚ ﴿٢٩﴾ ސޫރަތުލް ކަހަފް\nހަމަކަށަވަރުން ތިމަންއިލާހު އަނިޔާވެރިންނަށް(އެބަހީ: މުޝްރިކުންނާއި ފާފަވެރިންނަށް) އެތަނުގެ ފާރުތައް އެބައިމީހުންގެ ވަށާލާފައިވާ ނަރަކަ އުފެއްދެވީމެވެ.\nއަދިވެސް ﷲ ތަބާރަކަ ވަތަޢާލާ ވަޙީކުރައްވައެވެ.\nوَأَعَدَّ لَهُمْ جَهَنَّمَ ۖ وَسَاءَتْ مَصِيرً‌ا ﴿٦﴾ ސޫރަތުލް ފަތަޙަ\nއަދި ޖަހައްނަމަ އެބައިމީހުންނަށް ވަނީ ތައްޔާރުކުރެވިފައެވެ. އަދި ފަހު މަންޒިލެއްގެ ގޮތުގައި އެމަންޒިލުގެ ހުރިނުބައިކަމާއެވެ."\nبَلْ كَذَّبُوا بِالسَّاعَةِ ۖ وَأَعْتَدْنَا لِمَن كَذَّبَ بِالسَّاعَةِ سَعِيرً‌ا ﴿١١﴾\nއަދި އެބައިމީހުން ޤިޔާމަތްދުވަސް ދޮގުކުރިއެވެ. އަދި ޤިޔާމަތްދުވަސް ދޮގުކުރި މީހުންނަށް އަނދައަނދައި ހުޅުގަނޑުދިހުން އަރާ އަލިފާންގަނޑު ތައްޔާރުކުރެއްވީމެވެ.\nކީރިތިޤުރުއާނުގައި އެތައްއެތައް ތަނެއްގައި ﷲ ތަބާރަކަވަތަޢާލާ ވަނީ ނަރަކަވާ ކަމަށް ދަލީލުކުރާ އެތައްއެތައް އާޔަތެއް އަންގަވައި ބަޔާންކޮށްދެއްވާފައެވެ. މަތީގައިވާ އާޔަތްތަކުން އެއާޔަތްތައް ތެދުކުރާ މީސްތަކުންނަށް އެއްވެސް ޝައްކެއްނެތި މިކަން ބަޔާންވެ ހިނގައްޖެއެވެ.\nހަމައެފަދައިން ކީރިތިމާތް ރަސޫލާ މުޙައްމަދު ޞައްލަﷲ ޢަލައިހި ވަސައްލަމަގެ ސުންނަތުންވެސް އެތައްޙަދީޘްބަސްފުޅުތަތަކުން އެކަމަށް ދަލީލުކުރެއެވެ.\n(واطلعت في النار فرأيت أكثر أهليها النساء) (صحيح الجامع)\nއަދި ތިމަންކަލޭގެފާނު ނަރަކައަށް ބައްލަވާ ލެއްވީމެވެ. އަދި އެތަނުގެ އަހުލުވެރިންގެ ތެރެއިން އެންމެ ގިނަބަޔެއްކަމުގައި ފެނުނީ އަންހެނުންނެވެ.\nމިޙަދީޘް ބަސްފުޅުން ރަސޫލުﷲ ޞައްލަﷲ ޢަލައިހި ވަސައްލަމަގެ ޒަމާނުގައިވެސް ނަރަކަވާކަމަށް ދަލީލުކޮށްދެއެވެ.\nއަދިވެސް ރިވާކުރެވިފައިވާ ޞައްޙަ ޙަދީޘެއްގައިވެއެވެ.\n(الحمى من فيح جحنم, فأبردوها بالماء) (صحيح الجامع)\nހުންވަނީ ނަރަކައިގެ އަލިފާންގަނޑުން އަރާ ހޫނުންނެވެ. ވީމާ ތިޔަބައިމީހުން (އެހުން) ފެނުން ފިނިކުރާށެވެ. (އެބަހީ ފަރުވާކުރާށެވެ.)\nއަދިވެސް އެތައް އެތައް ޙަދީޘެއްގައި މިކަމަށް ދަލީލުކުރާ ޙަދީޘްތައް ވެއެވެ.\nޝައިޚު ވަލިޔުﷲ އައްދަހްލާވީ އެކަލޭގެފާނުގެ ފޮތްކަމަށްވާ ޢަޤާއިދުގައި ލިޔުއްވާފައިވެއެވެ.\n"ސުވަރުގެޔާއި އަދި ނަރަކައަކީ ހަޤީޤަތެކެވެ. އެއީ އުފެއްދެވިފައިވާ ދެ މަޚުލޫޤެވެ. އަދި ޤިޔާމަތްދުވަސްއަންނަންދެން(އެބަހީ: މިހާރުވެސް އެދެތަން އުފެދިފައިވެއެވެ.) އެދެތަނަކީ ހުންނަދެތަނެވެ. އެއީ އަބަދަށް ވާ ދެތަނެވެ."\nޢަޤީދާގެ މައްސަލަތަކާއި ބެހޭގޮތުން ލިޔެފައިވާ ފޮތްތަކުގައި މިމައްސަލައިގައި ވަރަށް ގިނަ ފޮތްތަށް ފެންނާނެއެވެ.\nމެއި 1, 2020 11:42\nފެށުން ރަަގަޅެއްނޫން! އެހެނީ މުސްލިމުން ފިޔަވައި ޔަހޫދީންނާއި ނަޞާރާއިންވެސް ނަރަަކަ ވާކަމަށް ޤަބޫލު ކުރޭ! އެކަން ޤުރްއާނުންވެސް އެނގޭ!


ސްމާޓީ ބްރޭންޑްގެ އަވި އައިނު ރާއްޖޭގެ ބާޒާރަށް ނެރެފި\nރީފް ސައިޑުން ރާއްޖޭގެ ބާޒާރަށް ތަޢާރަފް ކޮއްފައިވާ ‘ ސްމާޓީ ‘ ބްރޭންޑްގެ އަވި އައިނު. ފޮޓޯ: ސަން އޮންލައިން\nސްވިސްގެ މަޝްހޫރު ‘ ސްމާޓީ’ ބްރޭންޑްގެ އަވި އައިނު ރީފްސައިޑުން ރަސްމީކޮށް ރާއްޖޭގެ ބާޒާރަށް ނެރެފި އެވެ.\nމިކަމަށްޓަކައި ރިފްސައިޑިގެ ހެޑް އޮފީހުގައި ބެއްވި ރަސްމިއްޔާތެއްގައި ސްމާޓީ ބްރޭންޑްގެ އަވި އައިނު ތަޢާރަފު ކޮއްދެއްވީ އިންޑޮނޭޝިއާ، ސްރީލަންކާ، ބަންގްލަދޭޝް އަދި ދިވެހިރާއްޖެއަށް އެ ބްރޭންޑްގެ ފަރާތުން ކަނޑައަޅުއްވާފައި ހުންނަވާ މާކެޓިންގ މެނޭޖަރ ނަވްޒިޔާ ހުސައިން އާއި ރީފްސައިޑްގެ މާކެޓިންގ އެގްޒެކެޓިވް، ސޭލްސް އެންޑް މާކެޓިންގ ޢަބްދުﷲ ވަޙީދު އެވެ.\nމި ބްރޭންޑްގެ އަވި އައިނު އުފެއްދުމުގައި ވަނީ ގިނަ ދުވަސްތަކެއް ހޭދަ ކޮއްފަ އެވެ. މި ބްރޭންޑްގެ ދެ ކަލަރ ވޭރިއޭޝަންގެ ސާޅީސް މޮޑެލްގެ ފެންވަރު ރަނގަޅު އަވި އައިނު ލިބެން ހުންނާނެ އެވެ. އޭގެ ތެރޭގައި މެޓަލް، ޕްލާސްޓިކް އަދި ރަބަރ މެޓީރިއަލް ބޭނުން ކޮއްގެން ހަދާފައިވާ ދުނިގަނޑުތައްވެސް ހުރެއެވެ.\nސްމާޓީ ބްރޭންޑްގެ އަވި އައިނަކީ ހައިކޮލިޓީ ޕޮލަރައިޒްޑް އަދި ފޯރހަންޑްރެޑް ނެނޯމީޓަރސް އަލްޓްރާ ވައިލެޓް ޕްރޮޓެކްޝަން ޔަގީން ކޮއްދޭ އުފެއްދުމެކެވެ. ރީފް ސައިޑުން ބުނީ ސްމާޓީ ބްރޭންޑްގެ އަވި އައިނުގެ ތަފާތު މޮޑެލްތައް ހޯލްސޭލްކޮށް އަދި ރީޓޭލްކޮށް ރާއްޖޭގެ އައިނު ވިއްކާ ފިހާރަތަކުން ލިބެން ހުންނާނެ ކަމަށެވެ.\nކުޑަކުދިންނާއި ދެ ޖިންސުގެ ބޮޑެތިމީހުންނާއި ކުޅިވަރު ކުޅޭ މީހުންނަށްވެސް ޚާއްސަކޮއްގެން ރީފްސައިޑުން ތަޢާރަފު ކުރި ސްމާާޓީ ބްރޭންޑްގެ އަވި އައިނުގެ އަގުތައް ހުރީ 400ރ. އާއި 775ރ. އާ ދެމެދުގެ އަގުތަކެއްގަ އެވެ.


Bangladesh ge scholarship thakah kurimathilumuge muhdhathu ithuru koffi\nކްލިކް ކޮލެޖުގެ ދަސްވެނިވުމުގެ ރަސްމިއްޔާތުގެ ތެރެއިން -- ފޮޓޯ: ޕީއެސްއެމް\nބަންގްލަދޭޝްގެ ސްކޮލާޝިޕްތަކަށް ކުރިމަތިލުމުގެ މުއްދަތު އިތުރުކޮށްފި\n23 ޖެނުއަރީ 2021 - 12:36:13\nބަންގްލަދޭޝް މެޑިކަލް އެންޑް ޑެންޓަލް ސްކޮލާޝިޕްތަކަށް އެދި ހުށަހެޅުމުގެ މުއްދަތު އިތުރުކޮށްފައިވާ ކަމަށް ހަޔާ އެޑިއުކޭޝަން މިނިސްޓްރީން ބުނެފި އެވެ.\nހަޔާ އެޑިއުކޭޝަން މިނިސްޓްރީން ކުރިން ކުރި އިއުލާނުގައި ވަނީ 19 ޖެނުއަރީގެ ކުރިން އެ ސްކޮލާޝިޕްތަކަށް ކުރިމަތިލުމަށް ހުޅުވާލާފަ އެވެ. އެހެންނަމަވެސް އެ މުއްދަތު މިހާރު މިވަނީ އެކެއް ފެބްރުއަރީގެ 10:30 އާ ހަމައަށް އިތުރުކޮށްފަ އެވެ.\nއެ ސްކޮލާޝިޕްތަކަކީ ބަންގްލަދޭޝްގައި ބެޗްލާސް ޑިގްރީއަށް ކިޔެވުމަށް ހުޅުވާލާފައިވާ ފުރުސަތެކެވެ. އޭގެ ދަށުން ފަސް އެމްބީބީއެސް އާއި އެއް ބީޑީއެސްއަށް ކިޔެވުމަށް ލިބޭނެ އެވެ.\nއެ ކޯހުގެ ޝަރުތުތަކުގެ ތެރޭގައި ޖީސީއީ އޯލެވެލް / އައިޖީސީއެސްސީ / އެސްއެސްސީ އިމްތިހާނުގެ ފަސް މާއްދާއިން "ސީ" އިން ފެށިގެން މަތީ ގްރޭޑެއް ހާސިލުކޮށްފައިވުން ހިމެނެ އެވެ. އެ މާއްދާތަކުގެ ތެރޭގައި ކެމިސްޓްރީ، ބައޮލޮޖީ، އަދި ފިޒިކްސް ހިމެނެން ޖެހެ އެވެ. އަދި ޖީސީއީ އޭ ލެވެލް ތިން މާއްދާއިން "ސީ" އިން ފެށިގެން މަތީ ގްރޭޑެއް ހާސިލުކޮށްފައި އޮންނަން ޖެހޭއިރު އެ މާއްދާތަކުގެ ތެރޭގައި ކެމިސްޓްރީ، ބައޮލޮޖީ، އަދި ފިޒިކްސް ހިމެނެން ޖެހެ އެވެ.\nއޭގެ އިތުރުން މޯލްޑިވްސް މެޑިކަލް އެންޑް ޑެންޓަލް ކައުންސިލުން ކަނޑައަޅާފައިވާ ޝަރުތުތައް ވެސް ފުރިހަމަވާން ޖެހެ އެވެ.\nތައުލީމު ހާސިލުކުރުމަށް ސަރުކާރުން ނުވަތަ ސަރުކާރު މެދުވެރިވެގެން އެހީ ލިބިފައިވާ ނަމަ އެންމެ ފަހުގެ އެހީއަށް ފަހު، ރާއްޖެއަށް ހިދުމަތްކޮށްފައިވުން ހިމެނެ އެވެ. އޭގެ ތެރޭގައި ފުލް ސްކޮލަޝިޕެއް ނަމަ މަދުވެގެން ދެ އަހަރު އަދި ޕާޝަލް ސްކޮލަޝިޕެއް ނަމަ މަދުވެގެން އެއް އަހަރާއި ބައި އަދި ލޯނު އެހީއެއް ނަމަ މަދުވެގެން އެއް އަހަރު ހިދުމަތް ކުރުން ހިމެނެ އެވެ. މިނިސްޓްރީން ބުނީ ލޯނެއް ނަގާފައިވާ ފަރާތެއް ނަަމަ އެ ލޯނު އަނބުރާ ދައްކާފައިވާ ފަރާތަކަށް ވެސް ވާން ޖެހޭނެ ކަމަށެވެ.\nއޭގެ އިތުރުން ހަޔާ އެޑިއުކޭޝަން މިނިސްޓްރީން ބުނީ އެ ސްކޮލާޝިޕްގެ ފައިނަލް ސެލެކްޝަން ހެދުމަށް ހަމަޖެހިފައިވަނީ، ސްކޮލާޝިޕްދޭ ފަރާތުން ކަމަށާއި ސްކޮލާޝިޕްގެ ހުރިހާ ހަރަދެއް ހަމަޖައްސަން ޖެހެނީ ދަރިވަރު އަމިއްލައަށް ކަމަށެވެ. އަދި ސްކޮލާޝިޕަށް އެޕްލިކޭޝަން ހުށަހަޅާ ދަރިވަރުންގެ ތެރެއިން ނޮމިނޭޓުވާ ދަރިވަރުން އެ މިނިސްޓްރީއިން ނޮމިނޭޓުވާކަން އެންގުމުން، އެޕްލިކޭޝަން ފީގެ ގޮތުގައި 70 އެމެރިކާ ޑޮލަރު އެ ސްކޮލާޝިޕް ދޭ ފަރާތުން ކަނޑައަޅާފައިވާ ބޭންކް އެކައުންޓަށް ޓްރާންސްފާކޮށް މިނިސްޓްރީއަށް އަންގަން ޖެހެ އެވެ.\nހަޔާ އެޑިއުކޭޝަނުން ބުނީ އެ ސްކީމްގެ ދަށުން ފުރުސަތު ލިބޭ ދަރިވަރުންގެ ކޯސް ފީ ހަމަޖެހިފައިވަނީ ބަންގްލަދޭޝްގެ ދަރިވަރުންނާ އެއް ރޭޓަކުން ކަމަށެވެ. އެ ސްކީމްގެ ދަށުން ކޯސް ފުރިހަމަ ކުރެވޭނެ ޔުނިވާސިޓީ އާއި ކޮލެޖްތަކުގެ މައުލޫމާތު މިނިސްޓްރީގެ ވެބްސައިޓުގައި ހިމަނާފައިވާއިރު އެ ސްކޮލާޝިޕްތަކާއި ގުޅިގެން ކޯހަށް ހުށަހަޅާ ކޮންމެ ކެންޑިޑޭޓަކު ވެސް ހުށަހަޅަން ޖެހެނީ އެންމެ ކޯހަކަށެވެ.\nއޭގެ އިތުރުން ސްޓޫޑެންޓް ލޯނު ސްކީމަކަށް ނުވަތަ އެހެން ސްކޮލާޝިޕަކަށް ހޮވިފައިވާ ކެންޑިޑޭޓެއް އެ ސްކޮލާޝިޕް ފުރުސަތަށް ނޮމިނޭޓް ނުކުރެވޭނެ ކަމަށް ވެސް ބުނެފައިވެ އެވެ.\nއެހެންކަމުން، އަންނަ ފެބްރުއަރީ މަހުގެ އެއްވަނަ ދުވަހުގެ ކުރިން އެކަމާއި ގުޅިގެން ހުށަހަޅަން ޖެހޭ ލިޔެކިޔުންތައް މިނިސްޓްރީގެ ޕޯޓަލް މެދުވެރިކޮށް ހުށަހެޅުމަށް ވަނީ އެދިފަ އެވެ.\nހަޔާ އެޑިއުކޭޝަން މިނިސްޓްރީތައުލީމް\nއައްޑޫ ފްލައިން ސްކޫލުން4ދަރިވަރަކު ވަކިކޮށްފި


Dheenee Ilmuverinnah amaazukoggen NCTC in khaassa webinar eh - vNews.mv\nދީނީ ޢިލްމުވެރިންނަށް އަމާޒުކޮށްގެން އެންސީޓީން ޚާއްސަ ވެބިނަރ އެއް\nހަދީޖާ އާނަސްތު 04 April 2021, 15:04\nނެޝްނަލް ކައުންޓަރ ޓެރަރިޒަމް ސެންޓަރުން ބުނީ މި ވެބިނަރ އަކީ ދީނުގައި ބަޔާންކޮށްފައިވާ ކަންތައްތަކުގެ އަލީގައި ބަދަހި އަމާން މުޖުތަމަޢެއް ބިނާކުރުމުގައި ދީނީ ޢިލްމުވެރިންގެ ދައުރު ފުޅާކޮށް، ހަރުކަށިފިކުރުގެ ނުރައްކަލުން ފަރުދުން ދުރުކުރެވޭނެ ގޮތްތައް ދެނެގަނެ، ކްރިޓިކަލް ތިންކިންގގެ ހުނަރު އިތުރުކޮށް، ޑިޖިޓަލް މީޑިއާއަށް އަހުލުވެރިކުރުވުމާއި، ތަހައްމަލުކުރުމުގެ އާދަ އަށަގެންނެވުމާއި، އަނެކުންގެ ފުރާނައާއި މުދާ ރައްކާތެރިކޮށް ފަރުދުންގެ ޙައްޤުތަކަށް އިޚްތިރާމްކުރުގެ ޘަޤާފަތް އަށަގެންނެވުމުގެ ގޮތުން ބާއްވާ ވެބިނަރ އެއް ކަމަށެވެ.\nމި ވެބިނަރ ފައްޓަވައިދެއްވުމުގެ ގޮތުން އެންސީޓީސީގެ ޑައިރެކްޓަރ ޖެނެރަލް، ބްރިގޭޑިއަރ ޖެނެރަލް ޒަކަރިއްޔާ މަންޞޫރުގރ ވާހަކަފުޅުގައި ދިވެހިރާއްޖެ ފަދަ އެއްދީނަކަށް ނިސްބަތްވާ އެއްނަސްލެއްގެ ބަޔަކު އުޅޭ ޤައުމެއްގައި ދީނީ ޚިލާފުވުންތައް އުފައްދާ ހަރުކަށިފިކުރާއިގުޅިގެން މުޖުތަމަޢު ބައިބައިވެ ހަލާކުވުމުން ސަލާމަތްކުރުމުގައި ދީނީ ޢިލްމުވެރިންގެ ދައުރުގެ މައްޗަށް އަލިއަޅުވާލެއްވިއެވެ.\nތިން ދުވަހުގެ މުއްދަތަށް ހިންގޭ މި ވެބިނަރގައި ދިވެހިރާއްޖޭގެ ދީނީ ޢިލްމުވެރިންގެ ތެރެއިން 60 ބޭފުޅުން ބައިވެރިވެވަޑައިގަންނަވާނެއެވެ.ދިވެހިރާއްޖޭގެ ދީނީ ޢިލްމުވެރިންނަށް އަމާޒުކޮށްގެން އެން.ސީ.ޓީ.ސީގެ ފަރާތުން ދެ މަސައްކަތު ބައްދަލުވުމެއް 2019 ވަނަ އަހަރުވެސް ހިންގިފައިވެއެވެ.\nނެޝްނަލް ކައުންޓަރ ޓެރަރިޒަމް ސެންޓަރުން ބުނީ މި ވެބިނަރގެ ސެޝަންތައް ނަންގަވައިދެއްވާނީ އިސްލާމިކް ޔުނިވަރސިޓީ އޮފް މޯލްޑިވްސްގެ ވައިސް ޗާންސެލަރ ޑރ. އިބްރާހީމް ޒަކަރިއްޔާ މޫސާ، ފަޟީލަތުއްޝައިޚް އަލްއުސްތާޛު އިބްރާހީމް އަޙުމަދު، އިޑްސާގެ ކޯރޑިނޭޓަރ ފޮރ ކައުންޓަރ ޓެރެރިޒަމް ސެންޓަރ، ޑރ. އާދިލް ރަޝީދު، އަދި އިސްލާމިކް ޔުނިވަރސިޓީގެ ކޮންސަލްޓަންޓް ޑރ. ޢަބްދުލްޙައްޤު ބޭކަރއެވެ.\nމި ވެބިނަރ އަކީ ނޭޝަނަލް ކައުންޓަރ ޓެރަރިޒަމް ސެންޓަރާއި މިނިސްޓްރީ އޮފް އިސްލާމިކް އެފެއާޒް އަދި ދިވެހިރާއްޖޭގެ އިސްލާމިކް ޔުނިވަރސިޓީ އަދި އިންޑިޔާގެ މަނިހާރު ޕައްރިކާރު އިންސްޓިޓިއުޓް ފޮރ ޑިފެންސް އެންޑް ސެކިއުރިޓީ އެނެލިސިސް ގުޅިގެން ދީނީ ޢިލްމުވެރިންނަށް ހިންގާ ޕްރޮގްރާމެކެވެ.\nމި ވެބިނާގައި އެން.ސީ.ޓީ.ސީގެ ޑިޖިޓަލް ޕާރޓްނަރއަކީ އޫރިދޫ މޯލްޑިވްސް އެވެ.\nރާއްޖެ ނޭޝަނަލް ކައުންޓަރ ޓެރަރިޒަމް ސެންޓަރ ސިޔާސީ


World Cup: Group A (Saudi Arabia) - Vaguthu\nވޯލްޑް ކަޕް: ގްރޫޕް އޭ - ސައުދީ އަރަބިއްޔާ\nސައުދީ އަރަބިއްޔާ ޓީމުގެ ކުޅުންތެރިން - ފޮޓޯ: އޭއެފްޕީ\nސައޫދީ އަރަބިއްޔާ (ގުރޫޕް އޭ)\nފީފާ ރޭންކިން: 70\nވޯލްޑް ކަޕްގެ އެންމެ ރަނގަޅު ނަތީޖާ: ގަދަ 16 (1994)\nސައުދީ އަރަބިއްޔާ ފީފާ ވޯލްޑް ކަޕަށް އެންމެ ފުރަތަމަ ކޮލިފައިވީ 1994 ވަނަ އަހަރެވެ. އެ އަހަރު އެމެރިކާގައި އޮތް ވޯލްޑް ކަޕްގެ ގަދަ 16ގެ ބުރަށް ސައޫދީ އަރަބިއްޔާ ކޮލިފައިވި އެވެ. މިއީ ވޯލްޑް ކަޕްގައި ސައޫދީ އަރަބިއްޔާ އަށް ލިބުނު އެންމެ ބޮޑު ކާމިޔާބެވެ.\nއޭގެ ފަހުން 1998، 2002 އަދި 2006 ވަނަ އަހަރުގެ ވޯލްޑް ކަޕްގައި ސައޫދީ އަރަބިއްޔާ ވާދަކުރި ނަމަވެސް، ގުރޫޕް ސްޓޭޖް ފަހަނައަޅައި ދެވޭ ގޮތެއްނުވި އެވެ.\nއޭޝިއާ ބައްރުގެ ވޯލްޑް ކަޕް ކޮލިފައިންގެ ވާދަވެރިކަން ބޮޑުވެ، ވޯލްޑް ކަޕް ކޮލިފައިންގައި ސައޫދީ އަރަބިއްޔާ އަށް 2010 އިން 2014 ވަނަ އަހަރާ ހަމައަށް ކާމިޔާބެއް ނުލިބުނެވެ. ދެކުނު އެފްރިކާގައި 2010 ވަނަ އަހަރު އޮތް ވޯލްޑް ކަޕާއި 2014 ވަނަ އަހަރު ބްރެޒިލްގައި އޮތް ވޯލްޑް ކަޕަށް ކޮލިފައިނުވުމަކީ، ސައުދީ އަރަބިއްޔާ އަށް ކުރިމަތިވި ބޮޑު ނާކާމިޔާބެކެވެ.\nއެކަމަކު 2018 ވަނަ އަހަރުގެ ވޯލްޑް ކަޕްގެ ކޮލިފައިންގައި ސައުދީ އަރަބިއްޔާ އިން ވަނީ ރަނގަޅު ނަތީޖާތަކެއް ނެރެ، 2018 ވަނަ އަހަރުގެ ވޯލްޑް ކަޕްގެ ޖާގައެއް ކަށަވަރުކޮށްފަ އެވެ.\nނަން: ހުއާން ޕަބްލޯ ޕިޒީ\nސްޕެއިން / ގައުމު: އާޖެންޓީނާ\n7 ޖޫން 1968 (49 އަހަރު) އުފަން ތާރީހު:\nޓީމާ ހަވާލުވީ: 2017 އަހަރު\nއާޖެންޓީނާ އަށް އުފަން ކޯޗު ޕިޒީ ސައުދީ އަރަބިއްޔާގެ ޤައުމީ ޓީމާ ހަވާލުވީ 2017 ވަނަ އަހަރެވެ. ޕިޒީ ސައުދީ އަރަބިއްޔާގެ ކޯޗުކަމާ ހަވާލުވުމުގެ ކުރިން މަސައްކަތްކުރީ ޗިލީގެ ޤައުމީ ޓީމުގެ ކޯޗަކަށެވެ.\nޗިލީއާއެކު ޕިޒީ ވަނީ 2016 ވަނަ އަހަރުގެ ކޮޕާ އެމެރިކާ ސެންޓަނީރޯ ކާމިޔާބުކޮށްފަ އެވެ. އެކަމަކު 2018 ވަނަ އަހަރުގެ ވޯލްޑް ކަޕަށް ޗިލީ ކޮލިފައިކޮށްދިނުމަށް ޕިޒީ ކުރި މަސައްކަތް ވަނީ ނާކާމިޔާބުވެފަ އެވެ.\nސްޕެއިންގެ މަޝްހޫރު ކްލަބުތައް ކަމަށްވާ ވެލެންސިއާ އާއި ބާސެލޯނާ އަދި އާޖެންޓީނާގެ ރިވަ ޕްލޭޓަށް ކުޅުނު ފޯވަޑް ޕިޒީ ކޯޗިން ކެރިއަރު ފެށީ 2005 ވަނަ އަހަރެވެ. ޕިޒީ ވަނީ ސްޕެއިންގެ ވެލެންސިއާ އާއި ދެކުނު އެމެރިކާގެ ބައެއް ކްލަބުތަކަށް ކުރިން ކޯޗުކޮށްދީފަ އެވެ.\nމުހައްމަދު އަލް ސަހްލާވީ\nމުހައްމަދު އަލް ސަހްލާވީ އަކީ ސައުދީ އަރަބިއްޔާގެ ޓީމުގައި މި ވަގުތު ހުރި ހުނަރުވެރި އެއް ކުޅުންތެރިޔާ އެވެ. ސައޫދީ އަރަބިއްޔާގެ އަލް ނަސްރަށް ކުޅެމުންދާ އަލް ސަހްވާލީ ،31، ޤައުމީ ޓީމަށް ކުޅެން ފެށީ 2010 ވަނަ އަހަރެވެ. މި ފަހަރުގެ ވޯލްޑް ކަޕް ކޮލިފައިންގައި އަލް ސަހްވަލީ ވަނީ ވިދާލައިފަ އެވެ. ކޮލިފައިންގައި ސަހްވާލީ ވަނީ ޖުމްލަ 18 ލަނޑު ޖަހައިފަ އެވެ. ސައުދީ އަރަބިއްޔާގެ ޤައުމީ ޓީމަށް އަލް ސަހްވާލީ މިހާތަނަށް ކުޅުނު 35 މެޗުގައި އޭނާ ވަނީ 28 ލަނޑު ޖަހައިފަ އެވެ.\nއަލް ސަހްވާލީ އަކީ ސައުދީ އަރަބިއްޔާގައި ވަރަށް މަޤްބޫލު ކުޅުންތެރިޔެކެވެ. އަލް ނަސްރަށް 2009 ވަނަ އަހަރު އަލް ސަހްވާލީ ބަދަލުވީ ސައުދީ އަރަބިއްޔާގެ އެންމެ އަގުބޮޑު ކުޅުންތެރިޔާގެ ގޮތުގަ އެވެ.\nނާސިރު އަލް ޝަމްރާނީ\nތަޖުރިބާކާރު ފޯވަޑް ނާސިރު އަލް ޝަމްރާނީ ސައުދީ އަރަބިއްޔާގެ ޓީމުގައި މި ވަގުތު ހުރި އެންމެ ތަޖުރިބާކާރު އެއް ކުޅުންތެރިޔާ އެވެ. ޤައުމީ ޓީމަށް 77 މެޗު ކުޅެ، 19 ލަނޑު ޖަހާފައިވާ ޝަމްރާނީގެ ޑިސިޕްލިނަރީ މައްސަލަތަކާ ގުޅިގެން މީގެ ކުރިން ޤައުމީ ޓީމުގެ ކެރިއަރަށް ހުރަސް އެޅުނު ނަމަވެސް، އޭނާ އަކީ އަދިވެސް ސައޫދީ އަރަބިއްޔާގައި މަޤްބޫލުކަން ބޮޑު ކުޅުންތެރިޔެކެވެ.\nއަލް ޝަމްރާނީ ވަނީ ސައޫދީ އަރަބިއްޔާގެ ގިނަ ކްލަބުތަކަށް ކުޅެފަ އެވެ. އަދި މިހާރު އޭނާ ކުޅެމުންދަނީ ޔޫއޭއީގެ އަލް ޝަބާބަށެވެ. މިއީ ޤައުމުން ބޭރުގެ ކްލަބެއްގައި އަލް ޝަމްރާނީ ކުރާ ފުރަތަމަ ތަޖުރިބާ އެވެ.


Gaakottaai Arabiyya flat thakuge billoori thah thalhaigen dhanee, Samaaluvey! | Mihaaru\nއަމީނީމަގުގައި ހަދާފައިވާ މާލޭ ސްކްއާ ފްލެޓްތައް: މި ފްލެޓްތަކުގެ ބިއްލޫރިތައް ތަޅައިގެންދާ ކަމުގެ ޝަކުވާ ބޮޑު\nގާކޮއްޓާއި އަރަބިއްޔާ ފްލެޓްތަކުގެ ބިއްލޫރިތައް ތެޅެނީ، ސަމާލުވޭ!\n27 ޖޫން 2019 - 22:31 34 comments\nއެތަނުން މިރޭ ނެރުނު ނޫސް ބަޔާނެއްގައި އެހެން ބުނިއިރު، އަރަބިއްޔާ ސްކޫލް ހުރި ބިމުގައި އިމާރާތް ކޮށްފައިވާ "މާލޭ ގްރޭންޑް" ގެ ހަ ވަނަ ފްލޯގެ ކޮޓަރިއެއްގެ ކުޑަދޮރެއްގެ ބިއްލޫރިގަނޑެއް އިއްޔެ ވަނީ ތަޅައިގެން ގޮސް ބިންމައްޗަށް ފައިބައިފަ އެވެ.\nއެ ހާދިސާ އަށް ފަހު، އެޗްޑީސީން ނެރުނު ބަޔާނުގައި ބުނީ، އިންޑިއާގެ ޓާޓާ ކުންފުނިން ހެދި އެ އިމާރާތްތަކުގެ ފެންވަރު ދަށްވެ، ގިނަ މައްސަލަތަކެއް ހުރިކަން ފާހަގަވެފައިވާ ކަމަށެވެ. އަދި އެތަނުގައި މިދިޔަ އަހަރު މީހުން ދިރިއުޅެން ފެށުމާ އެކު، ބައެއް ފްލެޓްތަކުގެ ބިއްލޫރިތަކުގައި ރެނދުލައި ތަޅައިގެންދާ ކަމަށާއި އެކަމުގެ ރިޕޯޓު ތަކުރާރުކޮށް ލިބެމުންދާ ކަމަށް ބުންޏެވެ.\nއެޗްޑީސީން ބުނިގޮތުގައި މި މައްސަލަ ދިމާވަނީ ބިއްލޫރިތަކަށް މާބޮޑަށް ހޫނުވާތީ އެވެ.\n"މިއީ އާއްމުންގެ ރައްކާތެރިކަމާ ގުޅުން ހުރި ކަމަކަށް ވާތީ ވީހާ ވެސް އަވަހަކަށް ހައްލެއް ގެނައުމަށް، ސަރުކާރުގެ ކަމާ ބެހޭ ފަރާތްތަކާ އެކު ދަނީ މަޝްވަރާ ކުރަމުންނެވެ،" އެ ކޯޕަރޭޝަނުގައި ބަޔާނުގައި ބުންޏެވެ.\nއެޗްޑީސީން އަންގަނީ މި މައްސަލައަށް ހައްލެއް ގެނެވެންދެން، އިމާރާތުގައި އުޅޭ މީހުންނާއި އެހެން މީހުން ވެސް އަމިއްލަ ރައްކާތެރިކަމަށް ސަމާލުކަންދިނުމަށެވެ.\nމީގެ ތިން އަހަރު ކުރިން، 2016 ވަނަ އަހަރު ނިންމި އެ ފްލެޓްތައް އާއްމުންނަށް ދައްކާލުމާ އެކު ވެސް އެތަނުގައި ގިނަ މައްސަލަތަކެއް ހުރިކަން ވަނީ ފާހަގަކޮށްފަ އެވެ.\nއޭރު އެތަން ބެލި މީހުން ބުނިގޮތުގައި ފްލެޓްތަކުގެ ފެންވަރު ހީކުރި ވަރަށް ވުރެ ދަށެވެ. އެގޮތުން އާއްމުންގެ ރައްކާތެރިކަމަށް، އިމާރާތުގެ އެކި ޔުނިޓްތަކުގެ ބެލްކަނީ ރެއިލިން އާއި ކޮމަން އޭރިއާގެ ރެއިލިން ބަދަލުކޮށްފައިވާ ކަމަށް ބުންޏެވެ.\nއަދި ފްލެޓްތަކަށް ވާރޭގެ އަސަރު ކުރާތީ ވެސް ބަދަލުތައް ގެނެސްފައިވާ ކަމަށް އެތަނުން މިރޭ ބުންޏެވެ.\nއިތުރު ލިޔުންތައް ހައުސިން މިނިސްޓްރީ އެޗްޑީސީ ހައުސިން ޔުނިޓް ގާކޮށި ޓާޓާ ގްރޫޕް ސަލާމަތީ ފިޔަވަޅުތައް އިމާރާތްކުރުމުގެ ރައްކާތެރިކަން މާލެ


Bodethi badhaluthakaaeku mega maldives August mahu alun udhuhen fashanee | Mihaaru\nމެގަ މޯލްޑިވްސްގެ ފްލީޓަށް ގެނައި ބޮއެންގް 737-800 ބޯޓު: އެ ކުންފުނިން ދެން ބޭނުންކުރާނީ އެއާބަސް މަރުކާގެ މަތިންދާބޯޓުތައް -- ފޮޓޯ: މެގަ މޯލްޑިވްސް\nބޮޑެތި ބަދަލުތަކާއެކު މެގަ މޯލްޑިވްސް އޯގަސްޓްމަހު އަލުން އުދުހެން ފަށަނީ\n13 ޖޫން 2017 - 11:549comments\nރާއްޖެ އިން ބޭރަށް ދަތުރުކުރާ އެއާލައިންގެ އިސް އޮފިޝަލަކު މިއަދު ވިދާޅުވީ އަލުން ދަތުރުތައް ފަށާއިރު، މެގަ މޯލްޑިވްސް އިން ބޭނުންކުރާނީ ބޯއިން މަރުކާގެ ބަދަލުގައި އެއާބާސްގެ އާ ބޯޓުތައް ކަމަށެވެ. އަދި އެ ކުންފުނީގެ މުވައްޒަފުންގެ ޔުނިފޯމާއި ޚިދުމަތްތަކަށް ވެސް ބަދަލުތަކެއް އަންނާނެ ކަމަށް އޭނާ ވިދާޅުވި އެވެ.\n"އަޅުގަނޑުމެން މި މަސައްކަތް ކުރަނީ އެއާލައިންގެ ޚިދުމަތް އަލުން ފަށައިގަންނައިރު، ވަރަށް ބޮޑެތި ބަދަލުތަކެއް ގެންނަން. އެކަމަށް ތިން މަހެއްހާ ދުވަސް އެބަ ބޭނުންވޭ. އެ މަސައްކަތް ކުރެވެން އޮތީ އޮޕަރޭޝަން އެއްކޮށް ހުއްޓާލައިގެން،" އޮފިޝަލް ވިދާޅުވި އެވެ.\nއޭނާ ވިދާޅުވި ގޮތުގައި މިދިޔަ މަހުގެ ދެވަނަ ދުވަހު އެއާލައިންގެ އޮޕަރޭޝަންތައް ހުއްޓާލުމަށް ފަހު އާ މަތިންދާބޯޓު ހޯދުމާއި ޕައިލެޓުންނާއި ކްރޫން ވެސް ހޯދުމުގެ މަސައްކަތް އަންނަނީ ކުރަމުންނެވެ.\n"މި ޚިދުމަތް އަލުން ފަށައިގަތުމުގެ ކުރިން ރީސްޓްރަކްޗާ ކުރުމާއި ރީކެޕިޓަލައިޒިންގެ މަސައްކަތް މިދަނީ ކުރަމުން. އެ މަސައްކަތް ނިމި އޮގަސްޓްމަހު އަލުން ދަތުރުތައް ފަށައިގަންނައިރު ވެސް އަޅުގަނޑުމެންގެ މޭޖާ މާކެޓްތަކަށް ދަތުރުތައް ފަށާނަން،" އޮފިޝަލް ވިދާޅުވި އެވެ.\nއޭނާ ވިދާޅުވީ މެގަ މޯލްޑިވްސްގެ ހަތް އަހަރުގެ ތަޖުރިބާގެ އަލީގައި ރަނގަޅު ޚިދުމަތެއް ދޭން ބޭނުންވާ ކަމަށެވެ. އަދި އަލުން ދަތުރުތައް ފަށާއިރު ޗައިނާގެ މަންޒިލްތަކުގެ އިތުރުން ކޮލަމްބޯ އަށާއި އިންޑިއާ އަށް ވެސް ދަތުރުތައް ކުރަން މަޝްވަރާ ކުރަމުން އަންނަ ކަމަށް ވެސް އޭނާ ވިދާޅުވި އެވެ.\nމެގަ މޯލްޑިވްސް އިން ދަތުރުތައް ފަށާފައިވަނީ 2010 ވަނަ އަހަރު އެވެ. މިހާތަނަށް 50 މަންޒިލަކަށް ދަތުރުކޮށް، 1.1 މިލިއަން ޕަސިންޖަރުންނަށް އެ ކުންފުނިން ވަނީ ޚިދުމަތް ދީފަ އެވެ.\nއިތުރު ލިޔުންތައް ވައިގެ ދަތުރުފަތުރު ޓޫރިސްޓުން މެގަ މޯލްޑިވްސް ޓޫރިޒަމް


Dhathuru Kuraairu Life Jacket Alhuvaatho Transport In Balan Fashaifi - Vaguthu\nދަތުރު ކުރާއިރު ލައިފްޖެކެޓް އަޅުވާތޯ ޓްރާންސްޕޯޓުން ބަލަން ފަށައިފި\nކަނޑު ދަތުރުފަތުރު ކުރާއިރު ލައިފް ޖެކެޓް އަޅުވާތޯ ބަލަން ޓްރާންސްޕޯޓް އޮތޯރިޓީން ފަށައިފިއެވެ.\nއެ އޮތޯރިޓީން މިއަދު ވިދާޅުވީ، އޮތޯރިޓީން ރަށްރަށުގައި ތަމްރީނުކޮށްފައިވާ ސަރވެޔަރުން އެ ރަށްރަށުން ފުރާ އުޅަނދުފަހަރުން ފަސިންޖަރުން ލައިފް ޖެކެޓް އަޅުވާތޯ ބެލުމުގެ މަސައްކަތް ފަށާފައިވާ ކަމަށެވެ.\n"ރަށްރަށުންފުރާ މީހުން އުފުލާ ހުރިހާ އުޅަނދެއްގައި ލައިފްޖެކެޓް އެޅުމަށް ހަނދާންކޮށްދެން. ކެޕްޓަނުންނާއި ފަޅުވެރިން މިކަމަށް ހާއްސަ ސަމާލުކަމެއް ދީގެން ލައިފްޖެކެޓް އަޅާނެ ގޮތް ކިޔާދީ ލައިފް ޖެކެޓް ހުރިހާ ފަސިންޖަރުންނަށް ފޯރުކޮށްދިނުމަށް ހަނދާންކޮށްދެން". ޓްރާންސްޕޯޓުން ވިދާޅުވިއެވެ.\nޓްރާންސްޕޯޓުން މީގެ ކުރިން ވިދާޅުވިގޮތުގައި، ދަތުރުވެރިންގެ ސަލާމަތާ ރައްކާތެރިކަމަށްޓަކާ ފަސިންޖަރުން ލައިފް ޖެކެޓް އެޅުވުމަކީ ކެޕްޓަނުންގެ ޒިންމާއެއް ކަމަށެވެ.\nޓްރާންސްޕޯޓް އޮތޯރިޓީން ކުރިން ނެރުނު ބަޔާނެެއްގައި ވިދާޅުވީ، އާދަޔާ ހިލާފަށް ވައިބާރުގެ ގަދަ ވިއްސާރަ ކުރާ ދުވަސްތަކުގައި ކަނޑުގައި ދުއްވާ އުޅަނދުފަހަރުގައި ކަނޑުދަތުރުކުރުމަކީ ނުރައްކާތެރި އަދި ހިތާމަވެރި ހާލަތްތައް މެދުވެރިވެދާނެ ކަމެއް ކަމަށެވެ. އެހެންވުމާއެކު ސަލާމަތާއި ރައްކާތެރިކަމަށް އިސްކަންދީ، މިފަދަ ދުވަސްތަކުގައި ދަތުރުނުރުރުމަށް އެ އޮތޯރިޓީން ވަނީ އިލްތިމާސްކޮށްފައެވެ.\nޓްރާންސްޕޯޓުން މި މަސައްކަތް ފަށާފައިވަނީ ލޯންޗް ފަހަރުތަކުގައި ދަތުރުކުރާއިރު، ލައިފް ޖެކެޓް ނާޅާ މައްސަލަ ބޮޑުވެފައިވަނިކޮށެވެ.\nމިދިޔަ ބުރާސްފަތި ދުވަހު 10 މީހުންނާއެކު ހދ. ހަނިމާދޫއަށް ދަތުރުކުރަމުން ދަނިކޮށް ބަންޑުން ޖަހާލި ހާދިސާގައި ފަސް މީހަކު ވަނީ ނިޔާވެފައެވެ. މި ލޯންޗުން ދަތުރުކުރި އެއްވެސް މީހަކު ތިބީ ލައިފް ޖެކެޓް އަޅައިގެން ނޫނެވެ.\nސެޕްޓެމްބަރު 1, 2019 11:59\nމިހާރު ކުޑަކުޑަކޮށް އެބަ ތަރައްޤީގެ ކުލަވަރުތައް ފެންނަން ފަށާ.


Vimlage massala court in beyrugai hallu kureveytho balanee | Mihaaru\nބަންޑާރަ ނައިބު އިބްރާހީމް ރިފްއަތު. މިހާރު/ފައިލް ފޮޓޯ\nވިމްލާގެ މައްސަލަ ކޯޓުން ބޭރުގައި ހައްލު ކުރެވޭތޯ ބަލަނީ\n03 ޖޫން 2019 - 14:31 56 comments\nސުނާމީ ގެތައް އެޅުމުން ވިމްލާ ކޮންސްޓްރަކްޝަނަށް 78 މިލިއަނަށް ވުރެ ގިނަ ރުފިޔާ ލިބެން ޖެހޭނެ ކަމަށް ސިވިލް ކޯޓުން ކޮށްފައިވާ ހުކުމާ މެދު ކޯޓުން ބޭރުގައި މަޝްވަރާ ކުރަމުން އަންނަ ކަމަށް ބަންޑާރަ ނައިބު އިބްރާހިމް ރިފްއަތު މިއަދު ވިދާޅުވެއްޖެ އެވެ.\nމި މައްސަލައިގައި ވިމްލާގެ ވަކީލަކީ ޖުޑީޝަލް ސާވިސް ކޮމިޝަން (ޖޭއެސްސީ) އަށް މިއަދު އައްޔަން ކުރެއްވި، ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސައިނެވެ. ރައްޔިތުންގެ މަޖިލިހުގެ މެމްބަރުންގެ ތެރެއިން ޖޭއެސްސީ އަށް ކަނޑައެޅި ހިސާނާއި ބަންޑާރަ ނައިބު އިބްރާހިމް ރިފްއަތަކީ ކުރިން އެއް ލޯފާމެއް ހިންގެވި ދެ ބޭފުޅުންނެވެ.\nއެކި ކަންކަމާ ގުޅިގެން ދައުލަތުން ފައިސާ ދޭންޖެހޭ މައްސަލަތައް ހައްލު ކުރުމަށް ރައީސް އިބްރާހިމް މުހައްމަދު ސޯލިހް އުފައްދަވާފައިވާ ޚާއްސަ ކޮމިޓީގެ ފަރާތުން ބަންޑާރަ ނައިބުގެ އޮފީހުގައި އިއްޔެ ބޭއްވި ބައްދަލުވުމަށް ވެސް ވިމްލާގެ ގާނޫނީ ވަކީލުގެ ހައިސިއްޔަތުން ހިސާން ވަޑައިގަތެވެ. އެ ބައްދަލުވުމުގައި މަޝްވަރާ ކުރީ ވިމްލާ އަށް ދޭންޖެހޭ ފައިސާގެ މައްސަލަ ކޯޓުން ބޭރުން ހައްލު ކުރާނެ ގޮތަކާ މެދު އެވެ.\nވިމްލާއަށް ބަދަލު ދޭން 2016 ގައި ސިވިލް ކޯޓުން ހުކުމް ކުރީ ސުނާމީގައި ގެދޮރު ގެއްލުނު ފަރާތްތަކަށް ބޯހިޔާވަހިކަން ފޯރުކޮށްދޭން ސަރުކާރުގެ ހަރަދުގައި އަޅައިދިން ގެތަކުގެ ތެރެއިން ގއ. އަތޮޅުގެ ތިން ރަށެއްގައި އެޅި ގެތަކަކަށް އެކުންފުނިން ކުރި މަސައްކަތަށް ދައްކަން ޖެހޭ ފައިސާ ސަރުކާރުން ނުދެއްކުމުންނެވެ. އެ މަޝްރޫއުގެ ދަށުން ގއ. މާމެންދު އާއި ދާންދޫގެ އިތުރުން ނިލަންދޫގައި ވިމްލާ އިން ވަނީ 298 ގެ އަޅައިފަ އެވެ.\nވިމްލާ އަށް ބަދަލު ދިނުމަށް ސިވިލް ކޯޓުން ކޮށްފައިވާ ހުކުމް ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު ދައުލަތުގެ ފަރާތުން ވަނީ ހައި ކޯޓުގައި އިސްތިއުނާފުކޮށްފަ އެވެ. ގެއްލުމުގެ ބަދަލާ އެކު އެ ކުންފުނިން ނަގައިދޭން އެދޭ އަދަދު 89 މިލިއަން ރުފިޔާއަށް އަރަ އެވެ.\nރިފްއަތު "މިހާރު" އަށް ވިދާޅުވީ ވިމްލާއިން އެހާ ބޮޑު ބަދަލެއް ހޯދަން އެދިފައިވާތީ އެކަން ކޯޓުން ބޭރުން ހައްލުކުރަން މަސައްކަތް ކުރަމުން އަންނަ ކަމަށެވެ. ނަމަވެސް އެކަމާ ގުޅޭ ގޮތުން އަދި ވަކި ނިންމުމެއް ނުނިންމާ ކަމަށް ވިދާޅުވި އެވެ.\n"ކޮމެޓީން އަދި އެ މައްސަލައިގައި ވަކި ގޮތެއް ނިންމައި ރައީސަށް ލަފާ އަރުވާފައެއް ނުވާނެ،" ރިފްއަތު ވިދާޅުވި އެވެ.\nދައުލަތުން ބޮޑެތި ބަދަލުތައް ހޯދަން ގިނަ ކުންފުނިތަކަކުން މަސައްކަތް ކުރަމުން ދާއިރު އެކަންކަން ބެލުމަށް މިދިޔަ ޖެނުއަރީ މަހު ރައީސް އޮފީހުން ވަނީ ހާއްސަ ކޮމެޓީއެއް އެކުލަވާލައިފަ އެވެ. އެ ކޮމެޓީގައި ބަންޑާރަ ނައިބުގެ އިތުރުން ފިނޭންސް މިނިސްޓަރާއި ރައީސް އޮފީހުގެ ގާނޫނީ ބޭފުޅުން ތިއްބަވަ އެވެ. އަދި މައްސަލަތަކާ ގުޅޭ ދައުލަތުގެ އިދާރާތަކުގެ ވެރިން ވެސް އެކޮމެޓީގައި ހިމަނުއްވަ އެވެ. އެކޮމެޓީގެ ބޭނުމަކީ ބަދަލު ދިނުމުގެ މައްސަލަތަކުގައިި އަމަލު ކުރާނެ ގޮތަކާ މެދު ރައީސް އިބްރާހިމް މުހައްމަދު ސޯލިހަށް ލަފާ އެރުވުމެވެ.\nމިހާރު އެ ކޮމެޓީން އަންނަނީ ދައުލަތުން ބަދަލު ދޭން ޖެހޭ ކަމަށް ބުނާ އެތައް މައްސަލައެއް ބަލަމުންނެވެ.\nރިފްއަތު ވިދާޅުވީ ދައުލަތަށް މާލީ ބުރައެއް އުފުލަން ޖެހޭ ކަންކަމުގައި ލަފާ އަރުވަމުން އަންނަނީ ބަލަން ޖެހޭ ހުރިހާ ކަމެއް ބެލުމަށް ފަހު ކަމަށެވެ.\n"އެއްވެސް މައްސަލައެއްގައި ބަލަން ޖެހޭ މިންވަރަށް ނުބަލައި ލަފައެއް ނާރުވާނަން. ޑޮކިއުމެންޓްތައް ބަލައި ބަލަން ޖެހޭ ކަންކަން ބަލާފައި ލަފާ އަރުވާނީ،" ރިފްއަތު ވިދާޅުވި އެވެ.\nސުނާމީގެ ގެތައް ހެދުމަށް 2008 ގައި ވިމްލާއާ ހަވާލުކުރީ 14 މަސް ތެރޭގައި ނިންމާ ގޮތަށެވެ. ނަމަވެސް އެކި ސަބަބުތަކާ ހެދި މަސައްކަތް ނިންމުން ލަސްވެގެން ގޮސް އޭގެ ތެރެއިން ބައެއް ގެތަކުގެ މަސައްކަތް އެންމެ ފަހުން ނިންމީ ސިފައިންނެވެ. އަދި އެ ގޭތަކުގެ ފެންވަރު ދަށް ކަމަށް ސަރުކާރުން ކުރިން ވަނީ ބުނެފަ އެވެ.\nއިތުރު ލިޔުންތައް ސުނާމީ ދިވެހި ސަރުކާރު ސިވިލް ކޯޓް އިބްރާހިމް ރިފްއަތު، އެޓާނީ ޖެނެރަލް ހައި ކޯޓް މެމްބަރު ހިސާން ހުސެއިން (ތުޅާދޫ)


Trump aa dhekolhah hekibas dhin2meehun vazeefaa in vakikoffi | Mihaaru\nމަގާމުން ދުރުކުރި ސޮންޑްލޭންޑް (ކ) އަދި ވިންޑްމަން.\nޓްރަމްޕާ ދެކޮޅަށް ހެކިބަސް ދިން ދެ މީހުން ވަޒީފާ އިން ވަކިކޮށްފި\n08 ފެބުރުއަރީ 2020 - 13:312comments\nމަގާމުން ފުރަތަމަ ދުކޮށްފައި ވަނީ ނޭޝަނަލް ސެކިއުރިޓީ ކައުންސިލްގައި ހިމެނޭ ޔޫކްރޭނާ ބެހޭ ޚާއްސަ މުޝީރު ލެފްޓިނެންޓް ކާނަލް އެލެގްޒެންޑާ ވިންޑްމަން އެވެ. އޭގެ ފަހުން މަގާމުން ވަކިކޮށްފައި ވަނީ ޔޫރަޕިއަން ޔޫނިއަން އަށް ކަނޑައަޅާފައި ހުރި އެމެރިކާގެ ސަފީރު ގޯޑަން ސޮންޑްލޭންޑެވެ.\nވައިޓް ހައުސްގެ ސީނިއާ ދެ ބޭފުޅަކު މަގާމުން ވަކިކޮށްފައި ވަނީ އިމްޕީޗްމަންޓް ޝަރީއަތަށް ފަހު ޓްރަމްޕް ކުށްވެރިވޭތޯ ބެލުމަށް ސެނެޓުގައި ނެގި ވޯޓުން ސަލާމަތްވެވަޑައިގެންނެވިތާ ދެ ދުވަސް ފަހުންނެވެ. ބައެއް ފަރާތްތަކުން ލަފާ ކުރަނީ ޓްރަމްޕް މިހާރު އެ ވަނީ އިމްޕީޗްމަންޓުގައި ޓްރަމްޕާ ދެކޮޅަށް ވާހަކަ ދެއްކެވި ފަރާތްތަކުގެ ކިބައިން ބަދަލު ހިއްޕަވަން ފައްޓަވައިފަ އެވެ.\nއިރާގު ހަނގުރާމައިގައި ޒަޚަމްވި އޮފިސަރެއް ކަމަށްވާ ވިންޑްމަންގެ ވަކީލް ޑޭވިޑް ޕްރެސްމަން ވިދާޅުވީ ވިންޑްމަންގެ މަގާމު ގެއްލުނީ ތެދަށް ވާހަކަ ދެއްކުމުގެ ސަބަބުން ކަމަށެވެ.\nސޮންޑްލޭންޑް ވިދާޅުވީ ޓްރަމްޕް ސަރުކާރުގައި ޚިދުމަތް ކުރުމަކީ އޭނާ އަށް ލިބުނު އުފަލެއް ކަމަށެވެ.\nސެނެޓުގެ ވޯޓަށް ފަހު ޓްރަމްޕް ވަނީ ވައިޓް ހައުސްގެ މަގާމުތަކަށް ބަދަލު ގެންނަވާނެ ކަމަށް ވިދާޅުވެފަ އެވެ.


Mahathirah furusath dheyn Najib dhekolhu hadhdhavanee | Mihaaru\nމެލޭޝިއާގެ ބޮޑު ވަޒީރު ނަޖީބު ރައްޒާގު ނޫސްވެރިންގެ ބައްދަލުވުމަކަށް ވަޑައިަގންނަވަނީ. --ފޮޓޯ:އޭއެފްޕީ\n10 މެއި 2018 - 10:40 15 comments\nކުއާލަ ލަމްޕޫރު (މެއި 10) - ކުރީގެ ބޮޑު ވަޒީރު މަހާތިރު މުހައްމަދާ ވާދަކުރައްވައި ލިބިވަޑައިގެންނެވި ހައިރާން ކުރުވަނިވި ނާކާމިޔާބީއާ އަށް ފަހު ރައްޔިތުންގެ ނިންމުން ގަބޫލް ކުރައްވައިފި ކަމަށް ނަޖީބު ރައްޒާގު ވިދާޅުވި ނަމަވެސް މަހާތިރަށް ފުރުސަތު ދޭން ދެކޮޅު ހައްދަވާ ކަމުގެ އިޝާރާތްތަކެއް ނަޖީބު ދެއްވައިފި އެވެ.\nގަބޫލްކުރެއްވިކަން ސާފު ބަހުން ވިދާޅުވާން ނަޖީބު ވަނީ ދެކޮޅު ހައްދަވައިފަ އެވެ. އޭނާ ވިދާޅުވީ ޕާލަމެންޓުގެ އަޣުލަބިއްޔަތު ވަކި ޕާޓީއަކަށް ލިބިފައި ނުވާތީ ބޮޑު ވަޒީރުކަމަށް ވަޑައިގަންނަވާނެ ބޭފުޅަކު ނިންމަވާނީ ރަސްގެފާން ކަމަށެވެ. ތަޖްރިކާބާރުން ބުނަނީ ނަޖީބު މިހާރު މަސައްކަތް ކުރައްވަނީ ވަގުތު ހޯއްދަވައިގެން އެހެން ޕާޓީތަކުން މެންބަރުން އޭނާގެ ބަރިސަން ނޭސަނަލް (ބީއެން) އަށް ގެނައުމަށެވެ.\nވެރިކަން ދޫނުކޮށް ހިފެހެއްޓޭނެ ކިރިޔާ ވެސް ގޮތެއް އޮތްތޯ ނަޖީބު ބައްލަވަމުންދާ އިރު އިލެކްޝަންސް ކޮމިޝަނުން ރޭ އިއުލާން ކުރި ނަތީޖާތައް ދައްކާ ގޮތުން މަހާތިރުގެ ކޯލިޝަނަށް ވަނީ 121 ގޮނޑި ލިބިފަ އެވެ. ޕާލަމެންޓުގެ އަޣުލަބިއްޔަތަކީ 112 އެވެ. ބީއެން އަށް ލިބިފައި ވަނީ 79 ގޮނޑި އެވެ. އިލެކްޝަނުން އިއުލާން ކުރީ ވަކިވަކި ޕާޓީތަކަށް ގޮނޑި ލިބުނު އަދަދެވެ.\n"ރައްޔިތުންގެ ނިންމުން އަޅުގަނޑު ގަބޫލް ކުރަން. އަދި ބީއެން އިން ޑިމޮކްރެސީގެ އަސާސްތަކަށް އިހުތިރާމް ކުރާނަން،" ނޫސްވެރިންނާ ވާހަކަ ދައްކަވަމުން ނަޖީބު ވިދާޅުވި އެވެ.\nއަނެއްކޮޅުން މަހާތިރު ހުވާ ކުރުމުގެ އިންތިޒާމްތައް ދަނީ ލަސް ކުރަމުންނެވެ. މަހާތިރު ވިދާޅުވަމުން ގެންދަވަނީ ބޮޑު ވަޒީރު ކަމުގެ ހުވާ މިއަދު ކުރައްވާ ސަރުކާރެއް އެކުލަވާލައްވާނެ ކަމަށެވެ. އަދި ނަޖީބުގެ ވެރިކަން ނިމިއްޖެ ކަމަށާއި ބޮޑު ވަޒީރެއް ނެތި ހޭދަވާ ކޮންމެ ވަގުތަކީ ސަރުކާރެއް ނެތި ހޭދަވާ ވަގުތު ކަމަށް މަހާތިރު ވިދާޅުވި އެވެ.


Miaharah Majilis Hulhuvumah Riyaasy Bayaan Ivva Jalsa Anna Mahu3gai މިއަހަރަށް މަޖިލިސް ހުޅުވުމަށް ރިޔާސީ ބަޔާން އިއްވާ ޖަލްސާ އަންނަ މަހު3ގައި – Huvadhoo News Miaharah Majilis Hulhuvumah Riyaasy Bayaan Ivva Jalsa Anna Mahu3gai Huvadhoo News\nމިއަހަރަށް މަޖިލިސް ހުޅުވުމަށް ރިޔާސީ ބަޔާން އިއްވާ ޖަލްސާ އަންނަ މަހު3ގައި\n2022 ވަނަ އަހަރުގެ ރައްޔިތުންގެ މަޖުލިސް ހުޅުވުމަށްޓަކައި ބާއްވާ ރިޔާސީ ބަޔާން އިއްވުން އަންނަ މަހު3އަށް ތާވަލްކޮށްފިއެވެ.\nމަޖިލީހުން މިއަދު ވިދާޅުވެފައިވަނީ ކޮންމެ އަހަރެކޭ އެއްގޮތަށް މިއަހަރުގެ ފުރަތަމަ ޖަލްސާ ތާވަލް ކުރެވިފައިވަނީ އަންނަމަހު3ވަނަ ދުވަހަށް ކަމަށާއި އެދުވަހު ރައީސް އިބްރާހިމް މުހައްމަދު ސޯލިހު ރިޔާސީ ބަޔާން އިއްވާނެކަމަށެވެ.\nއެދުވަހު ހެދުނު 9:00 ޖަހާއިރު ބާއްވާ މަޖިލީހުގެ ޖަލްސާގައި އެޖެންޑާކޮށްފައިވަނީ ހަމައެކަނި ރިޔާސީ ބަޔާން އިއްވުމެވެ. އެދުވަހަކީ ރަސްމީ ބަންދު ދުވަހެއްގެ ގޮތުގައިވަނީ ނިންމާފައެވެ.\nރިޔާސީ ބަޔާނަކީ ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 84 ވަނަ މާއްދާގައިވާ ގޮތުގެމަތިން ރައީސުލްޖުމްހޫރިއްޔާ އިއްވަވަންޖެހޭ ބަޔާނެކެވެ. ޤާނޫނު އަސާސީގެ 84 ވަނަ މާއްދާފައި ބަޔާންކޮށްފައިވަނީ ކޮންމެ އަހަރެއްގެ ރައްޔިތުންގެ މަޖިލީހުގެ ފުރަތަމަ ދައުރުގެ ފުރަތަމަ ޖަލްސާގައި ޤައުމުގެ ޙާލަތު ބަޔާންކޮށްދީ، ޤައުމުގެ ޙާލަތު އިތުރަށް ރަނގަޅުކުރުމަށްޓަކައި ކުރަންޖެހޭ ކަންކަމަށް ރައީސުލްޖުމްހޫރިއްޔާއަށް ފެނިވަޑައިގަންނަވާ ކަންތައްތަކުގެ މައްޗަށް އެކުލެވޭ ރިޔާސީ ބަޔާނެއް ރައްޔިތުންގެ މަޖިލީހަށް އިއްވަވަންވާނެކަމަށެވެ.\nފާއިތުވީ ދެއަހަރުގައިވެސް ރައީސުލްޖުމްހޫރިއްޔާ ރިޔާސީ ބަޔާން އިއްވަމުންދިޔައިރު އިދިކޮޅުން ވަނީ މަޖިލީހުގެ ތަޅުމުގައި އިހުތިޖާޖްކޮށްފައެވެ.


ދުނިޔެވީ އުފަލަށް ތިބާގެ ނަފްސު ވިއްކާނުލާށެވެ - Dhivehi Post\nދުނިޔެވީ އުފަލަށް ތިބާގެ ނަފްސު ވިއްކާނުލާށެވެ\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން فبراير 16, 2019 0280\nދިވެހިންނަކީ ފެޝަނަށް ލޯބިކުރާ ބައެއްކަން ވަކިވަކި ކޮންމެ ރަށަކަށް ބަލާލިކަމުގައި ވީނަމަވެސް ހެކިދޭނެއެވެ. ހާއްސަކޮށް ޒުވާނުންނެވެ. ސާފު ތާހިރުކަމަށް އިސްލާމްދީނުގައި ނުހަނު އިސްކަމެށް ދީފައިވީހިނދު، ސާފުތާހިރު ވާންޖެހޭނީ ހަމައެކަނި ތިމާ އަޅާ އަންނައުނެއްނޫނެވެ. ތިމާގެ ނަފްސު ތާހިރުވެގެންނޫނީ ތިމާއީ ސާފު ތާހިރު މީހަކަށް ނުވާނެއެވެ.\nއިލްމީގޮތުން ހޭލުންތެރި މިމުޖުތަމައުގައި އިސްލާމްދީނާއި ފުށޫއަރާ އެތަށްކަމެއް ހިނގަމުންދާކަމީ ހިތާމަހުރިކަމެކެވެ. މިގޮތުން ފާހަގަ ކޮށްލެވޭ އެއްކަމަކީ ޒުވާން ކަނބަލުން ހެދުން އެޅުމުގެ ވައްޓަފާޅިއެވެ. ދެއްކުންތެރިކަމުގައި ދިވެހި ޒުވާނުން މިދަނީ ފިކުރީ ހަނގުރާމައިގާ ވާވަދެ ގެއްލެމުންނެވެ. އައުރަ މިވަނީ އަގެއްނެތް އެއްޗަކަށް ވެފައެވެ. އިސްލާމީ އުޅުމާއި ރީތި އުސޫލު މިދަނީ ކިލަނބުވަމުންނެވެ. ގަޔަށްބާރު ފޭރާމުން ވަނާ ދައްކަނީ، ހަގީގަތުގައި ނުވިސްނޭތީކީ ނޫނެވެ. އާހިރަތައްވުރެ ދުނިޔެ އިސްކޮށް އާހިރުގައި އުޒުރު ދެއްކޭނެއޭ ހީވަނީ ހެއްޔެވެ. ދާންއޮތީ ކަށްވަޅުކަން ހަނދާން ނައްތާލާ އަޅުކަމާއި ދުރުވެދަނީ، ކަށްވަޅުގެ އަޒާބަށް ކެތްކުރެވޭނެތީ ތޯއެވެ. އެހެންނަމަ އެއީ ކުއްހީއެކެވެ.\nއިސްލާމީ ރީތި އަންނައުނަކުން އައުރަ ރައްކާކޮށްފި ނަމަ ކުރާ މަލާމާތް މިވަނީ އާންމުވެފައެވެ. އެ މަލާމާތް ކުރެވެނީ އެމީހަކާ ދިމާލަކަށް ނޫނެވެ. އެ ރައްދު ކުރެވެނީ އަޅަމެން ހެއްދެވި ރަސްކަލާންގެ ބާވައިލެއްވެވި ގާނޫނަށެވެ. މިއީ ވަރަށް ނުރައްކާތެރި ކަމެކެވެ. ކިޔާ ނަމަކުން ތިމާއީ ފުރިހަމަ މުސްލިމަކަށް ނުވާނެއެވެ. ދީނުގައި ފަރުލުކުރައްވާފައި ވާކަންކަން ކުރުމާއި ތިމާ އުޅެންޖެހޭނެ ހުދޫދުން ބޭރުވެއްޖެނަމަ ތިމާއީ އަބާއްޖަވެރި ވެއްޖެ މީހެކެވެ. ބުރުގަލުން ފޮރުވަންވީ ހަމައެކަނި ތިމާގެ އިސްތަށިގަނޑެއްނޫނެވެ. ޝައިތޯނީ ވިސްނުމަށް ގަޔައްބާރު ކުރު ހެދުން ތުރުކުރުމާއި ސިކުންގެ ފަގުޑި ފަދައިން ނަމެއްގަ އަޅާ ބުރުގަލަކީ ހަގީގަތުގައި އެއްވެސް ރީތިކަމެއް އޭގައި އެކުލެވޭ އެއްޗެއް ނޫނެވެ.\nތަބާވެ ކިޔަމަންތެރިވުން އޮތީ ތިމާގެ ލޯބިވެރިޔާ ބޭނުންވާ ގޮތަކަށް ނޫނެވެ. އުޅެން ޖެހެނީކީ ހަވާނަފްސު ދައްކާ ގޮތަކަށްވެސް ނޫނެވެ. ތިބާގެ ނަފްސު ދުނިޔެވީ އުފާތަކަށް ވިއްކާނުލާށެވެ. ގިޔާމަތްދުވަހުން ތިމާގެ ވެރިރަސްކަލާންގެ ކުރިމަތީ ޖަވާބުދާރީވާން ޖެހޭނެކަން ހަންދުމައިގައި ބަހައްޓާށެވެ. ބޯލަނބާ ކިޔަމަންވުން އޮތީ ކާއިނާތުގެ ވެރި ރައްބު ﷲ ސުބްހާނަހޫ ވަތައާލާއަށެވެ. އެގޮތް މޮޅު އިތުރުވެގެންވެއެވެ. ގެއްލެނިވެގެންވާ އަބާއްޖަ ވެރިއެއްކަމުގައި ތިމާނުވާށެވެ. ހަވާނަފްސައް އީމާންވި މަހުލޫގަކަށް ބޮޑު ވެގެންވާ އަޒާބު ކަނޑައެޅިފައިވާކަން ދައްނާށެވެ.\nނަރަކައިގައި މަޑުކޮށްލުމަށްފަހު ސުވަރުގެ ވަންނަން ނޭދޭށެވެ.\n7 އުޑާ އުޑުތަކުގައި ވާހައިތަކެއްޗަކާ ދުނިޔެއަށްވުރެ ﷲ ގެ ޙަޟަރަތުގައި ބުރަދަން ބޮޑު ކަލިމައަށް މިވަނީ އިހްމާލު ވެވިފަ: ޝައިޚް މުޙައްމަދު ހޮބްލޮސް\nދިވެހި ޕޯސްޓް 12 މަސް ކުރިން يونيو 10, 2019\nދިވެހި ޕޯސްޓް 1 އަހަރު ކުރިން ماي 15, 2019\nމަރުގެ އަދަބު ނުދޭނެކަމަށް ބުނުމުން ޢިލްމުވެރިންގެ ނުރުހުން ސަރުކާރަށް!\nދިވެހި ޕޯސްޓް 1 އަހަރު ކުރިން يونيو 2, 2019